സ്വന്തം ഹൃദയസ്പന്ദനങ്ങള്: ദൈവത്തിന്റെ സ്വന്തം നാട് (കഥ)\nഒരു comment ഇടാന് മറക്കരുതേ... അതാണ് ഏറ്റവും വലിയ അംഗീകാരം..!\nദൈവത്തിന്റെ സ്വന്തം നാട് (കഥ)\nടോമിച്ചേട്ടനു വയസ്സ് നാല്പ്പത്തിയെട്ട്. ഇരുനിറത്തിൽ നല്ല പൊക്കമുള്ള മനുഷ്യൻ. അത്യാവശ്യം ജീവിക്കാനുള്ള ചുറ്റുപാടൊക്കെ ഉണ്ട്. തണ്ടും തടിയും കുടവയറുമുണ്ട്. കുടുംബമഹിമയും ഒട്ടും കുറവല്ല. പിന്നെയോ.....ആളത്ര ശരിപ്പുള്ളിയല്ലെന്നു മാത്രം. പ്രധാന കൈയ്യിലിരിപ്പ് കള്ളുകുടിയും ജാഢപറച്ചിലും ഗുണ്ടായിസവുമാണ്. അഹങ്കാരം കാണിക്കാൻ കിട്ടുന്ന ഒരവസരവും യാതൊരു കാരണവശാലും അങ്ങേരു പാഴാക്കാറില്ല. കെട്ടിയോളും, പുരയും-ഹൈസ്കൂളും നിറഞ്ഞു നില്ക്കുന്ന തരുണീമണികളായ രണ്ടു പെണ്മക്കളും, ‘മോന്റെ തന്നെ അമ്മ’ എന്നാരേകൊണ്ടും പറയിപ്പിക്കുന്ന തരക്കാരിയായ പ്രായം ചെന്ന ടോമിച്ചേട്ടന്റെ അമ്മയും അടങ്ങുന്നതാണ് അങ്ങേരുടെ കുടുംബം.\nഇനി ഡെയ്‌ലി ഇവന്റ്സ് നോക്കാം.....\nപുലർച്ചെ ഉണർന്നാൽ,ചിരിച്ചു കാണിച്ചില്ലെന്നോ, കാപ്പിക്കു മധുരം കുറഞ്ഞു പോയെന്നോ, തലമുടി കെട്ടിവച്ചില്ലെന്നോ എന്നിങ്ങനെ എന്തെങ്കിലും കാരണം പറഞ്ഞ് കെട്ടിയോൾക്കിട്ട് നാലു തൊഴി ദിവസവും ഉറപ്പ്....\n‘എന്നാ കാണാൻ കുത്തിയിരിക്കുവാ...കെട്ടിയെടുത്തു കൂടെ’ എന്നു ചോദിച്ച് പെറ്റതള്ളയോടുള്ള സ്നേഹം കാണിക്കാൻ ഒരിക്കലും മറക്കാറില്ല....\n‘എഴുന്നേറ്റു മുറ്റമടിക്കെടി..’ അല്ലെങ്കിൽ ‘വാഴയ്ക്കു വെള്ളം കോരെടീ..’ എന്നോ മറ്റോ ഉപദേശം കൊടുത്ത് രണ്ടു പെണ്മക്കളേയും ഗദ പോലത്തെ കൈ കൊണ്ടോ, ഇരുമ്പുലക്ക പോലത്തെ കാലു കൊണ്ടോ ഉറക്കമുണരുന്നതിനു മുൻപേതന്നെ കാര്യായിട്ട് തലോടും.‘ മൂക്കു മുട്ടെ തിന്നണ്ടതല്ലെ...‘ എന്ന പൊതു ന്യായീകരണവും അടിക്കുറുപ്പായുണ്ടാകും. കരഞ്ഞുകൊണ്ടെഴുനേല്ക്കാത്ത ദിവസങ്ങൾ അവരുടെ ജീവിതത്തിൽ കുറേക്കാലമായി ഇല്ലെന്നു തന്നെ പറയാം. കുടുംബപുരാണം പറഞ്ഞു പോയാൽ തീരില്ലാത്തതുകൊണ്ട് തല്ക്കാലം ഇവിടെ നിർത്താം.\nഇനി പടപ്പുറപ്പാടിലേക്ക് കടക്കാം.\nപല്ലു തേയ്ക്കില്ല. കുളിക്കില്ല...\nകെട്ടിയോൾ അലക്കി തേച്ചു മടക്കി വച്ച ലിനന്റെ ഷർട്ടും,സില്ക്ക് കരയുള്ള മുണ്ടും ധരിച്ചൊരുങ്ങുകയായി. മരണപ്പെട്ടു പോയ തന്തയായിട്ട് പണിതുണ്ടാക്കി വച്ചതിൽ അവശേഷിക്കുന്നതിന്റെ ഒരു വീതം അലമാരി തുറന്നെടുത്ത് പോക്കറ്റിൽ നിറയ്ക്കും. പിന്നെ ഉദ്ധതനായി ചുണ്ടിലൊരു ചെറുചിരി ഫിറ്റ് ചെയ്ത്, വയറാദ്യം ടോമിച്ചേട്ടൻ പിൻപേ എന്ന മട്ടിൽ കവലയിലേക്ക് വച്ചു പിടിക്കും. തണുപ്പു കാരണം ചുരുണ്ടു കിടന്നുറങ്ങുന്ന ജിമ്മിപ്പട്ടിക്ക് ഒരു തൊഴി പുലർകാലസമ്മാനമായി കൊടുക്കാൻ അദ്ദേഹം ഇന്നേ വരേ മറന്നിട്ടില്ല.\nകവലയിലെത്തിയാൽ കാത്തിരിക്കുകയായി,പ്രിയ സ്നേഹിതൻ അച്ചു.\n’ടോമിച്ചായാ.....‘ നീട്ടി വിളിച്ച് അച്ചു തന്റെ ’മുതലാളിയെ‘ വരവേല്ക്കും. കാരണം അച്ചായന്റെ എല്ലാവിധ ’വിക്രിയ‘കളുടേയും സഹായിയും ’ഏലാ....‘(ഹൊയ്‌ലസ്സാ.....)വയ്പ്പുകാരനുമാണ് അച്ചു. അച്ചുവിന്റെ സ്പോൺസറാകട്ടെ, നമ്മുടെ ടോമിച്ചേട്ടനും...! പാലമിട്ട് അങ്ങോടും ഇങ്ങോടും പോകുന്നവർ.\nഇരുവരുടേയും എഴുന്നെള്ളത്തിനായി കാത്തിരിക്കുന്ന മറ്റൊരു പ്രധാന വ്യക്തിയാണ് ‘മൂലവെട്ടി’ ശിവൻചേട്ടൻ. ടൗണിൽ നിന്നു വാങ്ങിക്കൊണ്ടുവരുന്ന ലിറ്ററുകണക്കിനു മദ്യം ചില്ലറയാക്കി ആവശ്യക്കാരന്റെ അണ്ണാക്കിലേക്ക് ഇറ്റിച്ചു കൊടുക്കുകയാണ് ശിവൻചേട്ടനിൽ നിക്ഷിപ്തമായിരിക്കുന്ന പ്രധാന കർത്തവ്യം. അദ്ദേഹത്തിന്റെ തൃക്കൈ കൊണ്ടൊഴിച്ചു കൊടുക്കുമ്പോൾ ഉരുപ്പടിയുടെ പേർ ‘ശിവതൈലം’ എന്നായി മാറുന്നു. ആറു മണിക്കുതന്നെ പതിവുകാർ ശിവതാവളത്തിൽ ഹാജർ വച്ച്, ഓരോ ഗ്ളാസ് ‘ശിവതൈലം’ അടിച്ചു കൊണ്ട് ആരംഭിക്കുകയായി,അന്നന്നത്തെ ഓണക്കളികൾ...\nഅന്ന് 2011 ആഗസ്റ്റ് മാസം പത്താം തീയതി.\nചൂളംകരഗ്രാമം മേല്പ്പടി തീയതിയിലെ പ്രവർത്തങ്ങൾക്കായി അപ്ഡേറ്റ് ചെയ്ത് റിഫ്രഷായി നിന്നു.\nടോമിച്ചേട്ടൻ രാവിലെ ഉടുത്തൊരുങ്ങി തന്തയായിട്ട് ഉണ്ടാക്കിവച്ചതിന്റെ വീതം തപ്പിയപ്പോൾ അലമാരയുടെ ഡ്രോ ശൂന്യം.\n‘ലില്ലിക്കുട്ടിയേ...അലമാരയിലിരുന്ന പൈസ എടുത്തോടീ...? ’\n‘അതിനു വല്ലോം മിച്ചമുണ്ടെങ്കിലല്ലെ എടുക്കാൻ പറ്റത്തൊള്ളൂ....ഇതിയാൻ മൊത്തം കൊണ്ടോയി കുടിച്ചു തൊലയുവല്ലേ...!’ കെട്ടിയോൾ തർക്കുത്തരം പറഞ്ഞു.\n‘പിന്നെ നിന്റെ തന്തയാണോടീ അല്മാരിയിൽ കൈയ്യിട്ടത്......’ ഡിം..ഡും...ഡം... പതിവായി വൈകിട്ട് കിട്ടുന്നത് അതിരാവിലെ തന്നെ ഇരന്നു വാങ്ങിയപ്പോൾ കെട്ടിയോൾക്ക് സമാധാനം. ഉടൻ തന്നെ ടോമിച്ചേട്ടൻ മൊബൈൽ ഫോൺ കുത്തിപ്പറിച്ചു. അങ്ങേത്തലയ്ക്കൽ ആശ്രിതൻ റെഡി.\n‘ഡാ.അച്ചുവേ, കയ്യീ പൈസ്സാ വല്ലതും ഉണ്ടോഡാ....’\n‘എന്റെ കൈയ്യിൽ എവിടുന്നാ അച്ചായാ...ഞാൻ അച്ചായനെ നോക്കി കവലേൽ വായുമ്പൊളിച്ച് നില്ക്കാൻ തുടങ്ങിയിട്ട് മണിക്കൂർ ഒന്നായി...എവിടാ...?’\n‘കാശൊന്നും ഇല്ലല്ലോടാ...രാവിലേ എങ്ങനാ..?’ ടോമി പരിതപിച്ചു.\n‘അച്ചായൻ ഇങ്ങോട്ടുവാ...ഇന്നത്തേക്ക് കടം പറയാം.’\nമനസില്ലാമനസോടെ എഗ്രീ ചെയ്ത് ടോമിചേട്ടൻ അന്ന് വീടിന്റെ പടികളിറങ്ങി. ജിമ്മിപ്പട്ടിക്ക് പുലർകാലസമ്മാനം ഒന്നാക്കിയില്ല. ഇരട്ടിപ്പിച്ചു ! ഇരിക്കട്ടെ ഒരെണ്ണം കൂടുതൽ..! പട്ടിയുടെ പ്രാണൻ പിടയുന്ന നിലവിളി കേട്ട് പെൺപിള്ളേർ രണ്ടും ഞെട്ടിയുണർന്ന് ഊരുവാരിപ്പിടിച്ച് വാഴത്തോട്ടത്തിലേക്കോടി, തകൃതിയായി കൃഷിയിടം നനച്ചു.\nഅഹങ്കാരത്തിനും ജാഡയ്ക്കും ഒരു ദിവസത്തെ അവധി കൊടുത്ത് മുതലാളിയും ആശ്രിതനും അന്നാദ്യമായി ശിവൻ ചേട്ടന്റെ മുൻപിൽ ഓച്ഛാനിച്ച് നിന്നു.\n‘അയ്യോ..ഇതെന്നാ ടോമിച്ചേട്ടാ ഈ പറയുന്നത്..കടം തരാനൊന്നും പറ്റത്തില്ല...അരീം പച്ചക്കറീം ഒന്നുമല്ലല്ലോ...പോയി വേറേ വല്ല പണീം നോക്ക്...അല്ലപിന്നെ..’ ശിവൻ കഴിഞ്ഞതെല്ലാം മറന്ന് ശാസ്ത്രീയമായി പണികൊടുത്തു. ‘മൂലവെട്ടി’ശിവന്റെ മറുപടി കേട്ട് ടോമിച്ചേട്ടനും ശിങ്കിടിയും അന്ധാളിച്ചു നിന്നു. ആത്മാഭിമാനം മുറിപ്പെട്ട് ഇരുവരും ശിവതാവളത്തിൽ നിന്നും റോഡിൽ ചാടി ഒന്നുമറിയാത്തതു പോലെ കുറേനേരം നിന്നു.\n‘ആ @@##%#@ മോൻ എന്താ ടോമിച്ചേട്ടാ അങ്ങനെ പറഞ്ഞത്.. ഒന്നുമല്ലെങ്കിലും ആ പട്ടീടെ മോന് എല്ലാ ദിവസവും കൈനീട്ടം കൊടുക്കുന്നത് നമ്മളല്ലേ...അതെങ്കിലും ആ നാറി ഓർക്കേണ്ടതല്ലാരുന്നോ...ടോമിച്ചേട്ടൻ അവനോടു രണ്ട് വാക്ക് പറയാതിരുന്നത് ശരിയായില്ല....’\nടോമിച്ചേട്ടൻ തന്റെ ചൂണ്ടു വിരളുയർത്തി അച്ചുവിന്റെ വാപൊത്തി,വിങ്ങുന്ന ഹൃദയം അടക്കി,നിറകണ്ണുകളോടെ വീട്ടിലേക്ക് മടങ്ങി. ‘പച്ചക്ക് ’ മടങ്ങി വന്ന ഭർത്താവിനെ കണ്ട് കെട്ടിയോളും കുട്ടികളും മലർന്നു പറക്കുന്ന കാക്കയേകണ്ടതുപോലെ ഞെട്ടിത്തരിച്ചു നിന്നു. നനയ്ക്കൽ മതിയാക്കി സ്കൂളിൽ പോകാൻ തയ്യാറെടുത്തുകൊണ്ടിരുന്ന പെൺകുട്ടികൾ വീണ്ടും കുടവുമെടുത്ത് വാഴത്തോട്ടത്തിലേക്കോടി. ‘ഇനിയെന്ത്’ എന്ന് ഉത്തരം കിട്ടാത്ത ചോദ്യം മനസ്സിലിട്ട് നീറ്റി കെട്ടിയോൾ അടുക്കളയിൽ അങ്ങോട്ടും ഇങ്ങോട്ടും പാഞ്ഞു നടന്നു.\nഅന്നു മുഴുവൻ ദു:ഖിതനായി ടോമിച്ചേട്ടൻ കട്ടിലിൽ അഭയം പ്രാപിച്ചു.\n‘പനിയാണോ.. ടോമിച്ചായാ....?’ കെട്ടിയോൾ ഒന്നര കിലോമീറ്റർ അകലെ മാറി നിന്നു തിരക്കി. അയാൾ മറുപടി പറഞ്ഞില്ല.\nഓരോ അരമണിക്കൂർ ഇടവിട്ട് കെട്ടിയോൾ നല്ലൊന്നാംതരം ചുക്കുകാപ്പി കൊണ്ടു പോയി കെട്ടിയോനു കൊടുത്തു കൊണ്ടിരുന്നു. മധുരത്തിനു കുറ്റം പറയാതെ അയാൾ അതു വാങ്ങി ഓരോതവണയും മോന്തി.\n‘നീയെന്നാടാ അണ്ടി കളഞ്ഞ അണ്ണാനെപ്പോലെ...നിന്റെ കെട്ടിയോളു ചത്തു പോയോടാ....’ പെറ്റതള്ള കിട്ടിയ അവസരത്തിൽ ശവത്തിൽ കുത്തി.\n‘ബ്ഭാ..പോ തള്ളേ.....’ അയാൾ പെറ്റതള്ളയെ ആട്ടി.\n2011 ആഗസ്റ്റ് 11\nഅന്നു രാവിലെ കവലയിലേക്ക് വന്നത് പുതിയൊരു ടോമിച്ചേട്ടനായിരുന്നു. അച്ചു കഥയറിയാതെ അയാളെ പൂർവാധികം ശക്തിയായി വരവേറ്റു.\n‘ഞാൻ കുടി നിർത്തി...’ ടോമിച്ചേട്ടന്റെ ആ പ്രഖ്യാപനം കേട്ട് അച്ചു മാത്രമല്ല കവല ഒന്നടങ്കം ഞെട്ടി. ആൾക്കാരുടെ ഞെട്ടൽ മാറാൻ കാത്തു നില്ക്കാതെ ടോമിച്ചേട്ടൻ വണ്ടി കയ്യറി ടൗണിലേക്ക് പോയി.\nമടങ്ങി വന്നശേഷം ടോമിച്ചേട്ടൻ പുതിയൊരവതാരം പൂണ്ടു. മാന്യതയുടെ പരിവേഷത്തോടെ അങ്ങോട്ടും ഇങ്ങോട്ടും ഓടി നടക്കുന്ന ടോമിച്ചേട്ടനേകണ്ടു നാട്ടുകാർക്ക് അത്ഭുതമായി. തിരക്കു പിടിച്ച് പാഞ്ഞു നടക്കുന്ന അയാളെ കാര്യമറിയാതെ ,കൗതുകത്തോടെ നാട്ടുകാർ നോക്കി നിന്നു.\nഅച്ചുവിനേകൊണ്ടു കുടി നിർത്തിപ്പിക്കുകയാണ് അയാൾ ആദ്യം ചെയ്തത്. അതുകൊണ്ട് തീർന്നില്ല. പിറ്റേന്ന് പ്രത്യക്ഷപ്പെട്ട കൈയ്യെഴുത്ത് പോസ്റ്ററുകൾ കണ്ട് കവലക്കാർ വീണ്ടും വീണ്ടും ഞെട്ടി.\n2011 ലെ സ്വാതന്ത്ര്യ ദിനത്തിനോടനുബന്ധിച്ച് ചൂളംകര ഗ്രാമം മദ്യവർജിത ഗ്രാമമായി പ്രഖ്യാപിക്കുന്നു. ഉദ്ഘാടനം ബഹു വാർഡ് മെമ്പർ റോസിലി ഫ്രാൻസിസ്..ആശംസ മദ്യവിരുദ്ധ സമിതി പ്രസിഡണ്ട് ടോമി വർക്കി കരിങ്കുളത്തിൽ...അതായത് നമ്മുടെ സാക്ഷാൽ ടോമിച്ചേട്ടൻ..!!\nവാർത്താ നാടാകെ പ്രചരിച്ചു.\n‘ഹൊ...ഹ്ഹ...ഹ്ഹ്ഹാ...ആര് നമ്മടേ ടോമിച്ചേട്ടനോ....നല്ല കൂത്തായി....’ ശിവൻചേട്ടൻ ആർത്തട്ടഹസിച്ചു ചിരിച്ചു.\n‘എന്നാലും ഈ മാറ്റം ഭയങ്കരം തന്നെ....’ കുടി നിർത്താൻ പറ്റാതെ വിഷമിച്ചവർ പരസ്പരം അത്ഭുതം കൂറി. തങ്ങളും കുടി നിർത്തേണ്ടി വരുമോ എന്നാശങ്കപ്പെട്ട് വിഷാദരോഗികളായി, പതിവിലേറെ ശിവതൈലത്തെ പുല്കി, ആശ്വാസം കണ്ടെത്തി.\n2011 ആഗസ്റ്റ് 15. ഇന്ത്യയുടെ അറുപത്തിനാലാമത് സ്വാതന്ത്ര്യ ദിനം വന്നെത്തി. അതുവരെയില്ലാത്ത ആഘോഷങ്ങൾക്കായിരുന്നു ചൂളംകര ഗ്രാമം അന്നു സാക്ഷ്യം വഹിച്ചത്. അതിരാവിലെ തന്നെ പ്രസിഡന്റ് ടോമി കരിങ്കുളത്തിന്റെ അദ്ധ്യക്ഷതയിൽ ചേർന്ന യോഗത്തിൽ റോസിലി മെമ്പർ പതാക ഉയർത്തുകയും, മദ്യവിരുദ്ധസമിതിയുടെ ഉത്ഘാടനം നിർവഹിക്കുകയും ചെയ്തു. ടി സമിതിയുടേ രൂപീകരണത്തിനു കാരണഭൂതനായ ശ്രീ ടോമി കരിങ്കുളത്തിനെ പൊന്നാട അണിയിച്ച് അനുമോദിക്കാനും വാർഡ് മെമ്പർ മറന്നില്ല.\nഈ മാമാങ്കം കവലയിൽ അരങ്ങേറുമ്പോൾ തെല്ലുമാറി ശിവൻചേട്ടന്റെ ‘തൈലം’ ആവശ്യക്കരുടേ അണ്ണാക്കിലേക്ക് ഒഴുകികൊണ്ടേയിരുന്നു...\n‘കേട്ടോ ശിവൻ ചേട്ടാ...മദ്യവിരുദ്ധ സമിതിയൊക്കെയായി...ഇനി അല്പ്പം സൂക്ഷിക്കുന്നതു നല്ലതാ...‘ ഒരു അനുഭവസമ്പന്നനായ കസ്റ്റമർ ശിവൻ ചേട്ടനെ ഓർമ്മിപ്പിക്കാതിരുന്നില്ല.\n‘ ഓ പിന്നെ....ടോമിച്ചേട്ടൻ എന്നാ ഒലത്താനാ..ഓന്തോടിയാൽ വേലിക്കൽ വരേ.....’ പറഞ്ഞു നാക്ക് വായിലിടുനതിനു മുൻപേ ശിവൻചേട്ടന്റെ കടയുടെ മുൻപിലേക്ക് പോലീസ് ജീപ്പ് മൂളിപ്പറന്നെത്തി സഡൻബ്രേക്ക് ഇട്ടു. ചാടി ഇറങ്ങിയ പോലീസ്കാർക്കിടയിലൂടെ, ശിവൻ ചേട്ടനെ തള്ളിതാഴെയിട്ടുകൊണ്ട് കസ്റ്റമേർസ് ഇറങ്ങി ചിതറിയോടി. ഓടുന്നവർ ഒക്കെ ഓടട്ടെ...ഞങ്ങൾക്ക് വേണ്ടത് നിന്നെയാണ് എന്നമട്ടിൽ പോലീസുകാർ ശിവൻചേട്ടനെ തിരഞ്ഞു പിടിച്ച് പൊക്കിയെടുത്ത് ജീപ്പിലേക്ക് തള്ളി. മദ്യവിരുദ്ധ സമിതി പ്രസിഡണ്ട് ടോമി കരിങ്കുളത്തിന്റെ നേതൃത്വത്തിൽ എത്തിയ ഒരു കൂട്ടം ‘പൊതുപ്രവർത്തകർ’ കടയിൽ നിന്ന് കണ്ടെത്തിയ എട്ടു ലിറ്ററോളം വരുന്ന അനധികൃത വിദേശമദ്യത്തിൽ പകുതിയോളം പോലീസുകാർക്ക് തൊണ്ടിയായി വിട്ടു കൊടുത്ത് ബാക്കി പകുതി റോഡിലൊഴുക്കി മാതൃകാപ്രതിക്ഷേധം അറിയിച്ചു. അനധികൃതമദ്യ വില്പ്പനക്കാരനുമായി ജീപ്പ് പോലീസ് സ്റ്റേഷനിലേക്ക് കുതിച്ചു പാഞ്ഞപ്പോൾ പൊതുപ്രവർത്തകരുടെ ആഹ്ളാദം അതിരു കവിഞ്ഞു....! പുതു മുദ്രാവാക്യങ്ങളാൽ അവർ അറുപത്തിനാലാം സ്വാതന്ത്ര്യദിനം ആഘോഷിക്കുന്ന ഇന്ത്യയുടെ അടിത്തറയേ താങ്ങി നിർത്തി.\n2011 ലെ സ്വാതന്ത്ര്യ ദിനാഘോഷങ്ങൾ അവിടെ അവസാനിക്കുകയായിരുന്നില്ല....ആരംഭിക്കുകയായിരുന്നു..! കൈയ്യിൽ കിടന്ന മോതിരം പണയം വച്ച് ടോമിച്ചേട്ടൻ രണ്ട് പെട്ടി ‘ചുമലയും’ രണ്ടു പെട്ടി ബിയറും വാങ്ങി പൊതുപ്രവർത്തകർക്ക് ഒരിക്കൽ കൂടി മാതൃകയായി.\nആഘോഷങ്ങൾ അർദ്ധരാത്രി വരെ നീണ്ടു.\n‘എന്നാലും ഈ അച്ചായന്റെ ഒരു ബുദ്ധി..!!’ അടിച്ചു പൂക്കുറ്റിയായി, അച്ചു ടോമിച്ചേട്ടന്റെ ചെവിയിൽ കയറിയിരുന്ന് അത്ഭുതം കൂറി.\n‘അടുത്ത പഞ്ചായത്ത് ഇലക്ഷനിൽ അച്ചായൻ തന്നെ ഈ വാർഡിലെ സ്ഥാനാർഥി....അതിനുള്ള എല്ലാ യോഗ്യതയും അച്ചായനുണ്ട്...’ അച്ചുവിന്റെ ‘ഹൊയ്‌ലസ്സാ....’ കേട്ട് ടോമിച്ചേട്ടൻ അഭിമാനത്താൽ ഞെളിപിരി കൊണ്ടു.\n‘നിനക്കറിയാമോടാ അച്ചൂ...നാലു ദിവസമാ ആ തെണ്ടിയെ ഒരു പാഠം പഠിപ്പിക്കാൻ വേണ്ടി ഞാൻ കഴിക്കാതിരുന്നത്...........നാലു ദിവസം...!...ഓർക്കുമ്പോൾ സഹിക്കാൻ പറ്റുന്നില്ല......’\n‘എന്നാലും എന്റെ അച്ചായനെ ഞാൻ സമ്മതിച്ചു...’ അച്ചു അയാളേ മനസുതുറന്ന് കെട്ടിപ്പിടിച്ചു.\n‘ മൂലവെട്ടി ഇപ്പോൾ തൂറിവാരി അടി മേടിക്ക്യാവും...’ ടോമിച്ചേട്ടന്റെ കണ്ണുകളിൽ പ്രതികാരാഗ്നി ജ്വലിച്ചു നിന്നു. അവർ ഇരുവരും ഒന്നായിച്ചേർന്ന് ആർത്തലച്ച്, ചിരിച്ചുല്ലസിച്ചു. ആചിരി ചൂളംകര ഗ്രാമം കടന്ന് സ്വതന്ത്ര ഇന്ത്യയിലാകെ പരന്നൊഴുകി. ആ ചിരി അവരുടെ കൈപ്പിടിയിൽ നില്ക്കാതെ അതിർത്തി കടന്നതിനു ഒരു പ്രത്യേക കാരണമുണ്ടായിരുന്നു. അന്ന് ഇന്ത്യയുടെ അറുപത്തിനാലാം സ്വാതന്ത്ര്യദിനമായിരുന്നു...!\nPosted by അന്നൂസ് at 11:22\najith6April 2014 at 12:09\nശ്ശോ...ഞാനോര്‍ത്തു ടോമിച്ചന് നന്നായീന്ന്!!!!!!!!!\nഅന്നൂസ്6April 2014 at 19:09\nആളിപ്പോഴും ഞങ്ങളുടെ നാട്ടിൽ ജീവിച്ചിരിപ്പുണ്ട്..ഇതുവരെ നന്നായിട്ടില്ല..!!\nവീകെ7April 2014 at 12:13\nഅപ്പോ നന്നാവാൻ ആയിരുന്നില്ലാല്ലേ, നാറ്റിക്കാനായിരുന്നു ഈ മാറ്റം..........!\nഅന്നൂസ് 8 April 2014 at 06:37\nപ്രിയ വി.കെ സാർ,ഇതിലെ ടോമിച്ചേട്ടനും,അച്ചുവും,ശിവൻ ചേട്ടനും എന്റെ നാടിൽ ഇപ്പോഴും ജീവിച്ചിരിക്കുന്നു...\nഇങ്ങനെയുള്ളവരാണ് നമ്മുടെ നാട്ടിലാകെ..!\nCv Thankappan9April 2014 at 07:46\nഇത്തരം ടോമി കരിങ്കുളത്തിനെ എല്ലാനാട്ടിലും കാണാന് സാധിക്കും.\nഅത്തരത്തില് നേതാവായി വിലസ്സുന്നവര്‍ക്ക് അവസാനം "നീലക്കുറുക്ക"ന്‍റെ\nഅന്നൂസ്9April 2014 at 09:08\n‘സന്മനസുള്ളവർക്കേ സമാധാനമുണ്ടാകൂ...’ചേട്ടന്റെ പ്രോത്സാഹനം ഏറെ വിലപ്പെട്ടതാണെന്നറിയിക്കട്ടെ....!\nഷാജു അത്താണിക്കല് 10 April 2014 at 00:34\nസത്യം ചുറ്റുപാടുകളുടെ പറച്ചിൽ............\nഅന്നൂസ് 10 April 2014 at 19:31\nപ്രോത്സാഹനം തുടരുമല്ലോ, പ്രിയ ഷാജു...\nHarinath 10 April 2014 at 10:07\n‘ശിവതൈല’ത്തെ പുൽകി ശവമാകുന്നവരുടെ ലോകം.\nഅന്നൂസ് 10 April 2014 at 19:36\nസ്വന്തം മക്കൾക്ക് മദ്യം വിറ്റ് ,അവരേ രോഗികളാക്കി,ആ പണം കൊണ്ട് ജീവിക്കുന്ന അച്ഛനേയും അമ്മയേയും സങ്കല്പ്പിച്ചു നോക്കൂ...അതു പോലെയാണ് നമ്മുടെ ഗവണ്മെന്റ്....ആയിരങ്ങളെ ദരിദ്രരാക്കി, ആയിരങ്ങളുടെ കുടുംബം ഇല്ലാതാക്കി....ഇതു ഉണ്ടാക്കി വില്ക്കുന്നവർക്ക് വേണ്ടി മാത്രം ഭരിക്കുന്ന ഗവണ്മെന്റ്...അതിനൊരു മന്ത്രി...\nഅനശ്വര 29 April 2014 at 10:15\none like for this comment\nഅന്നൂസ് 29 April 2014 at 10:47\nഎന്റെ മനസിനോട് ചേർന്ന് നില്ക്കാനുള്ള സന്മനസിനോട് വീണ്ടും സ്നേഹം അറിയിക്കട്ടെ\nഫൈസല് ബാബു 16 April 2014 at 08:16\nഹഹ ഒന്നൊന്നര പണിയായിപോയല്ലോ കൊടുത്തത് . നല്ല സസ്പെന്‍സ് നിലനിര്‍ത്തി നന്നായി അവതരിപ്പിച്ചു , നര്‍മ്മം വഴങ്ങുന്നു , ആശംസകള് .\nഅന്നൂസ് 18 April 2014 at 09:32\nനല്ല കമന്റിനുള്ള സ്നേഹം അറിയിക്കട്ടെ..\nപട്ടേപ്പാടം റാംജി 17 April 2014 at 09:01\nമിക്കവാറും ജീവിതങ്ങളില് ജീവിക്കാന് ഒന്നും കാണിക്കാന് വേറൊന്നും എന്ന ഒരു രീതി നിലനില്‍ക്കുന്നു എന്നത് ശരിയാണ്. എത്രയൊക്കെ ശ്രമിക്കുമ്പോഴും ജീവിക്കുന്ന രീതി മാറ്റുക എന്നത് അത്ര എളുപ്പമല്ല. പക്ഷെ കാണിക്കുന്ന രീതി കാലത്തിനനുസരിച്ചും സ്വന്തം കാര്യം നേടാനും വേണ്ടി പരിഷ്കരിച്ചുകൊണ്ടിരിക്കും എപ്പോഴും.\nഅന്നൂസ് 18 April 2014 at 09:34\nബ്ളോഗിലേക്ക് വന്ന്, തുടരുന്ന പ്രോത്സാഹനതിനു വീണ്ടും സ്നേഹം അറിയിക്കട്ടെ റാംജിയേട്ടാ...\nവരികള്‍ക്കിടയില് 19 April 2014 at 11:57\nഅന്നൂസ് 20 April 2014 at 05:04\n‘വരികൾക്കിടയിൽ’ എന്റെ ബ്ലോഗിനേയും പരമർശിച്ചതു വഴി ഞാൻ അങ്ങേയറ്റം ബഹുമാന്വിതനായി..എന്റെ സ്നേഹം പ്രിയ ബ്ളൊഗറെ അറിയിക്കട്ടെ....!\nകാളിയൻ - kaaliyan 22 April 2014 at 14:51\nഅടിപൊളി.. ഇത് പോലെ ഒരാള് നമ്മുടെ നാട്ടിലും ഉണ്ടായിരുന്നു !!\nഅന്നൂസ് 23 April 2014 at 10:32\nബ്ളോഗിലേക്ക് വന്നതിലുള്ള സന്തോഷം അറിയിക്കട്ടെ...പ്രോത്സാഹനം തുടരണമെന്നപേക്ഷ\nഅനശ്വര 27 April 2014 at 04:52\nസസ്പന്‍സ് നന്നായി...ആള് നന്നായി എന്നാ ഞാനും കരുതിയേ...കൊള്ളാം...വായാനാസുഖമുള്ള രചന..\nഅന്നൂസ് 27 April 2014 at 19:05\nപ്രിയ അനശ്വര, എഴുതപ്പെടുന്ന ഓരോ കമന്റും പ്രിയപ്പെട്ടതാണന്നറിയിക്കട്ടെ...പ്രോത്സാഹനം തുടരുമല്ലോ\nനളിനകുമാരി 10 May 2014 at 05:09\ninnu ithe perillulla oru malayala cinima kandu. athilum gundaayism thanne.kathathandu.\nkollaam ketto katha.\nഅന്നൂസ് 13 May 2014 at 06:07\nMuralee Mukundan , ബിലാത്തിപട്ടണം3June 2014 at 13:07\nഅന്നൂസ്4June 2014 at 04:14\nവല്ല്യ സന്തോഷം ബിലാത്തിപട്ടണത്തെ അറിയിക്കട്ടെ...!\nsabarinath 24 August 2014 at 22:48\nവായിച്ചു തീർന്നപ്പോൾ ഒരു ശിവതൈലം അടിച്ചത് പോലെ ................കലക്കി\nഅന്നൂസ് 25 August 2014 at 10:46\nഹഹ്ഹ....ആശംസകള് പ്രിയ ശബരീനാഥ്\nസുധി അറയ്ക്കൽ 14 June 2015 at 23:36\nഹാ ഹാ ഹാാ...ക്ലൈമാക്സ് ഞാൻ മറ്റ് എന്തെക്കെയോ പ്രതീക്ഷിച്ചു...തൊമ്മി ഇപ്പോൾ മിനിമം പഞ്ചായത്ത് മെംബർ എങ്കിലും ആയിക്കാണുമല്ലേ??\nഅന്നൂസ് 15 June 2015 at 08:52\nഹഹ്ഹ--- സന്തോഷത്തില് പങ്കു ചേരട്ടെ...ഒപ്പം വരവിനും പ്രോത്സാഹനത്തിനും ആയിരം നന്ദി-ആശംസകള് തിരിച്ചും...!\nഇ-മഷിയില് വന്ന എന്റെ എഴുത്തുകള്\nവേശ്യയുടെ മകൾ (കഥ)\nഎന്നെ വായിക്കുന്നവരും ഞാനും (കുറിപ്പുകൾ)\nപാതയോരത്തെ ചെറിയ വളവിലുള്ള കലുങ്കിനരുകിൽ, പൊന്തക്കാടിനോട് ചേർന്ന് ബിച്ചു സൈക്കിൾ നിർത്തി. സൈക്കിളിൽ നിന്നിറങ്ങാതെ കാലുകളൂന്നി അവൻ റീ...\nഎന്റെ മാത്രം ശ്രുതി...(കഥ)\nഎന്റെ അമ്മാവന്റെ മോളാണു ശ്രുതി. ഞങ്ങളുടെ നാട്ടിലെ ഉഴപ്പന്മാരും ഉഴപ്പികളുമെല്ലാം പഠിക്കുന്ന ഗവർണ്മെന്റ് കോളേജിൽ ബി കോമിനു പഠ...\nജിനുവിന്റെ അമ്മ (കഥ)\nഎനിക്കൊരു മോനുണ്ട്. ജിനു. വയസ്സ് ഇരുപത്തിയേഴായി. ക്ളീൻഷേവ് ഒക്കെ ചെയ്ത,കോലന്മുടി ഒരുവശത്തേക്ക് ഒതുക്കി വച്ച ആരു കണ്ടാലും ഒന്നുകൂടി ...\nനിന്നെ മൂടുവാനത്രയും കടുകുമണികൾക്കു തുല്യമായ് പ്രണയിച്ചിടാം ഞാൻ എന്നുമെന്നും... പകരമായ് നീയെന്നെ പ്രണയിച്ചു പോരുമോ, ഒരു കടുകുമണിയോളമ...\nമലയാളികൾ ഫെയ്സ്ബുക്കിൽ എന്തു ചെയ്യുന്നു..? മലയാള ഫെയ്സ്ബുക്ക് ലോകത്തിന്റെ നിലവാരമെന്താണു...? ഈരണ്ടു ചോദ്യത്തിനും ഉത്തരം നല്കേണ്ടി വരുമ്പോൾ...\n‘വരികൾക്കിടയിൽ’ ബ്ളോഗ് അവലോകനത്തിൽ എന്റെ ഒരു ബ്ളോഗ് പോസ്റ്റിനേക്കുറിച്ചുള്ള കമന്റ് ചേർത്തിരിക്കുന്നത് എന്നെ സംബന്ധിച്ചിടത്തോളം ആഹ്ളാദകരമാ...\nബ്ലേഡ് കുഞ്ഞമ്മ (കഥ)\nമഴക്കാലത്തിന്റെ ആരംഭമാണ്. ഒന്നുരണ്ടു ചാറലുകള് കഴിഞ്ഞതേയുള്ളൂ. വേനല് മഴയില് കുതിര്‍ന്നിരുന്ന ചുവന്ന മുറ്റത്ത് അങ്ങിങ്ങായി നനുത്ത പച്...\nശ്രീരാമനും UPA സർക്കാരും\nശ്രീരാമനും UPA സർക്കാരും തമ്മിൽ എന്തു ബന്ധം എന്നല്ലേ......? ആദ്യം ശ്രീരാമനെപ്പറ്റിപറയാം. രാമായണത്തിൽ നിറഞ്ഞു നില്ക്കുന്ന ഈ രാജ...\nനനുത്തുവെളുത്ത മഴനൂലുകള് കൃത്രിമമായി പുല്‍ത്തകിടിയിലേക്ക് മെല്ലെ പെയ്തിറങ്ങികൊണ്ടിരുന്നു. ഇടയ്ക്കിടെ ചുറ്റിതിരിഞ്ഞെത്തുന്ന ഇളം കാറ്...\nഎന്റെ എഴുത്തിനെ വിലയിരുത്താമോ?\nവഴക്കുപക്ഷി ബ്ലോഗ് കൂട്ടായ്മ\nPlease share this...!!!\nCopyright © [annusones] . All rights reserved. Powered by Blogger.


ടോയോട്ട ആരാധകര്‍ക്ക് ഒരു സന്തോഷ വാര്‍ത്ത; വയോസ് ഇന്ത്യയിലെത്തുന്നു - Malayalam DriveSpark\nPublished: Wednesday, March 15, 2017, 11:34 [IST]\nഇന്ത്യന് വിപണിയില് ടോയോട്ടയ്ക്ക് എന്നും ആരാധകരുണ്ട്. ക്വാളിസിലൂടെയും പിന്നീട് ഇന്നോവയിലൂടെ ഇന്ത്യന് നിരത്തില് വിജയാധ്യായങ്ങള് കുറിച്ച ടോയോട്ട ഇന്ത്യന് വിപണിയിലെ സ്ഥിര സാന്നിധ്യമായി മാറുകയായിരുന്നു.\nഇപ്പോള് ഇതാ ടോയോട്ട ആരാധകര്‍ക്ക് വീണ്ടും ഒരു സന്തോഷ വാര്‍ത്ത എത്തിയിരിക്കുകയാണ്. ഇന്ത്യന് വിപണി ഏറെ പ്രതീക്ഷയോടെ കാത്തിരിക്കുന്ന ടോയോട്ടയില് നിന്നുള്ള കോമ്പാക്ട സെഡാന് വയോസ് താമസിയാതെ വന്നെത്തും.\n2018 ഓട്ടോ എക്‌സ്‌പോയിലൂടെ വയോസിനെ അവതരിപ്പിക്കാനാണ് ജാപ്പനീസ് കാര്‍നിര്‍മ്മാതാക്കളായ ടോയോട്ട ലക്ഷ്യമിടുന്നത്.\nതുടര്‍ന്ന് ഫെബ്രുവരി 2018 ന് നടക്കുന്ന ഓട്ടോ എക്‌സ്‌പോയ്ക്ക് പിന്നാലെ ഏപ്രില് 2018 ഓടെ വിപണിയില് വയോസ് ലഭ്യമാകും.\nഇന്ത്യന് നിരത്തില് പരീക്ഷണ ഡ്രൈവിംഗ് നടത്തുന്ന വയോസിനെ പലപ്പോഴായി ക്യാമറക്കണ്ണുകള് ഒപ്പിയെടുത്തിരുന്നു.\nഅതേസമയം, വയോസിന്റെ 2017 ഫെയ്‌സ് ലിഫ്റ്റ് എഡിഷനെ തായ് ലന്റ് ഉള്‍പ്പെടെയുള്ള വിദേശ വിപണികളില് ടോയോട്ട ഇതിനകം അവതരിപ്പിച്ച് കഴിഞ്ഞു.\nV- Shape ഓട് കൂടിയ മസ്‌കുലാര് ഫ്രണ്ട് ഗ്രില്ലാണ് വയോസിന്റെ മുഖചിഹ്നം. പുരികങ്ങള്‍ക്ക് സമാനമായ എല്‍ഇഡി പാര്‍ക്കിംഗ് ലൈറ്റുകളും ബമ്പറുകളുടെ ഇരുവശവുമുള്ള ഡെയ്‌ടൈം റണ്ണിംഗ് ലൈറ്റുകളും വയോസിന് ഒരല്‍പം വ്യത്യസ്ത മുഖരൂപമാണ് നല്‍കുന്നത്.\nപിന്‍ഭാഗത്തും വയോസിന് ലഭിച്ചിരിക്കുന്നത് ഒരു ബോള്‍ഡ് ലുക്ക് തന്നെയാണ്. കോമ്പാക്ട് ഡിസൈനോട് കൂടിയ തിളക്കമാര്‍ന്ന ടെയില് ലൈറ്റും, ബൂട്ട് ലിഡിന് മേലെയുള്ള ക്രോം വരകളും വയോസിന്റെ ഡിസൈനിനെ എടുത്തുയര്‍ത്തുന്നു.\nഇന്റീരിയറിലും ഇതേ വ്യത്യസ്ത പുലര്‍ത്താന് ടോയോട്ട ശ്രമിച്ചിട്ടുണ്ട്. പ്രീമിയം ലുക്കോടെയുള്ള ഡാഷ്‌ബോര്‍ഡ്, കണക്ടിവിറ്റി ഓപ്ഷനോടെയുള്ള ടച്ച്‌സ്‌ക്രീന് ഇന്‍ഫോടെയിന്‍മെന്റ് സിസ്റ്റവും വയോസിന്റെ ഫീച്ചറുകളില് ഉള്‍പ്പെടുന്നു.\nഎന്നാല് ഇന്ത്യന് വിപണിയില് അവതരിക്കുമ്പോള് ഇവയില് ഏതൊക്കെ ഫീച്ചറുകളാകും ഉള്‍പ്പെടുക എന്നത് നോക്കി കാണേണ്ടിയിരിക്കുന്നു.\nഇബിഡിയോട് കൂടിയുള്ള എബിഎസ്, ഡ്യൂവല് എയര്‍ബാഗുകള്, ചൈല്‍ഡ് സീറ്റുകള്‍ക്കായുള്ള ISOFIX എന്നിവ സുരക്ഷാ ഡിപ്പാര്‍ട്ട്‌മെന്റില് ടോയോട്ട നല്‍കിയിട്ടുണ്ട്.\nഒപ്പം, ടോപ് വേരിയന്റില് ബ്രേക്ക് അസിസ്റ്റ്, ഇഎസ്പി എന്നിവയും ടോയോട്ട ലഭ്യമാക്കിയേക്കാം.\n106 bhp കരുത്തും, 140 Nm torque ഉം പുറപ്പെടുവിക്കുന്ന 1.5 ലിറ്റര് പെട്രോള് എഞ്ചിനിലാണ് ടോയോട്ട വയോസ് തായ്‌ലന്റ് വിപണിയില് അവതരിച്ചത്. പുതിയ7സ്പീഡ് സൂപ്പര് സിവിടി ഗിയര്‍ബോക്‌സാണ് വയോസില് ടോയോട്ട ഉള്‍പ്പെടുത്തിയിട്ടുള്ളത്.\nഎന്നാല് ചില വിദേശ വിപണികളില് മാനുവല്5സ്പീഡ് ഗിയര്‍ബോക്‌സുകളോടെയുള്ള വയോസിനെയാണ് ടോയോട്ട എത്തിച്ചിട്ടുള്ളത്. അതിനാല് ഇന്ത്യയിലും സമാന മോഡല് വന്നെത്താനുള്ള സാധ്യതയും നിലനില്‍ക്കുന്നു.\nവിദേശ വിപണിയില് വയോസിന്റെ ഡീസല് എഞ്ചിന് മോഡലിനെ ടോയോട്ട ഒരുക്കിയിട്ടില്ല. എന്നാല് ഇന്ത്യയില്, എത്തിയോസിലും കോറോളയിലും ഉള്‍പ്പെടുത്തിയത് പോലുള്ള 1.4 ലിറ്റര് ഡീസല് എഞ്ചിനെ ടോയോട്ട അവതരിപ്പിച്ചേക്കും.\nവിപണയിലെ കരുത്തരായ ഹോണ്ട സിറ്റി, മാരുതി സുസൂക്കി സിയാസ്, ഹ്യുണ്ടായ് വേര്‍ണ, സ്‌കോഡ് റാപിഡ്, ഫോക്‌സ് വാഗന് വെന്റോ എന്നിവരെയാണ് ടോയോട്ട വയോസ് നേരിടുക.\nഇന്ത്യന് വിപണിയില് ടോയോട്ട അവതരിപ്പിച്ച 2017 പ്രിയുസിന് പ്രചാരം ഏറുന്നത് ടോയോട്ടയുടെ ആത്മവിശ്വാസം വര്‍ധിപ്പിച്ചിരിക്കുകയാണ്. പ്രിയുസ് 2017 എന്ന ഹൈബ്രിഡ് കാറിന്റെ കൂടുതല് ചിത്രങ്ങള് താഴെ\nStory first published: Wednesday, March 15, 2017, 11:34 [IST]\nകോമ്പസിലും നെക്‌സോണിലും തീരുന്നില്ല; ഇന്ത്യയില് എത്താനിരിക്കുന്ന കോമ്പാക്ട് എസ്‌യുവികള്\nറേഞ്ച് റോവര് ഇവോഖിനെ പിടിച്ച് കെട്ടാന് ബിഎംഡബ്ല്യു വരുന്നു; X2 വിന്റെ ചിത്രങ്ങള് പുറത്ത്


അറിയുക ആസ്വദിക്കുക | Sex remedies | Naturopathy | Health | health\nലൈംഗികതയാണ് ജീവജാലങ്ങളുടെ പ്രത്യുല്‍പാദനത്തിനും നിലനില്‍പിനും കാരണമാകുന്ന സ്ത്രീ-പുരുഷബന്ധത്തിന്റെ കാതല്....\nലൈംഗികതയാണ് ജീവജാലങ്ങളുടെ പ്രത്യുല്‍പാദനത്തിനും നിലനില്‍പിനും കാരണമാകുന്ന സ്ത്രീ-പുരുഷബന്ധത്തിന്റെ കാതല്. ഇത് ജീവശാസ്ത്രപരമായ അനിവാര്യതയാണ്. സ്ത്രീകളില് ഇത് വ്യക്തിപരവും സുഖകരവുമായ പ്രതിഭാസമാണ്. നാഡീവ്യൂഹത്തിന്റെയും രക്തചംക്രമണത്തിന്റെയും എന്‍ഡോക്രൈന് ഗ്രന്ഥികളുടെയും തലച്ചോറിന്റെയുമൊക്കെ വളരെ സങ്കീര്‍ണമായ പ്രവര്‍ത്തനങ്ങളുടെ ഫലമായാണ് ലൈംഗികത ഉണ്ടാകുന്നത്. സ്ത്രീകളില് രതിമൂര്‍ച്ഛ ശരിയായി ഉണ്ടാകണമെങ്കില് ഈ ശാരീരികപ്രവര്‍ത്തനങ്ങള് പിഴകൂടാതെ നടക്കണം.\nലൈംഗികത കാണുകയോ സങ്കല്‍പിക്കുകയോ പങ്കാളിയുടെ സ്നേഹസ്പര്‍ശമേല്‍ക്കുകയോ ചെയ്യുമ്പോള് പാരാസിംപതറ്റിക് നാഡീവ്യൂഹം പ്രവര്‍ത്തനക്ഷമമാകുകയും ലൈംഗികാവയവത്തിലേക്കുള്ള രക്തയോട്ടം വര്‍ദ്ധിക്കുകയും സ്രവങ്ങള് പുറപ്പെടുവിക്കുകയും ചെയ്യുന്നു. ഈ നാഡീവ്യൂഹത്തിന്റെ പ്രവര്‍ത്തനഫലമായി തന്നെയാണ് രതിമൂര്‍ച്ഛ ഉണ്ടാകുന്നത്. ഡോപാമിനര്‍ജിക് സിസ്റ്റം ലൈംഗികപ്രവര്‍ത്തനങ്ങളെ ത്വരിതപ്പെടുത്തുമ്പോള് സിറോടോണിന് ലൈംഗിക പ്രവര്‍ത്തനങ്ങളെ മന്ദഗതിയിലാക്കുകയും ചെയ്യുന്നു. പ്രകൃതിയോട് ഇണങ്ങി ജീവിക്കുന്ന സ്ത്രീകളില് മേല് പ്രവര്‍ത്തനങ്ങള് വളരെ നല്ല രീതിയില് നടക്കുന്നു.\nസ്ത്രീകളില് ലൈംഗികാസ്വാദനം പാരമ്യത്തിലെത്തുന്നത് രതിമൂര്‍ച്ഛയിലൂടെയാണ്. പലര്‍ക്കും ഇത് ശരിയായ രീതിയില് സാധിക്കുന്നില്ല എന്നതാണ് സത്യം. നമ്മുടെ കൊച്ചു കേരളത്തില് കഴിഞ്ഞ അഞ്ചു വര്‍ഷത്തെ കണക്കെടുത്താല്, രതിമൂര്‍ച്ഛയില്ലാതെ ചികിത്സ തേടി എത്തുന്ന സ്ത്രീകളുടെ എണ്ണം നാലിരട്ടി വര്‍ധിച്ചതായി പഠനങ്ങള് ചൂണ്ടിക്കാണിക്കുന്നു. മാനസികവും സാമൂഹികവും സാംസ്‌കാരികവും മതപരവും ആത്മീയവുമായ ഘടകങ്ങള് രതിമൂര്‍ച്ഛയെ സ്വാധീനിക്കാം. ഇന്നത്തെ കാലഘട്ടത്തില് ആണ്-പെണ് വ്യത്യാസമില്ലാതെ ഓരോ വ്യക്തിക്കും നിത്യജീവിതത്തില് ഒട്ടേറെ സമ്മര്‍ദ്ദങ്ങളെ അതിജീവിക്കേണ്ടതായുണ്ട്.\nനേട്ടങ്ങള്‍ക്കു വേണ്ടിയുള്ള ഓട്ടത്തിനിടയില് വിശ്രമിക്കാനോ ലൈംഗികത വേണ്ടപോലെ ആസ്വദിക്കാനോ നേരമില്ലാത്ത അവസ്ഥ. ലൈംഗികകാര്യങ്ങളില് ഉള്ള അജ്ഞത മനസ്സിന്റെ പിരിമുറുക്കം വര്‍ദ്ധിപ്പിക്കും. സ്വാഭാവികമായും ലൈംഗികകാര്യങ്ങളില് താല്‍പര്യക്കുറവ് ഉണ്ടാകാം.\nപക്ഷേ പ്രകൃതിചികിത്സകരുടെ, പഴങ്ങളും പച്ചക്കറികളും ധാരാളമടങ്ങിയ സാത്വികാഹാരം കഴിക്കുന്നവര്‍ക്ക് മാനസികാരോഗ്യം കൂടുതല് കാണപ്പെടുന്നു. പ്രശ്‌നങ്ങളെ പക്വതയോടെ നേരിടാനും സമചിത്തതയോടെ മുന്നോട്ടുപോകാനും ഇക്കൂട്ടര്‍ക്കു കഴിയുന്നു. യോഗ, ധ്യാനം എന്നിവയിലേതെങ്കിലുമൊന്ന് ദിവസവും ശീലിക്കുന്നവര്‍ക്ക് മാനസികസംഘര്‍ഷം കുറയ്ക്കാനും അതുവഴി ലൈംഗികാസ്വാദനം വര്‍ദ്ധിപ്പിക്കാനും സാധിക്കും. യോഗ, ധ്യാനം ദിവസവും രാവിലെ ചെയ്യുന്നത് ഉത്തമം. രാവിലെ കുറച്ചു സമയം ശുദ്ധവായു ശ്വസിച്ച് നടക്കുന്നതുപോലും മനസ്സിനു കുളിര്‍മ നല്‍കും - രക്തസഞ്ചാരവും ആന്തരികപ്രവര്‍ത്തനങ്ങളും മെച്ചപ്പെടുത്തും.\nമാനസികസമ്മര്‍ദ്ദത്തില് നിന്നുള്ള മോചനം ആരോഗ്യകപരമായി ഒരു വന്‍നേട്ടം തന്നെയാണ്. സത്യസന്ധത, ക്ഷമ, എളിമ, ബഹുമാനം, അദ്ധ്വാനശീലം, സ്നേഹം എന്നീ ഗുണങ്ങള് സ്ത്രീകള് വളര്‍ത്തിയെടുത്താല് കുറേക്കൂടി മാനസികാരോഗ്യം നേടാന് കഴിയും. ലൈംഗിക അവയവങ്ങളെപ്പറ്റിയും ലൈംഗികതയെപ്പറ്റിയും ഒക്കെ ഇന്നത്തെ സ്ത്രീകള്‍ക്ക് മെച്ചപ്പെട്ട ധാരണയുണ്ട് എന്നതില് സംശയമില്ല. എങ്കിലും ലൈംഗികവിദ്യാഭ്യാസം സ്‌കൂള്‍തലത്തില് നടപ്പിലാക്കിയാല് അതു വളരെ ഗുണം ചെയ്യും. ശാസ്ത്രീയമായ വിദ്യാഭ്യാസവും മാര്‍ക്കറ്റിങ് തന്ത്രങ്ങളാല് നിയന്ത്രിക്കപ്പെടുന്ന ദൃശ്യമാധ്യമങ്ങളില് പ്രത്യക്ഷപ്പെടുന്ന അറിവും വ്യത്യസ്തമാണ്.\nരതിമൂര്‍ച്ഛ ഉണ്ടാകാതിരിക്കലും ഉണ്ടാകാന് താമസം നേരിടലും ലൈംഗിക ഉദ്ദീപനം ഉണ്ടാകാതെപോകലും ലൈംഗികമരവിപ്പിന്റെ ലക്ഷണങ്ങളാവാം. മുപ്പതു ശതമാനത്തോളം സ്ത്രീകള് ലൈംഗികമരവിപ്പ് അനുഭവിക്കുന്നു എന്നാണ് ഏകദേശ കണക്ക്. അമിത ഉല്‍ക്കണു, വിഷാദം , സെക്‌സ് പാപമാണ് എന്ന ചിന്ത, എന്നീ മാനസികപ്രശ്‌നങ്ങള് കൊണ്ട് ലൈംഗിക മരവിപ്പ് ഉണ്ടാകാം. പ്രകൃതിജീവനത്തിലൂടെ വേണ്ടത്ര മാനസികാരോഗ്യം നേടിയാല് മാത്രം പ്രശ്‌നപരിഹാരമായി. പിറ്റിയൂട്ടറി, തൈറോയിഡ്, അഡ്രീനല് ഗ്രന്ഥികള് ഉല്‍പാദിപ്പിക്കുന്ന ഹോര്‍മോണുകളുടെ ഏറ്റക്കുറച്ചില് ലൈംഗിക മരവിപ്പ് ഉണ്ടാക്കാം. സൈ്പനല് ബാത്ത് തണുത്ത വെള്ളത്തില് മുങ്ങിയുള്ള കുളി, കളിമണ് ചികിത്സ, ദിവസം രണ്ടു പ്രാവശ്യം മാത്രം ഭക്ഷണം കഴിക്കുന്ന ശീലം എന്നിവകൊണ്ടു മാത്രം ഹോര്‍മോണുകളുടെ ഏറ്റക്കുറച്ചില് ശരിയാകുന്നതായി കണ്ടിട്ടുണ്ട്.\nനാഡീസംബന്ധമായ ചില രോഗങ്ങള് കൊണ്ടുണ്ടാകുന്ന ലൈംഗികമരവിപ്പിന് ഉഴിച്ചില്‍ചികിത്സ കൊണ്ട് ഗുണമുണ്ടാകും. പ്രത്യുല്‍പാദന അവയവങ്ങളെ ബാധിക്കുന്ന അണുബാധ ഉപവാസ ചികിത്സയോട് പ്രതികരിക്കും. കരിക്കിന് വെള്ളം/തേന്/പഴച്ചാറുകള് എന്നിവ മാത്രം കഴിച്ച് ഏഴു മുതല് പത്തു ദിവസംവരെ ലഘൂപവാസം എടുക്കണം. ശോധന ഇല്ലെങ്കില് എനിമ നന്ന്. അണുബാധ ശരിയായി നിയന്ത്രണത്തില് വന്നാല് ലൈംഗിക മരവിപ്പും ശരിയാകും.\nആര്‍ത്തവവിരാമത്തോടനുബന്ധിച്ചുണ്ടാകുന്ന ലൈംഗികമരവിപ്പിന് കൃത്യമായ വ്യായാമം ആവശ്യമാണ്. കുറഞ്ഞത് 30 മിനിട്ടെങ്കിലും നിത്യവും നടക്കണം. നീന്തല് നല്ല വ്യായാമമാണ്. ജീവകങ്ങള് ധാരാളം അടങ്ങിയ ഭക്ഷണക്രമം വേണം. കഴിയുന്നതും സന്തോഷമുള്ള വേളകളില് മാത്രം സെക്‌സില് ഏര്‍പ്പെടുക. റിലാകേ്‌സഷന് ടെക്‌നിക്കുകള് ശീലിക്കുക. ചിലതരം ഇംഗ്ലീഷ് മരുന്നുകളും ലൈംഗികമരവിപ്പ് ഉണ്ടാക്കുന്നുണ്ട്. ആരോഗ്യകരമായ പ്രകൃതിജീവനം നയിച്ചാല് ഇത്തരം അനാവശ്യമരുന്നുപയോഗം ഒഴിവാക്കാനും സന്തോഷത്തിലേക്കു മടങ്ങാനും കഴിയും. ലൈംഗികശുചിത്വം, വിവാഹേതര വിവാഹപൂര്‍വ്വ ബന്ധങ്ങളിലെ കുരുക്കുകള് എന്നിവയൊക്കെ സ്ത്രീകളുടെ ലൈംഗികജീവിതത്തെ ബാധിക്കും.\nസുരക്ഷിതമായ ലൈംഗിക ജീവിതം, പ്രസവം, സുരക്ഷിതകാലങ്ങളെക്കുറിച്ചുള്ള അറിവ് ഇവയെല്ലാം ശരിയായ ലൈംഗിക ബോധവല്‍ക്കരണത്തിലൂടെ നേടിയെടുക്കാവുന്നതാണ്. കുടുംബജീവിതത്തില് ലൈംഗികതയ്ക്കുള്ള പങ്ക്, ലൈംഗികരോഗങ്ങള് എന്നിവയെക്കുറിച്ചുള്ള അറിവും സ്ത്രീകള് നേടിയെടുക്കണം.\nഉണര്‍വ് നല്‍കും പ്രകൃതിഭക്ഷണം\nലൈംഗികതയും ഭക്ഷണക്രമവും തമ്മില് ബന്ധപ്പെട്ടിരിക്കുന്നു എന്നു ചില പഠനങ്ങള് കാണിക്കുന്നു. വാഴപ്പഴം, ആപ്പിള്, പപ്പായ, ഓറഞ്ച്, ഈന്തപ്പഴം എന്നിവ ലൈംഗിക ആസ്വാദ്യത വര്‍ദ്ധിപ്പിക്കും. ദിവസത്തില് ഒരു നേരം ഈ പഴവര്‍ഗങ്ങള് കഴിക്കാന് പ്രകൃതിചികിത്സകര് പറയുന്നു. ബദാം ദിവസവും 5-10 എണ്ണം കഴിക്കുന്നതും ഗുണപ്രദമാണ്. ചീരകള്, മുരിങ്ങയില, മുരിങ്ങക്കായ എന്നിവയും നിത്യഭക്ഷണത്തില് ഉള്‍പ്പെടുത്തണം. അമിതഭക്ഷണവും അസമയത്തുള്ള ഭക്ഷണവും കൃത്രിമാഹാരവും വേണ്ട.\nരക്തത്തില് അഴുക്കു കുന്നുകൂടാന് അനുവദിക്കരുത്. രാത്രിയില് കട്ടിയുള്ള ആഹാരവും ഒഴിവാക്കുന്നതും നന്ന്. ദിവസവും രാവിലെ ഉദരസ്‌നാനം എടുക്കുന്നത് പ്രത്യുല്‍പാദന അവയവങ്ങളുടെ ആരോഗ്യം കൂട്ടും- രക്തസഞ്ചാരം കൂട്ടാന് ഉദരസ്‌നാനം സഹായിക്കും. സിസ്റ്റൈറ്റിസ് പെല്‍വിസിലുണ്ടാകുന്ന തടിപ്പ് അണ്ഡാശയത്തിലുണ്ടാകുന്ന മുഴ എന്നിവ തടയാന് ഈ ജലചികിത്സ കൊണ്ടു സാധിക്കും. പവനമുക്താസനം, സര്‍വാംഗാസനം, ചന്ദ്രനാഡിപ്രാണായാമം എന്നിവ നിത്യവും ചെയ്യുന്നതും നല്ലത്.\nജീവിതത്തില് കാലേക്കൂട്ടി പല സങ്കല്‍പങ്ങളും നമ്മള് മെനഞ്ഞെടുക്കുന്നുണ്ടെങ്കിലും സന്തോഷകരമായ ഒരു ലൈംഗികജീവിതത്തിന് ഈ ഒരു മുന്‍വിധികള് പലപ്പോഴും അലോസരമുണ്ടാക്കും. ലൈംഗികത സുരഭിലമാകണമെങ്കില് സ്ത്രീകള് ശരിയായ രീതിയില് അതിനെ പഠിക്കണം. സാദാചാര നിഷുയിലധിഷുിതമായ ജീവിതം നയിക്കുന്നു എന്നു ജാട കാണിക്കുന്ന മലയാളികള് ലൈംഗികതയുമായി ബന്ധപ്പെട്ടതിനോടെല്ലാം മുഖം തിരിക്കുന്നു. ഇത് ഇരട്ടത്താപ്പു നയമാണ്. പ്രകൃതിജീവനം സ്ത്രീകളുടെ ലൈംഗികചക്രവാളത്തെ സന്തോഷപ്രദമാക്കുകയും ഒരു പരിധിവരെ ആത്മവിശ്വാസവും ജീവിതവിജയവും നേടിത്തരുകയും ചെയ്യും.\nഗാന്ധിജി പ്രകൃതിചികിത്സാ കേന്ദ്രം


കർഷകരെ സ്നേഹിക്കുന്നതും രാജ്യദ്രോഹമോ | Editorial | Deshabhimani | Wednesday Feb 17, 2021\nമോഡിയുടെ ഭരണത്തിൽ ജനങ്ങളുടെ ജനാധിപത്യാവകാശങ്ങളും മൗലികാവകാശങ്ങളും അടിച്ചമർത്താൻ ശ്രമിക്കുന്നത് ഇതാദ്യമല്ല. ബിജെപി സർക്കാരിന്റെ നയങ്ങളെ വിമർശിക്കുന്നവരെ, നയങ്ങൾക്കെതിരെ പ്രതിഷേധമുയർത്തുന്നവരെ രാജ്യദ്രോഹികളായി ചിത്രീകരിക്കുന്നതും തുറുങ്കിലടയ്ക്കുന്നതും പുതിയ കാര്യവുമല്ല. ഇത്തരം എത്രയോ സംഭവങ്ങൾ ഇതിനകം ഉണ്ടായിരിക്കുന്നു.\nആ സംഭവ പരമ്പരകളുടെ ഏറ്റവും ഒടുവിലത്തെ ഉദാഹരണമാണ് ബംഗളൂരുവിലെ യുവ പരിസ്ഥിതി പ്രവർത്തക ദിഷ രവിയെ ഡൽഹി പൊലീസ് അറസ്റ്റ് ചെയ്തതും മറ്റു രണ്ടു പേർക്കെതിരെ ജാമ്യമില്ലാ വാറന്റ് പുറപ്പെടുവിച്ചതും. മലയാളി അഭിഭാഷക നിഖിത ജേക്കബിനും പരിസ്ഥിതി പ്രവർത്തകൻ ശന്തനുവിനുമെതിരെയാണ് വാറന്റ്. രാജ്യത്ത് നിലവിലുള്ള നിയമവും കോടതിവിധികളും പാലിക്കാതെയാണ് കേന്ദ്ര ആഭ്യന്തര മന്ത്രി അമിത് ഷാ നേരിട്ട് നിയന്ത്രിക്കുന്ന ഡൽഹി പൊലീസിന്റെ ഈ നടപടികൾ. അറസ്‌റ്റ് തടയാൻ ഇവർ കോടതിയെ സമീപിച്ചിട്ടുണ്ട്. ശന്തനുവിന് അനുകൂലമായ നടപടി കോടതിയിൽ നിന്നുണ്ടായിട്ടുണ്ട്.\nകർഷക പ്രക്ഷോഭത്തിന് അനുഭാവം പ്രകടിപ്പിച്ച് സ്വീഡിഷ് പരിസ്ഥിതി പ്രവർത്തക ഗ്രേറ്റ ത്യൂൺബർഗ് സാമൂഹ്യമാധ്യമം വഴി പങ്കുവച്ച ടൂൾകിറ്റ് (ഡിജിറ്റൽ ലഘുലേഖ) ഷെയർ ചെയ്തതാണ് ഇവർ ചെയ്ത കുറ്റം. ടൂൾകിറ്റ് എന്നാൽ, ഏതെങ്കിലും വിഷയത്തെയോ പ്രതിഷേധങ്ങളെയോ കുറിച്ച് വിശദീകരിക്കുന്ന ഡിജിറ്റൽ മാർഗ നിർദേശങ്ങളെന്ന് സാമാന്യമായി പറയാം. ഇതിപ്പോൾ ലോക വ്യാപകമായി ഉപയോഗിച്ച് വരുന്ന ഒരു രീതിയാണ്. ഇവിടെ ഷെയർ ചെയ്ത ടൂൾകിറ്റ് ഇന്ത്യയിലെ കർഷക പോരാട്ടത്തിന് ഐക്യദാർഢ്യം പ്രഖ്യാപിക്കുന്നു. അതിൽ രാജ്യദ്രോഹമോ ഗൂഢാലോചനയോ ഒന്നുമില്ല. കാർഷിക പ്രക്ഷോഭത്തെ പിന്തുണയ്ക്കുക മാത്രമാണ് താൻ ചെയ്തതെന്ന് ദിഷ കോടതിയിൽ വ്യക്തമാക്കുകയും ചെയ്തു. എന്നിട്ടും ദിഷയെ തടങ്കലിലാക്കി. മോഡി ഭരണത്തിൽ കർഷകരെ സ്നേഹിക്കുന്നതും രാജ്യദ്രോഹമായി മാറുന്നുവെന്ന് ചുരുക്കം. ഖലിസ്ഥാൻ അനുഭാവമുള്ള‘പോയറ്റിക് ജസ്റ്റീസ് ഫൗണ്ടേഷനു’ വേണ്ടി ദിഷയും നിഖിതയും ശന്തനുവും ചേർന്ന് ടൂൾകിറ്റ് തയ്യാറാക്കിയെന്ന് അമിത് ഷായുടെ പൊലീസ് ആരോപിക്കുന്നു. തീർത്തും അവിശ്വസനീയമായ ആരോപണം.\nഇന്ത്യയുടെ ഗ്രാമ -ഗ്രാമാന്തരങ്ങളിലും ദേശീയ പാതകളിലുമെല്ലാം കൊടുങ്കാറ്റിന്റെ ശക്തിയോടെ ആഞ്ഞടിക്കുന്ന കർഷക മഹാപ്രക്ഷോഭത്തെ അടിച്ചമർത്തുകയാണ് സർക്കാരിന്റെ ലക്ഷ്യം. സമരത്തിൽ പങ്കെടുക്കുന്നവരെയും ഐക്യദാർഢ്യം പ്രഖ്യാപിക്കുന്നവരെയും രാജ്യദ്രോഹികളായി പ്രഖ്യാപിക്കുന്നത് ഇതിന്റെ ഭാഗമാണ്. ഈ ലക്ഷ്യത്തെ മുൻനിർത്തി അഭിപ്രായ സ്വാതന്ത്ര്യത്തിനും മൗലികാവകാശങ്ങൾക്കുമെതിരെ കടുത്ത കടന്നാക്രമണം നടത്തുന്നു. നിയമവും നീതിയും ചവറ്റുകൊട്ടയിലെറിയുന്നു. ബംഗളൂരുവിൽ അറസ്റ്റ് ചെയ്ത ദിഷയെ ട്രാൻസിറ്റ് റിമാന്റ് പോലുമില്ലാതെയാണ് ഡൽഹി പൊലീസ് തലസ്ഥാനത്തേക്ക് കൊണ്ടുവന്ന് കസ്റ്റഡിയിൽ വാങ്ങിയത്. കോടതിയിൽ ദിഷയ്‌ക്ക് അഭിഭാഷകനെയും അനുവദിച്ചില്ല. അറസ്റ്റ് സംബന്ധിച്ച അന്തർസംസ്ഥാന നിയമമോ കോടതി വിധികളോ ഒന്നും ഡൽഹി പൊലീസ് പരിഗണിച്ചില്ല. ലോക്കൽ പൊലീസിനെ അറിയിച്ചു പോലുമില്ല.\nനിയമങ്ങളെല്ലാം അട്ടിമറിച്ച് നടത്തിയ ഈ അറസ്റ്റിനും വാറന്റിനുമെതിരെ ഇന്ത്യയിലും ലോകത്താകെയും അതിശക്തമായ പ്രതിഷേധമുയർന്നിട്ടുണ്ടെന്നതാണ് ജനാധിപത്യവാദികൾക്കെല്ലാം പ്രതീക്ഷ നൽകുന്നത്. സിപിഐ എം അടക്കം രാജ്യത്തെ പ്രതിപക്ഷ പാർടികൾ, മനുഷ്യാവകാശ, പരിസ്ഥിതി സംഘടനകൾ, നിയമ വിദഗ്ധർ എന്നിവരെല്ലാം പ്രതിഷേധത്തിന്റെ മുൻനിരയിലുണ്ട്. ദിഷയുടെ അറസ്റ്റിനെതിരെ അമേരിക്കയിലും ബ്രിട്ടനിലുമെല്ലാം പ്രതിഷേധമുയർന്നു കഴിഞ്ഞു. മോഡി ഭരിക്കുന്ന ഇന്ത്യയിൽ പാവപ്പെട്ടവർക്കായി നിലകൊള്ളുന്നതും കർഷകർക്കായി പൊരുതുന്നതുമെല്ലാം രാജ്യദ്രോഹമായി മാറുമെന്ന് ലോകം തിരിച്ചറിയുന്നു. അതെ, മോഡി ഭരിക്കുമ്പോൾ പാവപ്പെട്ടവരെല്ലാം കുറ്റവാളികൾ, പീഡനത്തിനിരയാകുന്നവരെല്ലാം കുറ്റവാളികൾ, കൊല്ലപ്പെടുന്നവരെല്ലാം കുറ്റവാളികൾ. കൊല്ലുന്നവരും പീഡിപ്പിക്കുന്നവരുമെല്ലാം രക്ഷകർ. ഇതാണ് മോഡി പറയുന്ന പുതിയ ഇന്ത്യ.\nബിജെപിയുടെ ഈ ദുർഭരണം ജനങ്ങൾക്ക് മടുത്തു. അവർ എല്ലാ അർഥത്തിലും പൊറുതിമുട്ടിക്കഴിഞ്ഞു. അപ്പോൾ, എവിടെയും പ്രതിഷേധത്തിന്റെ അഗ്നിജ്വാലകൾ ആളിപ്പടരുക സ്വാഭാവികം. ചെറുതും വലുതുമായ ഒട്ടേറെ പ്രക്ഷോഭങ്ങൾക്കൊടുവിൽ ആഞ്ഞടിക്കുന്ന കർഷക സമരം സ്വതന്ത്ര ഇന്ത്യയിലെ സമാനതകളില്ലാത്ത പോരാട്ടമായി മാറിയതും ഈ പശ്ചാത്തലത്തിലാണ്. ഇന്ത്യൻ ജനതയൊന്നാകെ ഈ സമരത്തിന് പിന്നിലുണ്ട്. പോരാട്ടത്തിന്റെ തുടർ സ്പന്ദനങ്ങൾ രാജ്യത്തെവിടെയും കാണാം. സമരത്തിന്റെ ജനകീയതയും പതർച്ച തെല്ലുമില്ലാത്ത ചെറുത്തുനിൽപ്പും സർക്കാരിനെ ഭയപ്പെടുത്തുന്നുണ്ട്.\nഅതുകൊണ്ടാണ്, നാട്ടിലെ കർഷകരെക്കുറിച്ച്, അവരുടെ പോരാട്ടത്തെക്കുറിച്ച്, പാർശ്വവൽക്കരിക്കപ്പെട്ടവരെക്കുറിച്ച് ഉറക്കെ പറയുന്ന എല്ലാവരെയും തുറുങ്കിലടയ്ക്കാൻ ശ്രമിക്കുന്നത്. അങ്ങനെയെല്ലാം സമരത്തെ തകർക്കാൻ പറ്റുമോ എന്നാണ് മോഡിയും അമിത് ഷായും നോക്കുന്നത്. ദിഷയുടെ അറസ്റ്റും നിഖിതയ്‌ക്കും ശന്തനുവിനുമെതിരായ നടപടിയും ഇതിന്റെ ഭാഗമായി കാണണം.


പ്രവാചകനും കുടുംബാംഗങ്ങള്‍ക്കുമെതിരെ ശത്രുക്കള് ബഹിഷ്‌കരണവും ഉപരോധവും ഏര്‍പ്പെടുത്തി. അബൂജഹ്‌ലാണ് ഇതിന് നേതൃത്വം നല്‍കിയത്. മുസ്‌ലിംകള് കടുത്ത ദാരിദ്ര്യത്തിലും കൊടിയ കഷ്ടപ്പാടുകളിലുമകപ്പെട്ടു. പച്ചിലകള് ഭക്ഷിച്ചുപോലും കഴിയേണ്ടിവന്നു. എന്നാല്, ഈ ദുരിത ദിനങ്ങളിലും ചില സുമനസ്സുകള് വളരെ രഹസ്യമായി ആഹാരപദാര്‍ത്ഥങ്ങള് എത്തിച്ചു കൊടുത്തിരുന്നു. ഹിശാമുബ്‌ന് അംറ് അവരില് ഏറെ പ്രമുഖനാണ്.\nതുല്യതയില്ലാത്ത കഷ്ടപ്പാടുകളുടെ ഈ നാളുകളിലും പ്രവാചകനും അനുചരന്മാരും അത്ഭുതകരമായ ക്ഷമ പാലിച്ചു. അവരുടെ അതുല്യമായ ഈ ത്യാഗം പലരിലും മതിപ്പുളവാക്കി. അവരില് ചിലരെങ്കിലും വിശ്വാസികളോട് അകമറിഞ്ഞ സഹതാപം പ്രകടിപ്പിച്ചു. അപൂര്‍വം ചിലര് സന്മാര്‍ഗം സ്വീകരിക്കാനും ഇതു കാരണമായി.\nബഹിഷ്‌കരണം മൂന്നുകൊല്ലം പിന്നിട്ടതോടെ ചില നല്ല മനുഷ്യര് രംഗത്തുവന്നു. ഹിശാമുബ്‌നു അംറ്, സുഹൈറുബ്‌നു അബീ ഉമയ്യ പോലുള്ളവര് ഉപരോധത്തിനും ബഹിഷ്‌കരണത്തിനുമെതിരെ രംഗത്തുവന്നു. ഖുറൈശി പ്രമുഖരോട് സുഹൈര് പ്രഖ്യാപിച്ചു: 'മക്കാനിവാസികളെ, നാം സുഭിക്ഷമായി ജീവിക്കുന്നു. തിന്നുകയും കുടിക്കുകയും ധരിക്കുകയും ചെയ്യുന്നു. നമ്മുടെ ബന്ധുക്കളായ ഹാശിം-മുത്തലിബ് കുടുംബാംഗങ്ങള് ആ മലഞ്ചെരുവില് കിടന്നു പൊറുതിമുട്ടുന്നു. അന്യായമായ ഈ ബഹിഷ്‌കരണ കരാര് പത്രിക കീറിനശിപ്പിച്ചാലല്ലാതെ ഇനി വിശ്രമമില്ലെന്ന് ഞാനിതാ പ്രതിജ്ഞ ചെയ്യുന്നു.'\nഇതു കേട്ട് കോപാകുലനായ അബൂജഹല് പറഞ്ഞു; 'ഈ കരാര് ലംഘിക്കാനുള്ളതല്ല. ആര്‍ക്കും അത് റദ്ദാക്കാനാവില്ല.'\nഎന്നാല്, ഹിശാമും കൂട്ടുകാരും വിട്ടുകൊടുത്തില്ല. കരാര് റദ്ദാക്കിയേ അടങ്ങൂ എന്നവര് തീരുമാനിച്ചു. കഅ്ബയില് പതിച്ചിരുന്ന കരാര് പരസ്യമായി കീറിക്കളയുമെന്ന് പ്രഖ്യാപിക്കുകയും ചെയ്തു. അങ്ങനെ കരാര് പത്രിക കീറാനായി ചെന്നു. അപ്പോള് 'അല്ലാഹുവിന്റെ നാമത്തില്' എന്നെഴുതിയ ആദ്യഭാഗമൊഴിച്ചുള്ളതെല്ലാം ചിതല് തിന്ന് നശിപ്പിച്ചിരുന്നു. അങ്ങനെ 'അബൂതാലിബ് താഴ്‌വര'യില് ഉപരോധിക്കപ്പെട്ട പ്രവാചകന്റെയും അനുചരന്മാരുടെയും മോചനത്തില് ചിതലുകളും അവയുടേതായ പങ്കുവഹിച്ചു.\nPosted by Hadi at 02:46 No comments:\nപ്രവാചകന് മുഹമ്മദ് നബി സമൂഹത്തില് കഷ്ടപ്പെടുന്നവര്‍ക്ക് എപ്പോഴും ഒരു കൈത്താങ്ങായിരുന്നു. പ്രവാചകന്റെ ജീവിതത്തിലുടനീളം നമുക്കത് കാണാന് കഴിയും.\nഒരിക്കല് പ്രവാചകന് മുഹമ്മദ് നബി അങ്ങാടിയിലൂടെ നടന്നുപോവുകയായിരുന്നു. അപ്പോള് ഭാരമേറിയ ചുമട് തലയില് വഹിച്ചു കൊണ്ടുപോകുന്ന വൃദ്ധയെ പ്രവാചകന്റെ ശ്രദ്ധയില്‍പ്പെട്ടു.\nപ്രവാചകന് ആ വൃദ്ധയോട് പറഞ്ഞു 'ആ ഭാരചുമട് ഇങ്ങോട്ട് തരൂ ഇത് ഞാന് ചുമന്ന് കൊള്ളാം'\nവൃദ്ധയുടെ ചുമടുമായി പ്രവാചകന് അവരോടൊപ്പം നടന്നു. വൃദ്ധയ്ക്ക് പ്രവാചകന്റെ പ്രവൃത്തിയില് അത്ഭുതം തോന്നി.\nപ്രവാചകനോട് പറഞ്ഞു 'ഇവിടെ മുഹമ്മദ് എന്ന പറയുന്ന ഒരാള് നമ്മുടെ പൂര്‍വികന്മാരെയും ദൈവങ്ങളെയും ഒക്കെ തള്ളിപ്പറയുന്നു. അവന് ആളുകളെ ഒക്കെ വഴിപിഴപ്പിക്കുകയാണ്. മോനെപ്പോലെയുള്ള യുവാക്കള് അവന്റെ പിടിയില് അകപ്പെടരുത്'\nതന്നെകുറിച്ചാണ് ആ സ്ത്രീ പറയുന്നതെന്ന് മനസ്സിലായിട്ടും പ്രവാചകന് മറുപടിയൊന്നും പറഞ്ഞില്ല. ആ ഭാരവും ചുമന്ന് അവര്‍ക്ക് എത്തേണ്ട സ്ഥലത്ത് അത് എത്തിച്ചുകൊടുത്തു. തിരിച്ച് പോകുന്ന സമയത്ത് പ്രവാചകനോട് പേര് ചോദിച്ചു;\nപ്രവാചകന് മറുപടി പറഞ്ഞു. താങ്കള് നേരത്തെ സൂചിപ്പിച്ച ആ മുഹമ്മദ് ഞാനാണ്. ആ വൃദ്ധ ആശ്ചര്യപ്പെട്ടു. പിന്നീട് ആ വൃദ്ധ പ്രവാചന്റെ വിശ്വാസം സ്വീകരിച്ചു.\nPosted by Hadi at 23:355comments:\nഒരിക്കല് പ്രവാചകന് ഇസ്രായീല് സമുദായത്തില്‍പ്പെട്ട ഒരു ഘാതകന്റെ ചരിത്രം അനുയായികള്‍ക്ക് വിവരിച്ചുകൊടുത്തു.\nഇസ്രാഈല് സമുദായത്തില് ഒരു സുപ്രസിദ്ധ ഘാതകനുണ്ടായിരുന്നു. തൊണ്ണൂറ്റൊമ്പത് ആളുകളെ അയാള് കൊന്നിട്ടുണ്ട്. ഇത്രയധികം മനുഷ്യാത്മാക്കളെ അയാള് ഹനിച്ചുകളഞ്ഞെങ്കിലും പിന്നീടയാള്‍ക്ക് പാപപങ്കിലമായ തന്റെ ജീവിതത്തെക്കുറിച്ച് ഖേദം തോന്നി.\nപര്‍വതസമാനമായ തന്റെ പാപങ്ങള്‍ക്കൊരു പരിഹാരമുണ്ടാവണമെന്ന് അയാള് ആത്മാര്‍ത്ഥമായാഗ്രഹിച്ചു. ഭാവിയിലെങ്കിലും സദ്‌വൃത്തനായി ജീവിക്കാനുള്ള വല്ല സാധ്യതയും തന്നില് അവശേഷിക്കുന്നുണ്ടോ എന്നറിയാനുള്ള ജിജ്ഞാസ അയാളില് ക്രമാതീതമായി വര്‍ധിച്ചുകൊണ്ടിരുന്നു. തന്നെ സല്‍പന്ഥാവിലേക്ക് തിരിച്ചുവിടാന് പ്രാപ്തനായ ഒരാളുടെ ഉപദേശം അയാള്‍ക്ക് ആവശ്യമായിരിക്കുകയാണ്.\n“ആരാണേറ്റവും വലിയ പണ്ഡിതന്?” അയാള് അനേ്വഷണമാരംഭിച്ചു.\nഒരു സന്യാസിയെക്കുറിച്ച് അയാള്‍ക്ക് വിവരം ലഭിച്ചു. തന്നെ നന്മയിലേക്ക് നയിക്കാന് പ്രാപ്തനായിരിക്കും ആ ഭക്തനെന്ന് അയാള്‍ക്ക് തോന്നി. ഒട്ടും വൈകിയില്ല. അയാള് ആ ഭക്തനെ സമീപിച്ചു.\n“തൊണ്ണൂറ്റൊമ്പത് മനുഷ്യാത്മാക്കളെ വധിച്ചു കളഞ്ഞ ഒരു മഹാഘാതകനു പാപമോചനം സിദ്ധിക്കുമോ?” അയാള് സന്യാസിയോട് അഭിപ്രായമാരാഞ്ഞു.\nതികഞ്ഞ അവജ്ഞയും അമര്‍ഷവും നിറഞ്ഞ സ്വരത്തില് സന്യാസി പറഞ്ഞു “ഇല്ല”\nഇതുകേട്ടപ്പോള് അയാള്‍ക്ക് വല്ലാത്ത നിരാശയും കലിയും ഉളവായി. അയാള് ക്ഷോഭിച്ച് ആ സന്യാസിയേയും കൊന്നു കളഞ്ഞു. അങ്ങനെ അയാള് നൂറുപേരെ കൊന്ന പാപിയാണിപ്പോള്.\nഇനിയെന്തുവേണം? - ആ കൊലയാളിയുടെ ഹൃദയം തപിച്ചുകൊണ്ടിരിക്കുകയാണ്.\n“മുട്ടുക, തുറക്കപ്പെടും” - അയാളുടെ അന്തര്‍ഗതം സദാ അയാളോട് മന്ത്രിച്ചുകൊണ്ടിരുന്നു.\n“ഭൂലോക പണ്ഡിതരില് മഹോന്നതന് ആരാണ്?” അയാള് അനേ്വഷണം തുടര്‍ന്നു. ഇക്കുറി അയാള്‍ക്ക് ഒരു മഹാപണ്ഡിതനെക്കുറിച്ചാണ് വിവരം ലഭിച്ചത്. താമസംവിനാ അയാള് ആ വിദ്വാനെ സമീപിച്ചു.\n“നൂറാളുകളെ വധിച്ച ഒരു മഹാപാപി മോക്ഷത്തിനര്‍ഹനാണോ?” അയാള് തന്റെ സംശയം പണ്ഡിതന്റെ മുമ്പില് തുറന്നുവെച്ചു.\n“അതെ, തീര്‍ച്ചയായും അവന് മോക്ഷത്തിനര്‍ഹനാണ്. പശ്ചാത്തപിച്ച ഹൃദയത്തോടെ സ്രഷ്ടാവിലേക്ക് മടങ്ങുന്ന മനുഷ്യനെ തീര്‍ച്ചയായും അവന് സ്വീകരിക്കും. ദൈവകാരുണ്യത്തില്‍നിന്ന് മനുഷ്യനെ തടഞ്ഞുനിറുത്താന് ഒന്നുംതന്നെയില്ല. അതുകൊണ്ട് നീ 'ബുസ്രാ' രാജ്യത്തേക്ക് പോവുക. സര്‍വാത്മനാ അല്ലാഹുവെ അനുസരിക്കുന്ന കുറെ സജ്ജനങ്ങളുണ്ടവിടെ. അവിടെ അവരോടൊപ്പം അല്ലാഹുവിന്റെ നിയമനിര്‍ദേശങ്ങള്‍ക്കൊത്ത ജീവിക്കുക. സ്വദേശത്തേക്ക് ഒരിക്കലും മടങ്ങരുത്. വളരെ മ്ലേച്ചമായ ഒരു നാടാണ് നിന്റെ സ്വദേശം”- പണ്ഡിതവര്യന് ആ കൊലയാളിക്ക് നിര്‍ദേശം നല്കി.\nഅങ്ങനെ അയാള് ആ പണ്ഡിതന് നിര്‍ദേശിച്ച സ്ഥലത്തേക്ക് തിരിച്ചു. യാത്ര പകുതിയായതേയുള്ളു; അയാളുടെ ജീവിതാന്ത്യം സമാഗതമായിക്കഴിഞ്ഞു.\n“ആരാണിയാളുടെ ആത്മാവ് ഏറ്റെടുക്കേണ്ടത്?” കാരുണ്യത്തിന്റെയും ശിക്ഷയുടെയും മലക്കുകള് തമ്മില് തര്‍ക്കമായി.\n“തന്റെ ദുഷ്‌ചെയ്തികളില് പരമാവധി ഖേദിച്ചു പശ്ചാത്തപിച്ച ഹൃദയം അല്ലാഹുവിലര്‍പ്പിച്ചുകൊണ്ടാണ് അദ്ദേഹം സഞ്ചരിച്ചത്. ആയതുകൊണ്ട് ഈ വിശുദ്ധന്റെ പരിശുദ്ധാത്മാവിനെ സ്വീകരിക്കാനുള്ള അര്‍ഹത ഞങ്ങള്‍ക്കാണ്”- കാരുണ്യത്തിന്റെ മലക്കുകള് വാദിച്ചു.\n“ജീവിതത്തില് അണുഅളവും നന്മ പ്രവര്‍ത്തിച്ചിട്ടില്ലാത്ത കൊടും പാപിയാണിവന്; അതുകൊണ്ട് ഈ ദുഷ്ടന്റെ നീചമായ ആത്മാവിനെ നിഷ്‌കരുണം പിടിച്ചെടുക്കാനുള്ള അവകാശം ഞങ്ങള്‍ക്കാണ്”- ശിക്ഷയുടെ മലക്കുകളും ന്യായവാദം നടത്തി.\nമലക്കുകള് തമ്മിലുള്ള തര്‍ക്കം മൂത്തു. അപ്പോള് മനുഷ്യരൂപത്തില് മറ്റൊരു മലക്ക് അവിടെ ആഗതനായി. ആഗതന് അവര്‍ക്കിടയില് മാധ്യസ്ഥ്യം വഹിച്ചു.\n“ഇയാള് സഞ്ചരിച്ച വഴിയുടെയും സഞ്ചരിക്കാന് ബാക്കിയുള്ള വഴിയുടെയും ദൂരം നിങ്ങള് അളന്നു തിട്ടപ്പെടുത്തുക. താന് ലക്ഷ്യംവെച്ച പ്രദേശത്തേക്കാണ് ഇദ്ദേഹം അല്പമെങ്കിലും അടുത്തതെങ്കില് ഇയാളുടെ ആത്മാവ് കാരുണ്യത്തിന്റെ മലക്കുകള് സ്വീകരിക്കട്ടെ!; ഇയാള് പുറപ്പെട്ട പ്രദേശത്തോടാണ് അടുത്തിരിക്കുന്നതെങ്കില് ശിക്ഷയുടെ മലക്കുകള് ഏറ്റെടുക്കട്ടെ” മാധ്യസ്ഥന് വിധി കല്പിച്ചു. അവര് വഴിയുടെ രണ്ടറ്റത്തുനിന്നുള്ള ദൂരം സൂക്ഷ്മമായി അളന്നു പരിശോധിച്ചപ്പോള് അയാള് പോകാനുദ്ദേശിച്ച രാജ്യത്തോട് ഒരു ചാണ് അടുത്തിരിക്കുന്നതായി കണ്ടു. അനന്തരം അയാളുടെ ആത്മാവ് കാരുണ്യത്തിന്റെ മലക്കുകള് സസന്തോഷം സ്വീകരിച്ചു.\nPosted by Hadi at 02:34 No comments:\nപ്രവാചകന് മുഹമ്മദ് നബി അനുയായികളെ ജോലി ഏല്‍പിച്ച് അടങ്ങിയിരിക്കുകയല്ല ചെയ്തിരുന്നത്. അവര്‍ക്ക് പ്രയാസമേറിയ ജോലികള് പ്രവാചകന് സ്വയം ഏറ്റെടുക്കുകയാണ് ചെയ്തിരുന്നത്.\nഒരിക്കല് നബിയും അനുചരന്മാരും ഖന്‍ദഖ് യുദ്ധം സംബന്ധിച്ച കാര്യങ്ങളില് വ്യാപൃതരാണ്. അനുചരന്മാര് കിടങ്ങ് കുഴിച്ചുക്കൊണ്ടിരിക്കുന്നു. അവര് ത്വരിതഗതിയില് തങ്ങളുടെ കര്‍ത്തവ്യം നിര്‍വഹിച്ചുകൊണ്ടിരിക്കുമ്പോള് പിക്കാസിന് വഴങ്ങാത്ത ഒരുറച്ച ഭാഗം ഭൂമിക്കടിയില് കണ്ടു. അവരുടെ മുഴുവന് കഴിവും പ്രയോഗിച്ച് അത് പിളര്‍ക്കാന് പരിശ്രമിച്ചെങ്കിലും അല്പം പോലും അതു വഴങ്ങിയില്ല.\nഅനുചരന്മാര് പ്രവാചകനോട് വന്നു പറഞ്ഞു. 'പ്രവാചകരേ, പാറയുടെ ഉറച്ചഭാഗം പൊട്ടിക്കാന് എത്ര പരിശ്രമിച്ചിട്ടും കഴിയുന്നില്ല'.\n'കിടങ്ങില് ഞാനിറങ്ങാം' എന്നു പറഞ്ഞുകൊണ്ട് നബി ഉടനെ എഴുന്നേറ്റു.\nപ്രവാചകന് പിക്കാസെടുത്ത് ആ സ്ഥാനത്തുവെട്ടി. വെട്ടുകൊള്ളേണ്ട താമസം പാറ പിളര്‍ന്നു.\nഅസഹനീയമായ വിശപ്പുമൂലം തിരുമേനിയുടെ ഉദരത്തിന്മേല് വലിയ ഒരു കല്ല് വെച്ച് കെട്ടിയിരുന്നു. പ്രവാചകന് കിടങ്ങ് കുഴിക്കുന്ന സന്ദര്‍ഭത്തില് അനുചരന്മാര് അതു കണ്ടു. അന്നേയ്ക്ക് മൂന്ന് ദിവസമായി അവരെല്ലാം ആഹാരം കഴിച്ചിട്ട്.\nപ്രവാചകന്റെ അവസ്ഥ കണ്ട അനുചരനായ ജാബിര് നബിയോട് സമ്മതം വാങ്ങി സ്വവസതിയിലേക്ക് തിരിച്ചു.\nവീട്ടില് പ്രവേശിച്ച ജാബിര് പത്‌നിയോടനേ്വഷിച്ചു.\n'ഞാന് പ്രവാചകനില് അസഹനീയമായ ഒരു കാര്യം ദര്‍ശിച്ചിരിക്കുന്നു. അതു കണ്ടുകൊണ്ട് ക്ഷമിച്ചിരിക്കാന് എനിക്ക് സാധ്യമല്ല. ഇവിടെ ആഹാര സാധനങ്ങളായി വല്ലതുമുണ്ടോ.'\n'ഇവിടെ കുറച്ചു ഗോതമ്പും ഒരു പെണ്ണാടും ഉണ്ട്' ഭാര്യ മറുപടി പറഞ്ഞു.\nഅദ്ദേഹം ആടിനെയറുത്തു, മാംസം വെടിപ്പാക്കി പാകം ചെയ്യാനുള്ള പാത്രത്തിലാക്കി വെച്ചു. ഗോതമ്പുപൊടി കുഴച്ചുവെക്കുകയും ചെയ്തു.\nമാംസവും മറ്റും അടുപ്പില് വെയ്ക്കാറായി. സമയം മധ്യാഹ്നത്തോട് അടുത്തു.\nജാബിര് നബിയെ വിവരമറിയിച്ചു. 'നബിയെ, അല്പം ആഹാരം എന്റെ വീട്ടിലുണ്ട്. താങ്കളും ഒന്നോ രണ്ടോ ആളുകളും അവിടംവരെ വന്നാലും'\n'എത്ര പേര്‍ക്കുള്ളതുണ്ട്' നബി അനേ്വഷിച്ചു. ജാബിര് ഉള്ള ഭക്ഷണത്തിന്റെ അളവ് വിശദീകരിച്ചു.\nനബി ജാബിറിനോട് കല്പിച്ചു 'ഞാന് വരുവോളം ഇറച്ചിക്കലവും ചപ്പാത്തിയും അടുപ്പില്‍നിന്ന് നീക്കരുത്. ഈ വിവരം നിന്റെ ഭാര്യയോട് വേഗം പോയി പറയുക'\n'എല്ലാവരും വരുക, നമുക്ക് ഭക്ഷണം കഴിക്കാന് ജാബിറിന്റെ വീട്ടിലേക്ക് പോകാം' പ്രവാചകന് അവിടെയുള്ള മുഴുവന് അനുചരന്മാരെയും അറിയിച്ചു.\nവീട്ടിലെത്തിയ ജാബിര് ഭാര്യയോട് പറഞ്ഞു ' പ്രിയേ! നീ സന്തുഷ്ടയായിക്കൊള്‍ക; നബിയും അനുചരന്മാരം എത്തിക്കഴിഞ്ഞു.'\n'പ്രവാചകനോട് എല്ലാ വിവരങ്ങളും പറഞ്ഞില്ലേ?' ഭാര്യ ചോദിച്ചു\nജാബിര് പറഞ്ഞു 'അതെ'\nഅല്പസമയത്തിനകം നബിയും അനുയായികളും ജാബിറിന്റെ വസതിയിലെത്തി\n'എല്ലാവരും ഭക്ഷണം കഴിക്കാനായി കടന്നിരിക്കുക' പ്രവാചകന് അറിയിച്ചു.\nഎല്ലാവരും ഭക്ഷണത്തിനായി ഇരുന്നു. നബി പുരയില് കയറിയ ഉടനെ പാചകമുറിയിലേക്കാണ് പോയത്. അടുപ്പത്ത് മാംസക്കറിയും ചപ്പാത്തിയും മൂടിവെച്ചിരിക്കുന്നു. പ്രവാചകന് അതെടുത്ത് തിരുകരങ്ങള് കൊണ്ട് വിളമ്പാന് ആരംഭിച്ചു. വിശന്നു വലഞ്ഞ അനുയായികള്‍ക്ക് തിരുമേനി വീണ്ടും വീണ്ടും വിളമ്പികൊടുക്കുകയാണ്.\nഎന്തൊരത്ഭുതം! അവിടെ വന്ന മുഴുവന് പേര്‍ക്കും വിശപ്പടങ്ങുവോളം അവിടന്നങ്ങനെ വിളമ്പിക്കൊടുത്തു. എന്നിട്ടും പാത്രത്തില് ഭക്ഷണം ശേഷിപ്പുണ്ടായിരുന്നു.\nഅവശേഷിച്ച ആഹാരം ചൂണ്ടിക്കൊണ്ട് പ്രവാചകന് ജാബിറിന്റെ പത്‌നിയോട് പറഞ്ഞു 'ഇതാ, ഇതുകൊണ്ട് നിനക്കു ഭക്ഷിക്കുകയും മറ്റുള്ളവരെ സത്ക്കരിക്കുകയും ചെയ്യാം'.\nPosted by Hadi at 02:132comments:\nമുഹമ്മദ് നബി പ്രബോധനമാരംഭിക്കുന്നതിനു മുമ്പ് അറബികള് പെണ്‍കുട്ടികളെക്കാള് ആണ്‍കുട്ടികളെയാണ് സ്‌നേഹിച്ചിരുന്നത്.\nആണ്‍കുട്ടികള് ശക്തരാണ്. അവര് കഠിനമായി പണിയെടുക്കും. മാതാപിതാക്കള്‍ക്കും കുടുംബത്തിനും നേട്ടങ്ങളുണ്ടാക്കും.\nപെണ്‍കുട്ടികളങ്ങനെയാണോ? അവര് അബലകള്; പാവങ്ങള്! രക്ഷിതാക്കള്‍ക്കു തലവേദന; ഭൂമിക്കുതന്നെ ഭാരം- ഇതൊക്കെയായിരുന്നു അറബികളുടെ വിചാരം.\nഎല്ലാ അറബികളും ഇമ്മട്ടിലായിരുന്നുവെന്നല്ല; ചിലരൊക്കെ അങ്ങനെയായിരുന്നു. ആണ്‍കുട്ടികള് ജനിച്ചാല് അവര്‍ക്ക് അതിരറ്റ ആഹ്ലാദം. പെണ്‍കുട്ടികളായാല് അളവറ്റ രോഷം. ദുഷ്ടത മൂത്ത ചില പിതാക്കന്മാര് പെണ്‍കുഞ്ഞുങ്ങളെ ജീവനോടെ കുഴിച്ചുമൂടാനും മടിച്ചിരുന്നില്ല.\nഅത്തരത്തില് ഒരു പിതാവുണ്ട് നമ്മുടെ ഈ കഥയിലും. മുമ്പയാള് ഒരു ബിംബാരാധകനായിരുന്നു. മുഹമ്മദ്‌നബി ദൈവസന്ദേശവുമായി വന്നപ്പോള് പലരോടുമൊപ്പം അയാളും വിശ്വസിച്ചു. പക്ഷെ, അറിവില്ലാത്ത കാലത്ത് ചെയ്തുപോയ ഒരപരാധം അയാളെ എന്നെന്നും ദു;ഖിപ്പിച്ചു. അക്കഥ നബിയോടയാള് പശ്ചാത്താപത്തോടെ ഏറ്റു പറഞ്ഞു.\nഅയാള്‍ക്ക് ഒരു മകളുണ്ടായിരുന്നു. നല്ല ചന്തമുള്ള കുട്ടി. ഉപ്പയോട് അവള്‍ക്കെന്തിഷ്ടമായിരുന്നെന്നോ. ഉപ്പ വീട്ടിലെത്തിയാല് അവളോടിച്ചെന്ന് അയാളുടെ കഴുത്തില് തൂങ്ങി തെരുതെരാ ഉമ്മവെക്കും.\nപക്ഷെ, അയാള്‍ക്കവളോട് ഒട്ടും സ്‌നേഹമുണ്ടായിരുന്നില്ല. ഈ മകള് തനിക്കു ഭാരമാണ്; അപമാനമാണ്. ഇവളെ എങ്ങനെയെങ്കിലും കൊന്നുകളയണം- ഇതായിരുന്നു പലപ്പോഴും അയാളുടെ ദുഷ്ടചിന്ത.\nഒരു ദിവസം അയാള് മകളെ പുറത്തേക്ക് വിളിച്ചുകൊണ്ടുപോയി ഉപ്പയോടൊപ്പം അവള് തുള്ളിച്ചാടി പുറത്തിറങ്ങി. പാവം, അതൊരുല്ലാസയാത്രയാണെന്നായിരുന്നു അവളുടെ വിചാരം.\nമകളെയും കൊണ്ടയാള് ആ പൊട്ടക്കിണറ്റിനടുത്തെത്തി. അയാളിലെ പിശാചുണര്‍ന്നു. ദുഷ്ടന് ആ കുഞ്ഞിനെ തൂക്കിയെടുത്ത് കിണറ്റിലേക്കെറിഞ്ഞു.\n“ഉപ്പാ… ഉപ്പാ… എന്റെ ഉപ്പാ” സ്‌നേഹനിധിയായ ആ മകള് അപ്പോഴും പിതാവിനെ വിളിച്ചുതന്നെയാണ് കരഞ്ഞുകൊണ്ടിരുന്നത്. കളങ്കമറിയാത്ത ആ കുഞ്ഞിന്റെ ദീനദീനമായ കരച്ചില് അയാളുടെ കരളിലേക്കിറങ്ങിയില്ല. പാവം കുട്ടി, ആ പൊട്ടക്കിണറ്റില് ഭക്ഷണമില്ലാതെ, വെള്ളം കുടിക്കാനില്ലാതെ, സഹായത്തിനാരുമില്ലാതെ, പട്ടിണിയും ഏകാന്തതയുമായി ദിവസങ്ങളോളം കിടന്ന് തേങ്ങിത്തേങ്ങി കരഞ്ഞു ഒടുവില് മരിച്ചു.\nഈ കഥ കേട്ട് പ്രവാചകന്റെ കരളലിഞ്ഞുപോയി. തിരുനേത്രങ്ങളില്‍നിന്ന് കണ്ണുനീര് ധാരധാരയായി പ്രവഹിച്ചു. തിരുമുഖം ചുവന്നു തുടുത്തു. താടിരോമങ്ങളെല്ലാം കണ്ണീരില് കുതിര്‍ന്നു.\nഈ രംഗം കണ്ട ശിഷ്യന്‍മാരും കരഞ്ഞുപോയി. പ്രവാചകന് ഇങ്ങനെ കരയുന്നത് മുമ്പാരും കണ്ടിട്ടില്ല. കത്തിത്തുടങ്ങും മുമ്പേ തിരിയണഞ്ഞുപോയ നിര്‍ഭാഗ്യവതികളുടെ കാര്യമോര്‍ത്താല് ഹൃദയാലുവായ ആ പ്രവാചകന് കരയാതിരിക്കുന്നതെങ്ങനെ?\nPosted by Hadi at 05:393comments:\nമുസ്‌ലിം കുട്ടികളോടു മാത്രമായിരുന്നോ പ്രവാചകന് സ്‌നേഹം? തീര്‍ച്ചയായും അല്ല. എല്ലാ കുട്ടികളോടും അദ്ദേഹത്തിനിഷ്ടമായിരുന്നു. അത് തെളിയിക്കുന്ന ഒരു സംഭവം പറയാം.\nഒരു നാള് ചില ശിഷ്യന്മാര് വന്ന്, “നബിയേ, യുദ്ധത്തില് ചില കുട്ടികള് കൊല്ലപ്പെട്ടു” എന്നറിയിച്ചു. നബിയന്ന് വളരെ ദു:ഖിതനായി കാണപ്പെട്ടു.\nപ്രവാചകന് വല്ലതെ വികാരധീനനായിരിക്കുന്നു എന്നുകണ്ട് ഒരാള് പറഞ്ഞു; ദൈവദൂതരേ, എന്തിനീ ദു:ഖം? കൊല്ലപ്പെട്ടതൊന്നും നമ്മുടെ കുട്ടികളല്ല; എല്ലാം ശത്രുക്കളുടെ കുട്ടികള്”\nനബിയുടെ ദു:ഖം തെല്ലൊന്നു കുറക്കാനാണ് ശിഷ്യന് ഇതു പറഞ്ഞത്. പക്ഷെ, അതൊട്ടും ഫലിച്ചില്ല. അവിടന്ന് കൂടുതല് സങ്കടപ്പെടുകയാണുണ്ടായത്. പ്രവാചകനെ സംബന്ധിച്ചിടത്തോളം എല്ലാ കുട്ടികളും ഒരുപോലെയാണ്. ആരുടെ കുട്ടികള് എന്നതല്ല പ്രശ്‌നം. കുട്ടികള്‍ക്കു യാതൊരു പങ്കുമില്ലാത്ത, വലിയവര് തമ്മിലുള്ള യുദ്ധത്തില് ഒരു കുട്ടിയും വധിക്കപ്പെട്ടുകൂടാ എന്നാണദ്ദേഹത്തിന്റെ പക്ഷം.\n“നോക്കൂ” പ്രവാചകന് പറഞ്ഞു. “ആ കുട്ടികള് തീര്‍ത്തും നിരപരാധികളായിരുന്നു. ഒരു തെറ്റും അവര് ചെയ്തിട്ടില്ല. എന്നിട്ടും…”\n“ഒരു യുദ്ധത്തിലും കുട്ടികള് കുറ്റക്കാരല്ല. വലിയവരുടെ തെറ്റിന് ഒരു കുട്ടിയും ശിക്ഷിക്കപ്പെടാനും പാടില്ല.”\nമേലാല് ഒരു യുദ്ധത്തിലും കുട്ടികളെ - അവര് ആരുടെയായാലും- കൊല്ലാന് പാടില്ലെന്ന് പ്രവാചകന് യോദ്ധാക്കളെ കര്‍ശനമായി വിലക്കുകയും ചെയ്തു.\nPosted by Hadi at 23:27 No comments:\nമരത്തില് കല്ലെറിയുന്ന കുട്ടി\nമദീനയില് അന്നൊരു കുട്ടിയുണ്ടായിരുന്നു. നല്ല കുട്ടിയാണെങ്കിലും അവന്നൊരു ചീത്ത സ്വഭാവമുണ്ട്- കാണുന്ന മരത്തിനൊക്കെ കല്ലെറിയുന്ന സ്വഭാവം. അതു ചെയ്യാഞ്ഞാല് വല്ലാത്ത പൊറുതികേടാണ്.\nഒരു ദിവസം കുട്ടി നല്ല മുഴുത്ത കല്ലുകളുമായി ഒരു മരുപ്പച്ചയിലെത്തി. തണല് വീണുകിടക്കുന്ന ആ മരുപ്പച്ചയിലെങ്ങും ഈത്തപ്പനകള് കുലച്ചുനിന്നിരുന്നു. ഹായ് കുട്ടിയുടെ കൈ തരിച്ചു.\nഅവന് വേഗം പനക്കെറിയാന് തുടങ്ങി. പഴങ്ങള് കൊഴിഞ്ഞു. കുറെ കഴിഞ്ഞു ഏറു നിര്‍ത്തി അടുത്ത പരിപാടി ആരംഭിച്ചു- വീണ പഴങ്ങള് പെറുക്കിത്തിന്നുക. വയറു നിറഞ്ഞപ്പോള് അവനെണീറ്റുപോയി.\nകല്ലെറിഞ്ഞാല് പനക്കു കേടുപറ്റുമെന്നോ, തോട്ടത്തിന്റെ ഉടമസ്ഥരറിഞ്ഞാല് തന്നെ പിടികൂടുമെന്നോ ഒന്നും കുട്ടി ആലോചിച്ചിരുന്നില്ല.\nഒരു നാള് അതു സംഭവിച്ചു- തോട്ടത്തിന്റെ ഉടമസ്ഥര് പാര്‍ത്തിരുന്ന് കുട്ടിയെ പിടിച്ചു. അവരവനെ മുഹമ്മദ് നബിയുടെ മുമ്പിലാണ് ഹാജരാക്കിയത്.\nവല്ലാത്ത പരിഭ്രമത്തോടെയാണ് കുട്ടി നബിയെ നേരിട്ടത്. അദ്ദേഹം കോപിക്കുമോ; തന്നെ ശകാരിക്കുമോ? അവന് നിന്നുവിറച്ചു. പ്രവാചകനാകട്ടെ, വളരെ ശാന്തനായി, സൗമ്യനായി;\n“എന്തിനാണ് കുഞ്ഞേ നീ മരത്തില് കല്ലെറിയുന്നത്?” എന്ന് വെറുതെ അറിയാന് എന്ന മട്ടില് ചോദിച്ചു.\n“ഈത്തപ്പഴം കിട്ടാനാ” എന്നിട്ടവന്റെ നിഷ്‌കളങ്കമായി ചോദ്യം; “കല്ലെറിയാതെ എങ്ങന്യാ ഈത്തപ്പഴം കിട്ടുക?”\nവിവേകമില്ലാത്തതുകൊണ്ടാണ് കുട്ടി ഈ തെറ്റു ചെയ്യുന്നതെന്ന് പ്രവാചകന്നുറപ്പായി. ആ കുട്ടി ഒരു ക്രൂരനല്ലെന്നും വകതിരിവില്ലാത്തവന് മാത്രമണെന്നും നബിയറിഞ്ഞു. നയത്തില് പറഞ്ഞു തിരുത്താവുന്നതേയുള്ളു.\n“മേലാല് ഒരു മരത്തിനും കല്ലെറിയരുത് കേട്ടോ.” നബി അവനെ സ്‌നേഹപൂര്‍വം തലോടിക്കൊണ്ട് പറഞ്ഞു. “ എറിഞ്ഞാല് മരത്തിനു പരിക്കുപറ്റും, പിന്നെ അതൊരിക്കലും പഴം തരില്ല, മനസ്സിലായോ? തിന്നാനാണെങ്കില് താനേ കൊഴിയുന്നവ തന്നെയുണ്ടല്ലോ”\nനബി ആ കുട്ടിയെ നെറുകയില് കൈവച്ചനുഗ്രഹിച്ചു. അവനുവേണ്ടി പ്രാര്‍ത്ഥിച്ച ശേഷമാണ് പറഞ്ഞയച്ചത്.\nPosted by Hadi at 23:444comments:


ഒറ്റയടിപ്പാത - Jwalanam\nSapna Anu B George, May 2, 2018 May 2, 2018\n“ഏതെങ്കിലും ഒരുകാലത്ത് കുഞ്ഞുകുട്ടിപരാധീനതകളും അവരവരുടെ കുടുംബബന്ധങ്ങൾക്കുള്ളിലുമായിത്തീരുമ്പോൾ നിവർത്തികേടിന്റെ പര്യായമായിത്തീരുന്നു എന്നു മനസ്സിലാക്കാതെ, നാളെ പ്രതീക്ഷകൾക്കൊത്തുയരാത്ത കുഞ്ഞുങ്ങൾക്കു മുന്നിൽ കണ്ണുനീരിന്റെയും കടമളുടെയും ഒരുപിടി നിബന്ധനകൾ നിരത്തുന്നു…”\nആരോ ഉണ്ടാക്കിയ ഒരു നടപ്പാത… കാ‍ടുപിടിച്ച, ഇടതൂർന്ന പച്ചിലയുടെ ഇടയിലൂടെ നടന്നു നടന്ന് എത്തിയാൽ അങ്ങ് പാതിരാമണിലിലെത്താം. കേട്ടുപരിചയമുള്ള പേര്. ആരോ പണ്ട് പാതിരാക്ക് നടന്നെത്തിയപ്പോൾ ഇട്ട പേരുപോലെയുണ്ട്. ചെറിയനിലാവെളിച്ചത്തിൽ കണ്ട മണൽത്തരികളും കൂടെ ചേർന്നു നിൽക്കുന്ന പാതിരാവും… എന്തുമാകട്ടെ നടന്നെത്താൻ ഇനിയും കുറേ ദൂരമുണ്ടെന്നു തോന്നുന്നു. നടത്തങ്ങളെ എന്നും ഞാനെന്റെ ചിന്തകളാൽ കോർത്തിണക്കിയിരുന്നു. മനസ്സിന്റെ വിഹലനൊമ്പരങ്ങളും സന്തോഷങ്ങളും ഏതോവഴി മനസ്സിൽ വന്നുചേരുകയും ചോർന്നൊലിക്കുകയും ചെയ്‌തിരുന്നു.\nഅന്നും നടത്തത്തിനൊപ്പം എത്തിച്ചേർന്നു ബേക്കർ സ്‌കൂളിന്റെ അലുമ്‌നി ഒത്തുചേരൽ! മറ്റുള്ളവർക്കു മുന്നിൽ ആകെ തമാ‍ശരൂപത്തിൽ പരിണമിക്കപ്പെട്ട ഒരു മീറ്റ്. 1970 ൽ ഒരുമിച്ചു പഠിച്ചു എന്ന സന്തോഷത്തിൽ ഓരോ പൊട്ടും പൊടിയും ഓർത്തെടുത്ത എന്റെ മനസ്സിന്റെ വികാരങ്ങളെ എല്ലാവരും അംഗീകരിക്കണം എന്നില്ല എന്നു ഞാൻ ഓർത്തില്ല. എന്റെ ഫെയ്‌സ്ബുക്കിലെ സമയങ്ങൾ അതിനുമാത്രമായിത്തന്നെ ചിലവിട്ടു. എന്നാൽ ഫെയ്സ്ബുക്ക് ഇന്നും സാധാരണക്കാരനു അന്യമാണ്. വിവരദോഷികൾക്കും പെണ്ണുങ്ങൾക്കും കൌമാരക്കാർക്കും അഴിഞ്ഞാടാനുള്ള ഒരുതട്ടകം എന്നു മുദ്രകുത്തപ്പെട്ടുകഴിഞ്ഞു. എന്തിനും ഏതിനും തെറ്റുകുറ്റങ്ങൾ മാത്രം കാണാറുള്ളവർ കൌമരപ്രായക്കാരായവരെയും അവരുടെ മക്കളുടെ ദൂരെ ദൂരെയുള്ള ബന്ധുക്കാരുടെ കുട്ടികളെ വരെ ‘ഫെയ്‌സ്’ പോയിട്ട് ബുക്കുപോലും പറയാൻ സമ്മതിക്കാറില്ല. ഒറ്റവാക്കിൽ ഉത്തരം എത്തിച്ചേരും. ‘കെട്ടിച്ചുവിടുന്ന വീട്ടുകാർക്കും ഭർത്താവിനും ഇതൊക്കെ ഇഷ്‌ടപ്പെടുമൊ എന്നാർക്കറിയാം!’ പെൺമക്കളെ വളർത്തുന്നതു തന്നെ തല്ലിപ്പഴുപ്പിച്ച്, തടിപ്പിച്ച്, കൊഴുപ്പിച്ച് ഏറ്റവും നല്ല വിലകിട്ടുന്ന ആദ്യത്തെ വിൽ‌പ്പനക്കെത്തുന്ന ആളിനു വിൽക്കാൻ തയ്യാറാക്കുന്ന ഒരു പ്രതീതി. അതിൽ ഫെയ്‌സ്ബുക്ക് ഒരു വലിയ പ്രതിസന്ധിയായി വഴിമുടക്കുന്നു. ഇവളെങ്ങാനും വല്ലവന്മാരുടെയും പുറകെ പോയാലൊ? ആ ചിന്തകൾക്ക് ആ നടപ്പാതയിൽ അനുവാദം നിഷേധിച്ചു.\nഇതിനിടയിൽ എത്തിയ ബിനുവിന്റെ മെസ്സേജ് ഫെയ്‌സ്ബുക്കിൽ നിന്നും തന്നെ ഫോണിൽ എത്തി, ‘ഞാൻ ഇന്നു രാവിലെ കുറച്ചു പേരോടു സംസാരിച്ചിരുന്നു. അവരുടെ പേരുകളും ഫോൺ നമ്പരുകളും തരട്ടെ? നീ വിളിക്കുമൊ?’\nഫോണെടുത്ത് നേരെ നെറ്റ് വർക്ക് ഓണാക്കി, ഈ നടത്തത്തിനിടയിലും. എന്നിട്ട് ഒറ്റയടിക്ക് കോപ്പി പേസ്റ്റ്.. നേരെ മെസ്സേജ് പേജിലേക്ക്! വീണ്ടും നെറ്റ് വർക്ക് ഓഫ് ചെയ്‌തു. അല്ലെങ്കിൽ നല്ലശമരിയക്കാരനായ എന്റെ ഭർത്താവ്, മാസം ഫോൺബില്ലിന്റെ അക്കങ്ങളുടെ ഭാവമാറ്റത്തിലൂടെ, പിശാചിന്റെ രൂപത്തിലുടലെടുക്കും. വേണ്ട!. എങ്കിലും മനസ്സിൽ ഒരു സൗഹൃദത്തിന്റെ മൈന കൂകിവിളിച്ചോ.. അതോ, പച്ചിലകൂടെ ഇടയിലെ കരിയിലകൾക്കു മഞ്ഞച്ചുണ്ടുകളുടെ നിറവ്യത്യാസം എന്റെ സ്വപ്‌നചിന്തകൾ ചേർത്തു തുന്നിയതാണോ.. ആവോ!\nവീണ്ടും നടത്തത്തിനു സാവകാശം ആയിത്തുടങ്ങി. എല്ലാവർക്കും ചേർത്തയച്ച മെസ്സേജിനു ആരുംതന്നെ മറുപടി അയക്കില്ല എന്നു തീർത്തും അറിയാമായിരുന്നു. എങ്കിലും പ്രതീ‍ക്ഷ കൈവിടാൻ തയ്യാറല്ലാത്ത എന്റെ മനസ്സ് ആരുടെയും എക്സ്ക്യൂസുകൾക്ക് വിലനൽകിയില്ല. ആരോടു ചോദിച്ചാലും ഒരേ ഉത്തരം.. പിള്ളാരെല്ലാവരും പ്രായമായി. കല്യാണപ്രായമായ പെമ്പിള്ളാരും മക്കളും ഒക്കെയുള്ള നമ്മൾ ഫെയ്സ്ബുക്കിൽ കയറി കിന്റർഗാർഡൻ സ്‌കൂളിൽ പഠിച്ച സഹപാഠികളുമായി സൌഹൃദസംഭാഷണത്തിലേർപ്പെടാൻ എല്ലാവർക്കും ചമ്മലും നാണവും. ഇനി അതിനു പരിഹാരം എവിടുന്നുണ്ടാക്കും? ബന്ധുക്കളോടു ദിനരാത്രം ഗുസ്‌തിയും, വാക്കുതർക്കത്തിലൂടെയും ഏതെങ്കിലും ഒരുകാലത്ത് ബുദ്ധിയുപദേശിക്കാം എന്നു കരുതാം. സൌഹൃദസത്യവാദി ദേവിദേവന്മാരെ എങ്ങനെ പറഞ്ഞു മനസ്സിലാക്കും! ഏതെങ്കിലും ഒരുകാലത്ത് കുഞ്ഞുകുട്ടിപരാധീനതകളും അവരവരുടെ കുടുംബബന്ധങ്ങൾക്കുള്ളിലുമായിത്തീരുമ്പോൾ, നിവർത്തികേടിന്റെ പര്യായമായിത്തീരുന്നു എന്നു മനസ്സിലാക്കാതെ, നാളെ പ്രതീക്ഷകൾക്കൊത്തുയരാത്ത കുഞ്ഞുങ്ങൾക്കു മുന്നിൽ കണ്ണുനീരിന്റെയും കടമളുടെയും ഒരുപിടി നിബന്ധനകൾ നിരത്തുന്നു. പകുതിയിലധികം അഛനമ്മമാരുടെ അവസാനം ഏതോ വൃദ്ധസദനത്തിൽ അവസാനിക്കപ്പെടാൻ വിധിക്കപ്പെടുന്ന ജന്മങ്ങൾ! ആരും തന്നെ അവിടെ എത്തിപ്പെടാതിരിക്കട്ടെ… എന്റെ ജീവിതംകൊണ്ടു ഞാൻ പഠിച്ച പാഠം എല്ലാവരുടെ ജീവതത്തിലും സംഭവിക്കണം എന്നും നിർബന്ധമില്ലല്ലോ? അതും ജീവിതത്തിന്റെ ഒരു നടപ്പാതയുടെ അവസാനം…\nബിനുവിന്റെ ചോദ്യം വീണ്ടും വന്നു… ‘സപ്‌ന, ആരെങ്കിലും തിരിച്ചു വിളിച്ചോ? നിന്റെ ഇമെയിൽ ഞാനും കണ്ടു. അതിൽ ആരും റിപ്ലൈ പോലും ഇട്ടിട്ടില്ലല്ലോ!’\n‘ആ നോക്കട്ടെ ബിനു, ഞാൻ ദിവസവും എല്ലാവർക്കും മെസ്സേജുകൾ അയക്കുന്നുണ്ട്’. എന്റെ ശബ്‌ദത്തിന്റെ ദൈന്യത അങ്ങെത്തി എന്നു തോന്നി, ബിനുവിന്റെ മറുപടി കേട്ടപ്പോ…\n‘നീ വെറുതെ സങ്കടപ്പെടാതെ.. ആരും ഇല്ലെങ്കിലും നമ്മൾ ഏതാണ്ട് 15 പേർ കോട്ടയത്തുണ്ട്! നമുക്ക് തീരുമാനിച്ച ദിവസംതന്നെ അലുമ്‌നി നടത്താം’.\n1 ആം ക്ലാസ്സിൽ,5ആം വയസ്സിൽ കൂടെ പഠിച്ചിരുന്ന ഓരോരുത്തർക്കും ഈ വർഷം 50 വയസ്സാകുന്നു, അതുതന്നെയാവട്ടെ ഈ അലുമ്‌നി ദിവസത്തിന്റെ പ്രത്യേകതയും!\nസ്‌നേഹത്തിന്റെ, സൌഹൃദത്തിന്റെ വേലിയേറ്റങ്ങൾ എന്റെ മനസ്സിൽ മാത്രമെ പെയ്‌തൊഴിയാറുള്ളൊ എന്ന് തോന്നിപ്പൊകാറുണ്ട്. ‘നിനക്കൊന്നും വേറേ പണിയൊന്നും ഇല്ലെ, 1 ആം ക്ലാസ്സിന്റെ അലുമ്‌നി, ആരെയെങ്കിലും കണ്ടാൽപോലും മനസ്സിലാകുമോ?’ ഒരു പുഛവും നീരസവും കലർന്ന എന്റെ ഭർത്താവിന്റെ കമന്റും കൂടി കേട്ടുകഴിഞ്ഞപ്പോ എല്ലാം തീരുന്നു എന്നൊരു തോന്നലും മനസ്സിൽ കയറിക്കൂടി!\nസ്‌നേഹത്തിവേണ്ടിയുള്ള തിരച്ചിൽ ഒരിക്കലും ‘തീരാത്ത ദാഹവമായി‘ ആരോ ഉപമിച്ചതായി ഓർത്തുകൊണ്ട് തണുത്ത നടപ്പാതയിലൂടെ വീണ്ടും പാതിരാമണൽത്തരികളിലേക്കുള്ള യാത്ര തുടർന്നു ഞാൻ. പകുതി നിറച്ച ഗ്ലാസ്സുകളിലെ വെള്ളം പാതിമാത്രം നിറഞ്ഞിരിക്കുന്നു എന്ന വാദം. പാതി നിറഞ്ഞതും നഷ്‌ടമായതുമായ ജീവിതത്തോടുമാത്രം ഉപമിക്കുന്ന സത്യവാദികൾ. ജീവിതത്തിൽ എന്നും എന്നന്നേക്കും ഇൻലെന്റിന്റെ പേജുകളിൽ ബന്ധങ്ങളും, സൌഹൃദങ്ങളും മുറപോലെ കൊണ്ടുനടന്നിരുന്നവർ. ഇന്റെർനെറ്റിന്റെ വരവോടെ ഇമെയിലിലേക്കും, മൊബൈലിലേക്കും നടന്നു കയറി. അതു പുരോഗതി, സമ്മതിച്ചു, സ്വീകരിച്ചു! ഇമെയിൽ ചാറ്റ് തുടങ്ങിയപ്പോൾ അത് ഇത്തിരി കടന്ന കയ്യായിപ്പോയി എന്നു തീർത്തും പറഞ്ഞു. എന്നാൽ ഇന്നത്തെ തലമുറയെന്നു നമ്മൾ വിളിക്കുന്ന നമ്മുടെ കുഞ്ഞുങ്ങളെപ്പറ്റി ആലോചിക്കാതെ ഇന്റെർനെറ്റിൽ സ്വച്ഛന്തം കിട്ടുന്ന അനാവശ്യചിത്രങ്ങളും, ഈ സ്വതന്ത്ര ചിന്താഗതിക്കാരെ പേടിച്ച് വീട്ടിൽ ഇന്റെർനെറ്റുപോലും വെക്കാത്ത അഛനമ്മമാർ. എന്നാൽ നമ്മൾ ഇല്ലാത്ത ഏതോ ഒരു കാലത്ത് ഇന്നത്തെ തലമുറയിലെ നമ്മുടെ മക്കൾ ദിവസവും സംസാരിക്കുകയും, ഫെയിസ്ബുക്ക് എന്നിവയുപയോഗിക്കുന്നതു വഴി, വർഷത്തിലൊരിക്കൽ അവധിക്കാലത്തു മാത്രം കിട്ടുന്ന ബന്ധം പുതുക്കലിനും സംസാരത്തിനുമായി നോക്കിയിരിക്കില്ല എന്നാലോചിക്കാറേ ഇല്ല.\nകൂട്ടുകാരിൽ ചിലർ അടിവരയിട്ടറിയിച്ചു ഫോണിലൂടെ.. ‘എടീ, അച്ചായത്തി, നമ്മക്കിതൊന്നും വേണ്ട! എന്റെ ഡാഡി ഇന്നും കത്തുകൾ മാത്രമെ എനിക്കയക്കാറുള്ളു. നിന്റെ അമ്മക്ക് ഈമെയിലും ചാറ്റും ഒക്കെ മതി എന്നു അടിവരയിട്ടു പറഞ്ഞപ്പോൾ എനിക്ക് മറ്റുവഴികൾ ഒന്നുംതന്നെ കണ്ടില്ല, പോസ്റ്റാപ്പീസിലേക്കുള്ള നടപ്പാതയല്ലാതെ!!’\nഎന്നും നടക്കക്കണം, ആരോഗ്യത്തിന്. പിന്നെ, മീനിയുടെ ‘ഡൈബെറ്റിസ്സിനും വണ്ണം കുറയാനും ഏറ്റവും നല്ലത്’ എന്നുള്ള ഉപദേശം മറക്കാറില്ല! എല്ലാ മാസത്തെയും ചെക്കപ്പിനു ചെല്ലുമ്പോൾ എന്റെ ഡോക്റ്റർ കോർണീലിയസ് ഓർമ്മിപ്പിക്കും, ‘സപ്‌നാ, എന്തായി നടപ്പ്’. ഞാനുണ്ടോ കേൾക്കുന്നു? കരിഞ്ഞുപോകുന്ന ചൂടടിക്കുന്ന ഈ മണലാരണ്യത്തിൽ എവിടെ കിട്ടും കാടും പടലും നിറഞ്ഞ, മുല്ലപ്പൂവിന്റെ സൌഗന്ധവും, ഇലഞ്ഞിപ്പൂമണം നിറഞ്ഞകാറ്റും, സന്ധ്യയുടെ നിറങ്ങളും, ശബ്‌ദങ്ങളും നിറഞ്ഞ ഈ നടപ്പാത! മനസ്സിന്റെ ചിന്താഗതിക്കുതന്നെ സ്വസ്ഥത വരുന്നു, ഈ നടപ്പാതകളിൽ! ഉള്ളിലേക്ക് ഏറെ ശ്വാസം വലിച്ചു നടക്കൂ ആരോഗ്യത്തിന് എന്ന് കൂകിവിളിക്കുന്ന യോഗാചാര്യന്മാരെ, സ്‌തോത്രം! അവിടെ മസ്‌കറ്റിൽ ഞാൻ നീട്ടിവലിച്ചാൽ ശ്വാസം നിലച്ചുപോകുന്ന ചൂടും പൊടിപടലങ്ങളും ആ ശ്വാസം ഇല്ലാതെയാക്കും! പാതിരാമണിലിന്റെ ഈ നടപ്പാതകളിൽ ശ്വാസം എന്റെ മനസ്സിനും ബുദ്ധിക്കും ഇത്തിരി കുളിർമ്മയേകുന്നു. ദേഷ്യപ്പെട്ട് ചവിട്ടിക്കുത്തി പലവട്ടം മനസ്സൊന്ന് തണുപ്പിക്കാൻ ഈ ഞാൻ ഇറങ്ങി നടന്നിട്ടുണ്ട്. അൽ‌പ്പനേരത്തെ നടപ്പിനുശേഷം പല നേർവഴികൾക്കും മനസ്സിന്റെ ചിന്തകൾക്ക് സമാധാനിക്കാൻ കഴിഞ്ഞിട്ടുണ്ട്. ആ പണിതിട്ട നടപ്പാതകൾ. ഗൾഫിലെ നടപ്പാതകൾ…\nമനസ്സിന്റെ കഥകൾ മെനെഞ്ഞെടുക്കാനുള്ള കഴിവിന് ഒരവസാനവും ഇല്ല എന്ന് എന്റെ മനസ്സിനും, എന്നെ ഈ വഴിയിലൂടെ നടക്കാൻ പ്രേരിപ്പിച്ച ചാണ്ടിക്കുഞ്ഞിന്റെ ചിത്രത്തിനും ഒരുപക്ഷെ നേരത്തെതന്നെ അറിയാമായിരിക്കാം എന്നു തോന്നുന്നു. ഒരറ്റത്തും എത്താതെ എന്നാൻ മനസ്സിന്റെ കുളിർമ്മയും മറ്റും ഈ നടപ്പാതകളിലൂടെ എത്തിപ്പെടാൻ ഒരു നിമിത്തം മാത്രമായെന്ന് തോന്നുന്നു. മസ്‌കറ്റിലിരിക്കുന്ന ഞാൻ എന്ന സപ്‌ന ഒരു ചിത്രത്തിന്റെ നടപ്പാതയിലൂടെ ഇത്രമാത്രം എന്റെ കഥാചിന്തികൾക്ക് വഴിയൊരുക്കി.\nഒരു നല്ല ചിത്രത്തിന്റെ കഴിവ്… ഒരു നടപ്പാതയുടെ ഭംഗി… പാതിരാമണലിലേക്കുള്ള എന്റെ മനസ്സിന്റെ നടപ്പാത… വീണ്ടും കഥകളെതേടി മനസ്സിന്റെ നടപ്പാതയിൽ, ദീർഘശ്വാസം വലിച്ചുകൊണ്ടു തന്നെ നടന്നകന്നു!\nമോഹനസുന്ദരൻ മാഷും പിന്നെ ഫ്ലാറ്റുംEgg Roast\nGood story (experience?)\nGood writing. Sounded as real experience.


കര്‍ണാടകയില് കുമാരസ്വാമി കിങ്‌മേക്കറാകുമെന്ന് അഭിപ്രായ സര്‍വേകള്; കോണ്‍ഗ്രസും ബിജെപിയും ഭൂരിപക്ഷം നേടില്ല - ഇ വാർത്ത | evartha\nകര്‍ണാടകയില് കുമാരസ്വാമി കിങ്‌മേക്കറാകുമെന്ന് അഭിപ്രായ സര്‍വേകള്; കോണ്‍ഗ്രസും ബിജെപിയും ഭൂരിപക്ഷം നേടില്ല\nമെയ് 12ന് നടക്കുന്ന കര്‍ണാടക നിയമസഭാ തിരഞ്ഞെടുപ്പില് ഒരു പാര്‍ട്ടിയും കേവല ഭൂരിപക്ഷം നേടില്ലെന്ന് അഭിപ്രായ സര്‍വേ. കര്‍ണാടകയില് തൂക്കുമന്ത്രിസഭ വരുമെന്ന് ടൈംസ് നൗ–വിഎംആര് സര്‍വേ പറയുന്നു. കോണ്‍ഗ്രസ് സര്‍ക്കാര് പയറ്റുന്ന ലിംഗായത്ത് കാര്‍ഡ് അവരെ കാര്യമായി സഹായിക്കില്ലെന്നു ടൈംസ് നൗ സര്‍വേ അഭിപ്രായപ്പെടുന്നു.\n224 അംഗ നിയമസഭയില് കോണ്‍ഗ്രസിന് 91, ബിജെപിക്ക് 89 എന്നിങ്ങനെയാണു സീറ്റുകള് ലഭിക്കുക. രണ്ടു സീറ്റിന്റെ മാത്രം വ്യത്യാസം. കേവല ഭൂരിപക്ഷം നേടി സര്‍ക്കാര് രൂപീകരിക്കാന് വേണ്ടത് 113 സീറ്റ്. 40 സീറ്റുകള് നേടുമെന്ന പ്രതീക്ഷിക്കപ്പെടുന്ന ജെഡിഎസ്–ബിഎസ്പി സഖ്യം സര്‍ക്കാര് രൂപീകരണത്തില് നിര്‍ണായക പങ്ക് വഹിക്കും.\nജനതാദള് സെക്കുലര് (ജെഡിഎസ്) കിങ് മേക്കര് ആകുമെന്നും റിപ്പോര്‍ട്ടുണ്ട്. 2013ലെ 40 സീറ്റുകളെ അപേക്ഷിച്ച് ബിജെപി നില മെച്ചപ്പെടുത്തുമ്പോള്, 122ല് നിന്ന് 91 സീറ്റിലേക്കു കോണ്‍ഗ്രസ് പിന്നിലേക്കു പോകുമെന്നും ടൈംസ് നൗ സര്‍വേ പറയുന്നു. അതേസമയം, ബിജെപിക്ക് 89-95 സീറ്റു കിട്ടുമെന്നാണ് എബിപി–സിഎസ്ഡിഎസ് സര്‍വേ പറയുന്നത്.\nഭരണത്തിലുള്ള കോണ്‍ഗ്രസിന് 85-91 സീറ്റ്. വോട്ടുവിഹിതത്തില് വര്‍ധന സ്വന്തമാക്കുമ്പോഴും കോണ്‍ഗ്രസ് ബിജെപിക്കു പിന്നിലാകും. എച്ച്.ഡി.കുമാരസ്വാമിയുടെ ജെഡിഎസ് 32-38 സീറ്റു നേടി കിങ് മേക്കര് ആകുമെന്ന് എബിപി സര്‍വേയും പ്രവചിക്കുന്നു.\nഎന്നാല്, മുഖ്യമന്ത്രി സ്ഥാനത്തേക്ക് ഏറ്റവും കൂടുതല് ആളുകള് ചൂണ്ടിക്കാട്ടുന്നത് കോണ്‍ഗ്രസ് സ്ഥാനാര്‍ഥിയും മുഖ്യമന്ത്രിയുമായ സിദ്ധരാമയ്യയെ തന്നെയാണ്. ബിജെപിയുടെ ബി.എസ്.യെഡിയൂരപ്പ രണ്ടാമതും എച്ച്.ഡി.കുമാരസ്വാമി മൂന്നാമതുമാണ്.


pakistan-will-no-longer-seek-talks-with-india | ദേ ഇമ്രാൻഖാൻ പിണങ്ങി; ഇനി ഇന്ത്യയുമായി ഒരു ചർച്ചയ്ക്കുമില്ലെന്ന് പാക് പ്രധാനമന്ത്രി; അല്ലെങ്കിൽ ആരു ചർച്ചയ്ക്ക് വിളിച്ചെന്ന് തിരിച്ചു ചോദിച്ച് ഇന്ത്യ; ലോക രാഷ്ട്രങ്ങളുടെ പിന്തുണ ലഭിക്കുന്നില്ലെന്ന് ഉറപ്പായതോടെ പ്രയത്‌നം മതിയാക്കി ഇമ്രാൻ സ്വന്തം നാട്ടിലേക്ക് മടങ്ങുന്നു; ഇന്ത്യയ്ക്ക് വമ്പൻ നേട്ടമെന്ന് വിദേശകാര്യ വിദഗ്ദ്ധർ - MarunadanMalayali.com\nAugust 23, 2019 | 06:28 AM IST | Permalink\nന്യൂയോർക്ക്; ലോകരാഷ്ട്രങ്ങളും കൈമലർത്തിയതോടെ ചർച്ചകൾ മതിയാക്കി പാക്ക് പ്രധാനമന്ത്രി സ്വന്തം നാട്ടിലേക്ക് മടങ്ങുന്നു. ഇന്ത്യയുമായി ഇനി ഒരിക്കലും ചർച്ചയ്ക്കു തയാറാകില്ലെന്നു ഇമ്രാൻ ഖാൻ വ്യക്തമാക്കി. 2016ലെ പഠാൻകോട്ട് ഭീകരാക്രമണത്തിനു ശേഷം പാക്കിസ്ഥാനുമായി ഇന്ത്യ ഒരു ചർച്ചയ്ക്കു തയാറായിട്ടില്ല. അതേസമയം പാക്കിസ്ഥാനുമായി തുടർന്നും ചർച്ചകൾ വേണ്ടെന്ന നിലപാടുകളാണ് ഇന്ത്യ കൈകൊണ്ടിരിക്കുന്നത്.\nപലതവണ സമാധാന ചർച്ചകൾക്ക് തയാറാണെന്നു പാക്കിസ്ഥാൻ അറിയിച്ചതാണ്. എന്നാൽ ഇന്ത്യ അംഗീകരിച്ചില്ല. പാക്കിസ്ഥാൻ ഭീകര സംഘടനകൾക്കെതിരെ നടപടിയെടുത്ത ശേഷം മതി ചർച്ച എന്ന വാദമാണ് അവർ ഉന്നയിച്ചതെന്ന് ഇമ്രാൻ ഖാൻ പറഞ്ഞു. ന്യൂയോർക്ക് ടൈംസിനു നൽകിയ അഭിമുഖത്തിലായിരുന്നു പാക്ക് പ്രധാനമന്ത്രിയുടെ പ്രസ്താവന.\nഎന്നാൽ യുഎസിലെ ഇന്ത്യൻ അംബാസിഡർ ഹർഷ വർധൻ ശ്രിങ്ല പാക്കിസ്ഥാന്റെ പ്രസ്താവന തള്ളി. സമാധാനത്തിനായി മുൻകൈയ് എടുത്തപ്പോഴെല്ലാം മോശമായ അനുഭവമാണ് ഇന്ത്യയ്ക്ക് ഉണ്ടായിട്ടുള്ളതെന്നു ഹർഷ വർധൻ പറഞ്ഞു. ഭീകരതയ്ക്കെതിരെ പാക്കിസ്ഥാൻ വിശ്വസനീയവും ശക്തവുമായ നടപടി സ്വീകരിക്കുമെന്നാണ് പ്രതീക്ഷക്കുന്നതെന്നും അദ്ദേഹം പറഞ്ഞു.\n'അവരോട് (ഇന്ത്യ) സംസാരിക്കുന്നതിൽ അർഥമില്ല. എന്റെ ഭാഗത്തു നിന്നു വേണ്ടതെല്ലാം ചെയ്തു. നിർഭാഗ്യവശാൽ, ഇപ്പോൾ ഞാൻ തിരിഞ്ഞുനോക്കുമ്പോൾ, സമാധാനത്തിനും ചർച്ചയ്ക്കുമായി നടത്തിയ എല്ലാ പ്രസ്താവനകളും, അവർ വെറും പ്രീണിപ്പെടുത്തലായി എടുത്തെന്നു കരുതുന്നു. ഇതിൽ കൂടുതൽ ഞങ്ങൾക്ക് ഒന്നും ചെയ്യാനില്ല. രണ്ടു ആണവ രാഷ്ട്രങ്ങൾക്കിടയിൽ ഇത്തരത്തിൽ ഭിന്നത നിലനിൽക്കുന്നത് ആശങ്ക ഉളവാക്കുന്നതാണ്.' ഇമ്രാൻ ഖാൻ പറഞ്ഞു.\nസ്‌ഫോടനാത്മകമായ സാഹചര്യമാണ് നിലവിലുള്ളതെന്നാണ് യുഎസ് പ്രസിഡന്റ് ഡോണൾഡ് ട്രംപുമായി കഴിഞ്ഞ ദിവസം നടത്തിയ ടെലിഫോൺ സംഭാഷണത്തിൽ ഇമ്രാൻ ഖാൻ പറഞ്ഞത്. പാക്കിസ്ഥാനെതിരായ സൈനിക നടപടിയെ ന്യായീകരിക്കാൻ ഇന്ത്യ കശ്മീരിൽ വ്യാജ ആക്രമണം നടത്തിയേക്കുമെന്നും ഇമ്രാൻ ട്രംപിനോടു ആശങ്ക പ്രകടിപ്പിച്ചു. ഇതിനു പിന്നാലെയാണ് രാജ്യാന്തര മാധ്യമത്തിലൂടെ ഇമ്രാൻ ഖാന്റെ പുതിയ പ്രസ്താവന.


All Religious Places Will Reopen in West Bengal on June 1 Said Mamata banerjee | കേന്ദ്രവുമായുള്ള തര്‍ക്കം?; ആരാധനാലങ്ങള്‍ക്ക് ഉള്‍പ്പെടെ അപ്രതീക്ഷിത ഇളവുകള്; ഞെട്ടിച്ച് മമത - Malayalam Oneindia\nUpdated: Fri, May 29, 2020, 20:12 [IST]\nകൊല്‍ക്കത്ത: കൊറോണ പ്രതിസന്ധിയുടെ ഭാഗമായി രാജ്യത്ത് പ്രഖ്യാപിച്ച ലോക്കഡൗണ് മെയ് 31 ന് അവസാനിക്കാനിരിക്കെ അപ്രതീക്ഷിത പ്രഖ്യാപനവുമായി മുഖ്യമന്ത്രി മമതാ ബാനര്‍ജി. ജൂണ് 1 മുതല് സംസ്ഥാനത്തെ മുഴുവന് ആരാധനാലയങ്ങളും തുറന്ന് പ്രവര്‍ത്തിക്കുമെന്ന് മുഖ്യമന്ത്രി വ്യക്തമാക്കി. എന്നാല് ഇളവുകള് അനുവദിച്ചെങ്കിലും ചില മാനദണ്ഡങ്ങള് മുന്നോട്ട് വെച്ചിട്ടുണ്ട്. ആരാധനാലയങ്ങള്‍ക്കുള്ള നിയന്ത്രണം എടുത്ത് മാറ്റുന്നതിനോടൊപ്പം മറ്റ് മേഖലയിലും ഇളവുകള് അനുവദിച്ചിട്ടുണ്ട്.\nകൊവിഡ് പ്രതിരോധവുമായി ബന്ധപ്പെട്ട് പശ്ചിമ ബംഗാള് സര്‍ക്കാരും കേന്ദ്രസര്‍ക്കാരും തമ്മിലുള്ള പ്രശ്‌നം നിലനില്‍ക്കെയാണ് മമതയുടെ പ്രഖ്യാപനം. കൊവിഡ് പ്രതിരോധത്തില് പശ്ചിമ ബംഗാള് സര്‍ക്കാരിന്റെ പ്രവര്‍ത്തനങ്ങളില് തൃപ്തികരമല്ലെന്ന് കേന്ദ്രസര്‍ക്കാര് നിരവധി തവണ പറഞ്ഞിരുന്നു. അങ്ങനെയാണെങ്കില് കേന്ദ്രത്തിന് സംസ്ഥാനത്തിന്റെ ചുമതല നേരിട്ട് ഏറ്റെടുക്കാമെന്നും തനിക്കതില് യാതൊരു എതിര്‍പ്പും ഇല്ലെന്നും മമതാ ബാനര്‍ജി വ്യക്തമാക്കിയിരുന്നു.\nഇത്തരത്തില് പല അഭിപ്രായ ഭിന്നതകളും നിലനില്‍ക്കെയാണ് സംസ്ഥാനത്ത് മമതാ ബാനര്‍ജി പുതിയ ഇളവുകള് പ്രഖ്യാപിക്കുന്നത്. 'ക്ഷേത്രങ്ങള്, പള്ളികള്, ചര്‍ച്ച എന്നിവ തുറക്കാം. എന്നാല് 10 പേരില് കൂടുതലോ മറ്റ് കൂട്ടം കൂടലുകളോ അനുവദിക്കില്ല. ജൂണ് 1 മുതല് ഈ ഇളവ് പ്രാബല്യത്തില് വരും.' മമതാ ബാനര്‍ജി അറിയിച്ചു.\nഎന്നാല് ഒരു സമയത്ത് 10 പേരെ മാത്രമെ ആരാധനാലയങ്ങളില് അനുവദിക്കുകയുള്ളൂവെന്നും കുടുതല് ആളുകള് ചേര്‍ന്നുള്ള പ്രാര്‍ത്ഥനകള്‍ക്ക് നിയന്ത്രണമുണ്ടെന്നും മുഖ്യമന്ത്രി പറഞ്ഞു. നേരത്തെ യെദ്യൂരപ്പയുടെ നേതൃത്വത്തിലുള്ള കര്‍ണ്ണാടക സര്‍ക്കാരും ഇത്തരമൊരു ആവശ്യം മുന്നോട്ട് വെച്ചിരുന്നു. ഇത് സംബന്ധിച്ച പ്രധാനമന്ത്രിക്ക് കത്തെഴുതുകയായിരുന്നു.\nസംസ്ഥാനത്തേക്ക് കുടിയേറ്റ തൊഴിലാളികളുടെ ട്രെയിനുകള് എത്തുന്നതിനെതിരെയും മമത കേന്ദ്രസര്‍ക്കാരിനെതിരെ രംഗത്തെത്തി. ശ്രമിക് ട്രെയിനുകളില് അവര് തൊഴിലാളികളെ തിരുകി കയറ്റുകയാണ്. അവിടെ സാമൂഹിക അകലം പാലിക്കപ്പെടുന്നില്ല. ഭക്ഷണമോ വെള്ളമോ ഇല്ലെന്നും മമത ബാനര്‍ജി പറഞ്ഞു. സംസ്ഥാന സര്‍ക്കാരിനോട് കൂടിയാലോചിക്കാതെയാണ് റെയില്‍വേ മന്ത്രാലയം സംസ്ഥാനത്തേക്ക് ട്രെയിനുകള് അയക്കുന്നതെന്ന് നേരത്തെ മമത ആരോപിച്ചിരുന്നു.\nഞാനും റെയില്‍വേ മന്ത്രി\n'ഞാനും റെയില്‍വേ മന്ത്രിയായിരുന്നു. നമുക്ക് ആവശ്യത്തിന് റാക്കുകള് ഉണ്ടെന്ന് എനിക്കറിയാം. അവര് ട്രെയിനുകളില് കംമ്പാര്‍ട്ട്‌മെന്റുകള് വര്‍ധിപ്പിക്കുകയും ഈ തിരക്കറ ഒഴിവാക്കുകയും ചെയ്യാം. ആവശ്യമായ ഭക്ഷണവും വെള്ളവും നല്‍കാം' മമത രൂക്ഷമായി വിമര്‍ശിച്ചു.\nലോക്കഡൗണില് ഇത്തരം ട്രെയിനുകള്‍ക്ക് ഓടാമെങ്കില് രണ്ട് മാസമായി പൂട്ടി കിടക്കുകയും നിയന്ത്രണങ്ങള് നിലനില്‍ക്കുകയും ചെയ്യുന്ന ആരാധനാലയങ്ങള് ഉള്‍പ്പെടെയുള്ള സ്ഥലങ്ങള് തുറക്കാമെന്നും മമതാ ബാനര്‍ജി പറഞ്ഞു. കഴിഞ്ഞ രണ്ട് മാസമായി കൊവിഡിനെ പ്രതിരോധിക്കുന്നതില് സര്‍ക്കാര് കൃത്യമായ വഴിയിലാണെന്നും നിലവില് സംസ്ഥാനത്ത് രോഗം സ്ഥിരീകരിക്കുന്നവര് പുറത്ത് നിന്ന് എത്തുന്നവരാണെന്നും മമത ബാനര്‍ജി പറഞ്ഞു.\nനൂറ് ശതമാനം തൊഴിലാളികളെ ഉള്‍പ്പെടുത്തി കൊണ്ട് ജൂണ് 1 മുതല് തേയില, കയര് വ്യവസായവലും പുനഃരാരംഭിക്കുമെന്ന് മമത ബാനര്‍ജി പറഞ്ഞു. മുഴുവന് പേരെയും ഉള്‍പ്പെടുത്തി സ്വകാര്യ സര്‍ക്കാര് സ്ഥാപനങ്ങള് തുറക്കാമെന്നും മമത നിര്‍ദേശം നല്‍കി. മെയ് 25 ന് രാജ്യത്ത് ലോക്ക്ഡൗണ് പ്രഖ്യാപിച്ചതോടെയാണ് എല്ലാ സംസ്ഥാനങ്ങളും പൂര്‍ണ്ണമായും അടച്ചിട്ടത്. പിന്നീട് പല ഘട്ടങ്ങളിലും ഇളവുകള് അനുവദിച്ചെങ്കിലും ആരാധനാലയങ്ങള് ഉള്‍പ്പെടയുള്ളവയ്ക്ക് നിയന്ത്രണങ്ങള് തുടരുകയായിരുന്നു.\nഇന്നലെ വരെ പശ്ചിമ ബംഗാളില് 4536 കൊവിഡ്-19 കേസുകളാണ് റിപ്പോര്‍ട്ട് ചെയ്തിരുന്നത്. 223 പേര് മരണപ്പെടുകയും ചെയ്തു. 1,75,769 സാമ്പിളുകളാണ് ഇതുവരേയും പരിശോധന നടത്തിയത്. വ്യാഴാച്ചയായിരുന്നു ഇവിടെ ഏറ്റവും കൂടുതല് പേര്‍ക്ക് കൊവിഡ് സ്ഥിരീകരിച്ചത്. 344 പേര്‍ക്കായിരുന്നു പുതുതായി കൊവിഡ്. ഇതില് 84 പേരും കൊല്‍ക്കത്തയിലായിരുന്നു.\ncoronavirus lock down mamata banerjee west bengal മമത ബാനര്‍ജി പശ്ചിമ ബംഗാള് കൊറോണവൈറസ്\nAll Religious Places Will Reopen in West Bengal on June 1 Said Mamata banerjee


ഗവൺമെന്റ് നഴ്സുമാർ പണിമുടക്കിലേക്ക് - EC Online TV\nHome Kerala News ഗവൺമെന്റ് നഴ്സുമാർ പണിമുടക്കിലേക്ക്\nഗവൺമെന്റ് നഴ്സുമാർ പണിമുടക്കിലേക്ക്\nസ്വന്തം ലേഖകൻ നവംബർ 20, 2020 Kerala News,\nകൊവിഡ് ഡ്യൂട്ടിക്ക് ശേഷമുള്ള അവധി പിൻവലിച്ചതിനെ തുടർന്ന് ഗവൺമെന്റ് നഴ്സുമാർ പണിമുടക്കിലേക്ക്. ചൊവാഴ്ച്ച സംസ്ഥാന വ്യാപകമായി മെഡിക്കൽ കോളേജുകളിൽ ഒരു മണിക്കൂർ ജോലി ബഹിഷ്കരിക്കുകയും നഴ്സുമാർക്ക് അനുകൂലമായ തീരുമാനമുണ്ടായില്ലെങ്കിൽ സമ്പൂർണ പണിമുടക്കിലേക്ക് നീങ്ങുമെന്നും കേരള ഗവ. നഴ്‌സസ് യൂണിയൻ അറിയിച്ചു.\nപത്ത് ദിവസത്തെ കൊവിഡ് ഡ്യൂട്ടിക്ക് ശേഷം നഴ്സുമാർക്ക് നൽകിയിരുന്ന മൂന്ന് ദിവസത്തെ ഓഫ് പിൻവലിച്ചതാണ് പ്രതിഷേധത്തിന് കാരണമായത്. തിരുവനന്തപുരം മെഡിക്കൽ കോളജിൽ നഴ്സുമാരുടെ അവധി പിൻവലിച്ചുകൊണ്ട് മെഡിക്കൽ വിദ്യാഭ്യാസ വകുപ്പ് ഉത്തരവിറക്കി. ഈ തീരുമാനം മറ്റ് മെഡിക്കൽ കോളജുകളിലേക്ക് വ്യാപിപ്പിക്കാനാണ് മെഡിക്കൽ വിദ്യാഭ്യാസ വകുപ്പിന്റെ നീക്കമെന്ന് കേരള ഗവ നഴ്‌സസ് യൂണിയൻ ആരോപിച്ചു.\nനഴ്സുമാരെ മരണത്തിലേക്ക് തള്ളിവിടുന്ന മനുഷ്യത്വ ഹീനമായ നടപടിയാണ് ഇതെന്ന് സംഘടന വ്യക്തമാക്കി. തീരുമാനത്തിൽ പ്രതിഷേധിച്ച് ചൊവ്വാഴ്ച സൂചന പണിമുടക്ക് നടത്തും. ഉത്തരവിൽ സർക്കാർ ഇടപെടൽ വേണം, നഴ്സുമാർക്ക് വിശ്രമം അനുവദിക്കണം, ആവശ്യത്തിന് നഴ്സുമാരെ നിയമിക്കാൻ തയ്യാറാകണം തുടങ്ങിയവയാണ് ആവശ്യം. പ്രശ്‌നം പരിഹരിച്ചില്ലെങ്കിൽ സമ്പൂർണ പണിമുടക്കിലേക്ക് കടക്കുമെന്നും കെ.ജി.എൻ.യു വ്യക്തമാക്കി.\nBy സ്വന്തം ലേഖകൻ - നവംബർ 20, 2020


വ്യവസായിയായ നിഖില് ജെയിനായിരുന്നു നുസ്രത്തിന്റെ ഭര്‍ത്താവ്.\nതന്റെ കുഞ്ഞിന്റെ പിതാവ് ആരാണെന്ന ചോദ്യത്തിന് മറുപടിയുമായി നടിയും തൃണമൂല് കോണ്‍ഗ്രസ് എംപിയുമായ നുസ്രത്ത് ജഹാന് രംഗത്ത്. കഴിഞ്ഞ മാസമാണ് നുസ്രത്തിന് ആണ്‍കുഞ്ഞിന് ജന്മം നല്‍കിയത്. വ്യവസായിയായ നിഖില് ജെയിനായിരുന്നു നുസ്രത്തിന്റെ ഭര്‍ത്താവ്.\nഎന്നാല്, ഇരുവരും കുറച്ച് മാസങ്ങള്‍ക്ക് മുന്‍പാണ് വേര്‍പിരിഞ്ഞിരുന്നു. തുര്‍ക്കിയില് വെച്ച് 2019 ലാണ് വിവാഹം നടന്നത്. അതിനാല് ഇന്ത്യയില് രജിസ്റ്റര് ചെയ്തിരുന്നില്ല. വിവാഹം സാധുവല്ലാത്തതിനാല് വിവാഹമോചനം നടത്തേണ്ട കാര്യമില്ലെന്നും നുസ്രത്ത് പ്രതികരിച്ചിരുന്നു.\nഈ സാഹചര്യത്തിലാണ് നുസ്രത്തിന്റെ കുഞ്ഞിന്റെ പിതൃത്വം സംബന്ധിച്ച ചര്‍ച്ചകള് ശക്തിപ്പെട്ടത്. നടനും ബിജെപി നേതാവുമായ യഷ് ദാസ്ഗുപ്തയുമായി നുസ്രത്ത് പ്രണയത്തിലാണ്. മകന്റെ ജനനത്തിന് ശേഷം നുസ്രത്ത് പങ്കെടുത്ത ആദ്യ പൊതുചടങ്ങില് ഒരാള് ഇത് സംബന്ധിച്ച ചോദ്യം ഉന്നയിച്ചു. കുഞ്ഞിന്റെ പിതാവിനറിയാം അതിന്റെ പിതാവ് ആരാണെന്ന്. ഞാനും യഷ്ദാസ്ഗുപ്തയും കുഞ്ഞിന്റെ ജനനം ആഘോഷിക്കുകയാണ്‌നുസ്രത്ത് കൂട്ടിച്ചേര്‍ത്തു.


When Ajith Kumar recalled his love story: ‘I cut Shalini’s wrist by accident, it started there’ | Indian Express Malayalam\nhappy birthday ajith kumar his love story shalini\n‘ശാലിനിയോടുള്ള പ്രണയം തുടങ്ങിയത് ആ അപകടത്തിൽ നിന്ന്’: അജിത്\nതന്നെ ഏറ്റവും കൂടുതൽ പിന്തുണയ്ക്കുന്ന ആളും തന്റെ ഏറ്റവും മോശം വിമർശകയുമായി ഭാര്യ ശാലിനിയെ വിശേഷിപ്പിച്ച ഒരു പഴയ അഭിമുഖത്തിലാണ് അജിത് ഇക്കാര്യം പറഞ്ഞത്\nUpdated: May 2, 2022 7:10:41 am\nതമിഴ് സൂപ്പർ താരം അജിത് കുമാറിന് ഇന്ന് 51 വയസ്സ് തികഞ്ഞിരിക്കുകയാണ്. ഒരിക്കലും മാധ്യമങ്ങൾക്ക് മുന്നിലെത്താത്ത നടനാണ് അദ്ദേഹം. ഏതെങ്കിലും തരത്തിൽ മാധ്യമങ്ങൾക്ക് അദ്ദേഹം ഒരു അഭിമുഖം നൽകിയിട്ട് നാളുകളേറെയായി. സ്വന്തം സിനിമയുടെ പ്രമോഷന് പോലും അദ്ദേഹത്തെ മാധ്യമങ്ങൾക്ക് മുന്നിൽ കാണാനാവില്ല. റിലീസിന് മുമ്പോ ശേഷമോ അജിത്ത് തന്റെ സിനിമയെക്കുറിച്ച് സംസാരിക്കുന്നത് കാണാനാവില്ല.\nഎന്നാൽ അദ്ദേഹം എന്നും അങ്ങനെയായിരുന്നില്ല. തന്റെ ചിത്രങ്ങളുടെ പ്രമോഷനുകൾക്കായി അജിത് മാധ്യമങ്ങൾക്ക് മുന്നിലെത്തിയ ഒരു കാലമുണ്ടായിരുന്നു. ബില്ല (2007) എന്ന ചിത്രത്തിന്റെ റിലീസിന് മുൻപ് ഹാസ്യ നടൻ സന്താനം അവതാരകനായ ഒരു ടോക്ക് ഷോയിൽ അദ്ദേഹം പങ്കെടുത്തിരുന്നു.\n40 മിനിറ്റ് നീണ്ട അന്നത്തെ സംഭാഷണത്തിൽ തന്റെ കുട്ടിക്കാലം മുതൽ തന്റെ ജീവിതത്തെ കുറിച്ച് അജിത് സംസാരിച്ചിരുന്നു. അന്ന് തന്റെ ഏറ്റവും മോശം വിമർശക എന്ന് വിളിക്കുന്ന ഭാര്യ ശാലിനിയെ കുറിച്ചും അവരുടെ ബന്ധത്തെക്കുറിച്ചും അദ്ദേഹം പറഞ്ഞു.\nശാലിനിയെ വിവാഹം ചെയ്യാൻ വിധിക്കപ്പെട്ടവനാണ് താനെന്നാണ് അജിത് അന്ന് പറഞ്ഞത്. അമർക്കളം (1999) എന്ന സിനിമയുടെ ചിത്രീകരണത്തിനിടെയാണ് അജിത്ത് ശാലിനിയുമായി പ്രണയത്തിലായത്.\nശാലിനിയും അജിതും അമർക്കളം എന്ന ചിത്രത്തിന്റെ ഷൂട്ടിങ്ങിനിടയിൽ\n“അമർക്കളത്തിന്റെ നിർമ്മാതാക്കൾ ശാലിനിയെ സമീപിച്ചപ്പോൾ അവൾക്ക് അഭിനയിക്കാൻ പഠനം തുടരാൻ ആയിരുന്നു താൽപര്യം. അപ്പോൾ നിർമ്മാതാക്കൾ എന്നോട് അവളെ സമ്മതിപ്പിക്കാമോ എന്ന് ചോദിച്ചു. അതിനാൽ ഞാൻ ശാലിനിയെ വിളിച്ചു, ഞാൻ പറഞ്ഞു, ‘ഞാൻ അജിത് കുമാർ ആണ്, എനിക്ക് നിങ്ങളോടൊപ്പം പ്രവർത്തിക്കാൻ ആഗ്രഹമുണ്ട്. നിർമ്മാതാക്കൾക്കും ഇതിൽ താൽപ്പര്യമുണ്ട്.’. അപ്പോൾ അവൾ പറഞ്ഞു, ‘ഇല്ല. എനിക്ക് അഭിനയിക്കാൻ ആഗ്രഹമില്ല. എനിക്ക് പഠിക്കണം.’ അത് ഞാൻ അനുവദിച്ചു. എന്നാൽ നിർമ്മാതാക്കൾ വീണ്ടും നിര്ബന്ധിച്ചതോടെ അവൾ സമ്മതിച്ചു. ഞങ്ങൾ കണ്ടുമുട്ടാൻ വിധിക്കപ്പെട്ടവരായിരുന്നു എന്ന് ഞാൻ കരുതുന്നു, ”അദ്ദേഹം പറഞ്ഞു.\nഅന്ന് ആദ്യ കാഴ്ചയിൽ തന്നെ ശാലിയോട് പ്രണയം തോന്നിയെന്നും അജിത് വെളിപ്പെടുത്തി. “ഞങ്ങൾ ഒരുമിച്ച് ചെയ്ത ആദ്യ ഷോട്ടിനിടെ, അറിയാതെ ഞാൻ അവളുടെ കൈത്തണ്ട മുറിച്ചു. എന്നാൽ അവൾ അഭിനയം തുടർന്നു. ശരിക്കും മുറിഞ്ഞെന്നും രക്തം വരുന്നുണ്ടെന്നും കുറച്ചു കഴിഞ്ഞാണ് ഞങ്ങൾ അറിഞ്ഞത്. അവിടെ നിന്നാണ് അത് ആരംഭിച്ചതെന്ന് ഞാൻ കരുതുന്നു,” അജിത് ഓർത്തു.\nതന്റെ പ്രധാന പിന്തുണയും ഏറ്റവും മോശം വിമർശകയുമാണ് എന്നാണ് അജിത്ത് ശാലിനിയെ വിശേഷിപ്പിച്ചത്. “അവൾ എന്റെ കടുത്ത വിമർശകയാണ്. ചില സമയങ്ങളിൽ, സുഹൃത്തുക്കൾ ഒരുതരം സിനിമ നല്ലതായിരുന്നുവെന്ന് പറഞ്ഞേക്കും. പക്ഷേ, ശാലിനിയുടെ കാര്യം അങ്ങനല്ല, അവൾ എല്ലാം തുറന്നുപറയും. എല്ലാ കാര്യങ്ങളിലും അവളുടെ കാഴ്ചപ്പാടുകളിൽ അവൾ വളരെ സത്യസന്ധയാണ്. അവൾ സ്ക്രിപ്റ്റുകളിൽ ഇടപെടില്ല. പക്ഷേ, അവൾ എന്റെ ഭാര്യയാണ്, എന്റെ ജീവിതത്തിന്റെ കേന്ദ്രബിന്ദു, അതിനാൽ ഞാൻ അവളുമായി ഒരുപാട് കാര്യങ്ങൾ പങ്കിടാറുണ്ട്, ”അദ്ദേഹം പറഞ്ഞു.\nഅമർക്കളത്തിന്റെ സെറ്റിൽ വച്ച് പ്രണയത്തിലായ അജിത്തും ശാലിനിയും 2000ലാണ് വിവാഹിതരായത്. ഇവർക്ക് ഒരു മകളും ഒരു മകനുമുണ്ട്.\nAlso Read: ആരാധകർക്കൊപ്പം സിനിമ കാണാൻ നയൻതാരയും വിഘ്‌നേഷും തിയേറ്ററിൽ; ചിത്രങ്ങൾ\nWeb Title: Happy birthday ajith kumar his love story shalini\nആരാധകർക്കൊപ്പം സിനിമ കാണാൻ നയൻതാരയും വിഘ്‌നേഷും തിയേറ്ററിൽ; ചിത്രങ്ങൾ


വേദനിക്കുന്നവര്‍ക്കൊരു കൂട്ട്, വീഴാതിരിക്കുവാന് ഒരു കൈതാങ്ങ്. എന്ന സന്ദേശവുമായി രണ്ടു വര്‍ഷം മുമ്പ് ടോണ്ടന് ആസ്ഥാനമായി രൂപം കൊണ്ട മലയാളം ചാരിറ്റി ക്ലബ്ബിന്റെ രണ്ടാമത് വാര്‍ഷികം ഇന്ന് ' മദേഴ്‌സ് ചാരിറ്റിയുടെ ചെയര്‍പേഴ്‌സണ് ലിസ്സി ഉണ്ണികൃഷ്ണന് ഉദ്ഘാടനം ചെയ്യും. എംസിസിയുടെ മുതിര്‍ന്ന അംഗം എബി എബ്രഹാം അധ്യക്ഷത വഹിക്കും. മാസ്സ് യുകെ പ്രസിഡന്റ് ദ്വിദീഷ് ടി പിള്ള, ടി എം എ ട്രഷറര് ജെതീഷ് പണിക്കര് എന്നിവര് ആശംസകള് അര്‍പ്പിച്ച് സംസാരിക്കും. വൈസ് ഫിനാന്‍ഷ്യല് സെര്‍വീസ് ലിമിറ്റഡിന്റെ നോയിച്ചന് ക്രിഷ് മോര്‍ഗന് സോളിസ്റ്റര് സുരേഷ് ഉണ്ണികൃഷ്ണന്, ലോമ ലോയേഴ്‌സ് ലിമിറ്റഡിന്റെ ഫ്രാന്‍സിസ് മാത്യു എന്നിവര് യുകെയിലെ നവാഗതര്‍ക്കായി ഇന്‍ഷുറന്‍സ്, ഇമിഗ്രേഷന്, മോര്‍ട്ട്‌ഗേജ് എന്നീ വിഷയങ്ങളില് ക്ലാസുകള് നല്‍കി സംശയ നിവാരണം നടത്തും.\nസുധാകരന് പാലാ സ്വാഗതം പറയും. കോര്‍ഡിനേറ്റര് ജെഫിന് ജേക്കബ് റിപ്പോര്‍ട്ടും കണക്കും അവതരിപ്പിക്കും.\nതുടര്‍ന്ന് അടുത്ത മൂന്നു വര്‍ഷത്തേക്കുള്ള ഭാരവാഹികളെ തെരഞ്ഞെടുക്കും. നിയുക്ത സെക്രട്ടറി കൃതജ്ഞത പറയും. സമ്മേളനാനന്തരം രുചികരമായ കേരള ഫുഡ് ഫെസ്റ്റിവലും കലാവിരുന്നും നടക്കും.\nഗാനമേള, നൃത്ത നൃത്തങ്ങള് ,മിമിക്രി എന്നിവ ആഘോഷങ്ങള്‍ക്കും മാറ്റുകൂട്ടും.\nThe lawns social club Maryst, Taunton, TA 13PE\nവിശദ വിവരത്തിന് ; 07446155585 (ജെഫിന് ജേക്കബ്) ബന്ധപ്പെടുക


കൊല്ലപ്പെട്ട ഡിവൈഎഫ്‌ഐ പ്രവര്‍ത്തകരുടെ കുടുംബത്തെ സിപിഐഎം സംരക്ഷിക്കുമെന്ന് കോടിയേരി; കൊലപാതകം ആസൂത്രിതം, ഉന്നത കോണ്‍ഗ്രസ് നേതാക്കള്‍ക്കും പങ്ക് | Kairali News | kairalinewsonline.com\nകൊല്ലപ്പെട്ട ഡിവൈഎഫ്‌ഐ പ്രവര്‍ത്തകരുടെ കുടുംബത്തെ സിപിഐഎം സംരക്ഷിക്കുമെന്ന് കോടിയേരി; കൊലപാതകം ആസൂത്രിതം, ഉന്നത കോണ്‍ഗ്രസ് നേതാക്കള്‍ക്കും പങ്ക്\nതിരുവനന്തപുരം: വെഞ്ഞാറമൂടില് കോണ്‍ഗ്രസുകാര് വെട്ടിക്കൊലപ്പെടുത്തിയ ഹഖ് മുഹമ്മദിന്റെയും മിഥിലാജിന്റെയും കുടുംബങ്ങളെ പാര്‍ട്ടി സംരക്ഷിക്കുമെന്ന് സിപിഐഎം സംസ്ഥാന സെക്രട്ടറി കോടിയേരി ബാലകൃഷ്ണന്.\nരണ്ട് കുടുംബങ്ങളും ഒരിക്കലും അനാഥമാകില്ല. ഇവരുടെ സംരക്ഷണം സിപിഐഎം ഏറ്റെടുക്കും. കുട്ടികള്‍ക്ക് എത്രകാലം ഏതൊക്കെ വിദ്യാഭ്യാസം നേടണമെങ്കിലും പാര്‍ട്ടി അതിനുള്ള സൗകര്യം ഉറപ്പാക്കുമെന്നും കോടിയേരി പറഞ്ഞു. ഹഖിന്റെയും മിഥിലാജിന്റെയും കുടുംബാംഗങ്ങളെ സന്ദര്‍ശിച്ചശേഷം മാധ്യമപ്രവര്‍ത്തകരോട് സംസാരിക്കുകയായിരുന്നു കോടിയേരി.\nആസൂത്രിതമായി നടത്തിയ കൊലപാതകമാണിത്. പരിശീലനം സിദ്ധിച്ചവരാണ് കൊലയാളികള്. ഏത് ആശുപത്രിയില് എത്തിച്ചാലും രക്ഷപെടാന് പാടില്ല എന്ന വിധത്തിലാണ് അക്രമം നടത്തിയത്. കൊലപാതകത്തിന് ശേഷവും രക്തസാക്ഷികളെ അപമാനിക്കുന്ന വിധത്തിലുള്ള പരാമര്‍ശങ്ങളാണ് കോണ്‍ഗ്രസ് നേതാക്കള് നടത്തിക്കൊണ്ടിരിക്കുന്നത്. കോണ്‍ഗ്രസിന്റെ ഉന്നത നേതാക്കള്‍ക്ക് ഇതില് പങ്കുണ്ട്. കൊലപാതകത്തെ ന്യായീകരിക്കുന്ന വിധത്തിലുള്ള പ്രതികരണങ്ങളാണ് കോണ്‍ഗ്രസ് നേതാക്കള് നടത്തുന്നതെന്നും കോടിയേരി പറഞ്ഞു.\nകൊലപാതകം നടത്തി സിപിഐഎമ്മിനെ തകര്‍ക്കാം എന്ന് കരുതരുത്. സിപിഐ എമ്മിന് ബാലികേറാമലയായിരുന്ന പ്രദേശത്ത് പഞ്ചായത്ത് തെരഞ്ഞെടുപ്പില് വാര്ഡ് പിടിച്ചെടുത്ത് മുതല് തുടങ്ങിയ പകയാണ്. നിരവധി ചെറുപ്പക്കാര് സിപിഐ എമ്മിലേക്ക് വന്നുകൊണ്ടിരിക്കുന്നത് അക്രമത്തിന് കാരണമായി. ഇപ്പോള് ചികിത്സയിലുള്ള ഫൈസലിനെയും വധിക്കാനായിരുന്നു കോണ്‍ഗ്രസ് പദ്ധതിയിട്ടത്.\nതിരുവോണദിവസം ചോരപ്പൂക്കളം തീര്‍ത്ത കോണ്‍ഗ്രസിന് ഒരിക്കലും ജനം മാപ്പ് നല്‍കില്ല. സമാധാനമാണ് സിപിഐ എം ആഗ്രഹിക്കുന്നത്, അക്രമത്തിന് പകരം അക്രമമല്ല. അമര്‍ഷവും പ്രതിഷേധവും മനസില് സൂക്ഷിച്ച് കൊണ്ട് ബാലറ്റ് പേപ്പറിലൂടെ വേണം പ്രതികാരം പ്രകടിപ്പിക്കേണ്ടത്. കോണ്‍ഗ്രസിന്റെ പ്രകോപനത്തില് പെട്ട് പ്രവര്‍ത്തകര് പോകരുത്. ജനങ്ങളെ അണിനിരത്തിക്കൊണ്ടുവേണം കോണ്‍ഗ്രസ് കാപാലികസംഘത്തെ ഒറ്റപ്പെടുത്തേണ്ടതെന്നും കോടിയേരി പറഞ്ഞു.\nഎസ് രാമചന്ദ്രന്‍പിള്ള, ആനത്തലവട്ടം ആനന്ദന് തുടങ്ങിയവരും കോടിയേരിക്കൊപ്പമുണ്ടായിരുന്നു.\nTags: congresscpimdyfi workerskodiyeri balakrishnanMurder


Jose K Mani group gives complaint to speaker against PJ Joseph group MLAs | പിജെ ജോസഫിനെതിരെ അടുത്ത നീക്കവുമായി ജോസ് കെ മാണി; അയോഗ്യരാക്കാൻ സ്പീക്കർക്ക് പരാതി - Malayalam Oneindia\nPublished: September 22 2020, 21:07 [IST]\nതിരുവനന്തപുരം: കേരള കോണ്‍ഗ്രസിലെ അധികാര തര്‍ക്കം തീരുമാനമാകാതെ തുടരുന്നതിനിടെ പിജെ ജോസഫിനെതിരെയുളള നീക്കം ശക്തമാക്കി ജോസ് കെ മാണി. രണ്ടില ചിഹ്നം ജോസ് കെ മാണി വിഭാഗത്തിന് അനുവദിച്ച തിരഞ്ഞെടുപ്പ് കമ്മീഷന് തീരുമാനം അടുത്തിടെ ഹൈക്കോടതി സ്‌റ്റേ ചെയ്തിരുന്നു.\nഇതോടെയാണ് ജോസഫ് വിഭാഗത്തിന് ജീവശ്വാസം ലഭിച്ചത്. എന്നാല് ജോസഫ് വിഭാഗത്തിലെ എംഎല്‍എമാരെ അയോഗ്യരാക്കാനുളള നീക്കവുമായി ജോസ് കെ മാണി മുന്നോട്ട് തന്നെയാണ്. വിശദാംശങ്ങളിങ്ങനെ..\nഇരുട്ടടി പോലെ ഹൈക്കോടതി ഇടപെടല്\nകെഎം മാണിയുടെ മരണശേഷം കേരള കോണ്‍ഗ്രസ് എമ്മില് തുടരുന്ന അധികാര തര്‍ക്കത്തില് തിരഞ്ഞെടുപ്പ് കമ്മീഷന് തീരുമാനം വന്നതോടെ വിജയം ജോസ് പക്ഷത്തിനായിരുന്നു. പാര്‍ട്ടിയും പേരും ചിഹ്നവും ജോസ് വിഭാഗത്തിന് ലഭിച്ചു. യുഡിഎഫില് നിന്നും പുറത്താക്കപ്പെട്ട ജോസ് വിഭാഗം ഇടത് പക്ഷത്തേക്ക് ചായുന്നതിനിടെയാണ് ഇരുട്ടടി പോലെ ഹൈക്കോടതി ഇടപെടല്.\nപിജെ ജോസഫ് നല്‍കിയ ഹര്‍ജി പരിഗണിച്ച ഹൈക്കോടതി ജോസ് കെ മാണി വിഭാഗത്തിന് കേരള കോണ്‍ഗ്രസ് എം എന്ന പേരും രണ്ടില ചിഹ്നവും നല്‍കിയ ഉത്തരവിന് ഇടക്കാല സ്റ്റേ വിധിച്ചു. കേസ് അടുത്ത മാസം ഹൈക്കോടതി വീണ്ടും പരിഗണിക്കാനിരിക്കുകയാണ്. അതിനിടെയാണ് ജോസഫ് വിഭാഗത്തിന് എതിരെ ജോസിന്റെ കരുനീക്കങ്ങള്.\nപാര്‍ട്ടി വിപ്പ് ലംഘിച്ചു\nപിജെ ജോസഫിനേയും മോന്‍സ് ജോസഫിനേയും അയോഗ്യരാക്കണം എന്ന് ആവശ്യപ്പെട്ട് ജോസ് കെ മാണി വിഭാഗം സ്പീക്കര്‍ക്ക് പരാതി നല്‍കിയിരിക്കുകയാണ്. പ്രഫസര് എന് ജയരാജ് ആണ് കത്ത് നല്‍കിയിരിക്കുന്നത്. ജോസഫും മോന്‍സ് ജോസഫും പാര്‍ട്ടി വിപ്പ് ലംഘിച്ചു എന്നാണ് ജോസ് പക്ഷം ആരോപിക്കുന്നത്.\nഅവിശ്വാസ പ്രമേയവും രാജ്യസഭാ തിരഞ്ഞെടുപ്പും\nകഴിഞ്ഞ മാസം 24നാണ് സംസ്ഥാന സര്‍ക്കാരിനെതിരെയുളള യുഡിഎഫിന്റെ അവിശ്വാസ പ്രമേയ നീക്കവും രാജ്യസഭാ തിരഞ്ഞെടുപ്പും നടന്നത്. തിരഞ്ഞെടുപ്പ് കമ്മീഷന് തീരുമാനം വരുന്നതിന് മുന്‍പായിരുന്നു ഇത്. യുഡിഎഫില് നിന്നും പുറത്താക്കപ്പെട്ടതിനാല് സഹകരിക്കേണ്ട എന്നാണ് ജോസ് പക്ഷം തീരുമാനിച്ചത്.\nജോസഫ് പക്ഷവും വിപ്പ് നല്‍കി\nഇത് പ്രകാരം അവിശ്വാസ പ്രമേയ ചര്‍ച്ചയിലെ വോട്ടെടുപ്പില് നിന്നും രാജ്യസഭാ തിരഞ്ഞെടുപ്പില് നിന്നും വിട്ട് നില്‍ക്കാന് ജോസ് പക്ഷം വിപ്പ് നല്‍കി. ജോസ് പക്ഷത്തെ റോഷി അഗസ്റ്റിനാണ് എംഎല്‍എമാരായ പിജെ ജോസഫ്, മോന്‍സ് ജോസഫ്, സിഎഫ് തോമസ് അടക്കമുളളവര്‍ക്ക് വിപ്പ് നല്‍കിയത്. മറുവശത്ത് ജോസഫ് പക്ഷവും വിപ്പ് നല്‍കി.\nജോസഫ് വിഭാഗം വോട്ട് ചെയ്തു\nമോന്‍സ് ജോസഫ് ആണ് ജോസഫ് പക്ഷത്ത് നിന്ന് എംഎല്‍എമാര്‍ക്ക് വിപ്പ് നല്‍കിയത്. കെഎം മാണിയുടെ മരണശേഷം ചേര്‍ന്ന പാര്‍ലമെന്ററി പാര്‍ട്ടി യോഗത്തില് മോന്‍സ് ജോസഫിനെ ആണ് വിപ്പായി തിരഞ്ഞെടുത്തത് എന്നാണ് ജോസഫ് പക്ഷം വാദിക്കുന്നത്. ഈ വിപ്പ് പ്രകാരം പിജെ ജോസഫ് അടക്കമുളളവര് വോട്ട് ചെയ്യുകയും ചെയ്തു.\nഇതോടെയാണ് വിപ്പ് ലംഘനം ആരോപിച്ച് ജോസ് കെ മാണി വിഭാഗം അയോഗ്യതാ നീക്കത്തിലേക്ക് കടന്നിരിക്കുന്നത്. ജോസ് കെ മാണിയെ യുഡിഎഫ് പൂർണമായും പുറന്തള്ളിയെന്നാണ് സൂചനകൾ. കുട്ടനാട് സീറ്റ് ജോസഫ് പക്ഷത്തിനാണ് യുഡിഎഫ് നൽകിയിരിക്കുന്നത് . നേരത്തെ മധ്യസ്ഥ ചർച്ചകൾക്ക് മുൻകൈ എടുത്ത മുസ്സീം ലീഗ് ഇനി ചർച്ചകൾക്കില്ലെന്ന് കഴിഞ്ഞ ദിവസം വ്യക്തമാക്കിയിരുന്നു.\nനോട്ടം ഇടത് പാളയത്തിലേക്ക്\nയുഡിഎഫില് നിന്ന് പുറത്താക്കപ്പെട്ട ജോസ് കെ മാണിയുടെ നോട്ടം ഇടത് പാളയത്തിലേക്കാണ്. എന്നാല് സിപിഐയും എന്‍സിപിയും ജോസിന് മുന്നില് വിലങ്ങ് തടിയായി നില്‍ക്കുകയാണ്. ജോസ് കെ മാണി വരുന്നതിനോട് എല്‍ഡിഎഫില് സിപിഎമ്മിനാണ് താല്‍പര്യം. വരുന്ന പഞ്ചായത്ത് തിരഞ്ഞെടുപ്പിലടക്കം കോട്ടയത്തുണ്ടാകുന്ന മുന്നേറ്റമാണ് സിപിഎം ലക്ഷ്യമിടുന്നത്.\nകൂളിമാട് പാലം പ്രചരണം യുഡിഎഫിന് തിരിച്ചടിയാവും; ജനം പാലാരിവട്ടം ഓർക്കും; മുഹമ്മദ് റിയാസ്\nudf congress kerala congres jose k mani politics cpm cpi ncp ജോസ് കെ മാണി കേരള കോൺഗ്രസ് കോൺഗ്രസ് യുഡിഎഫ് എൽഡിഎഫ് സിപിഎം സിപിഐ ഉപതിരഞ്ഞെടുപ്പ് കുട്ടനാട് പിജെ ജോസഫ്\nJose K Mani group gives complaint to speaker against PJ Joseph group MLAs\nStory first published: Tuesday, September 22, 2020, 21:07 [IST]


ചരിത്ര സത്യങ്ങളെ വക്രീകരിക്കുമ്പോള് - ovsonline.in\nAncient Parishes OVS - Latest News OVS-Kerala News\nDecember 7, 2019 December 7, 2019 Editor 10\nഅങ്കമാലിയില് കൂനന് കുരിശിന് മുമ്പ് സ്ഥാപിതമായത് എന്നവകാശപ്പെടുന്ന3പള്ളികളാണുള്ളത്. ഒന്ന് മലങ്കര സഭയുടെ കൈവശമുള്ള അങ്കമാലി മര്‍ത്തമറിയം പള്ളി. രണ്ട് അങ്കമാലി സീറോ മലബാർ സഭയുടെ കയ്യിലുള്ള പുത്തന്‍പള്ളി, മൂന്ന് സീറോ മലബാറിൻ്റെ തന്നെ കയ്യിലുള്ള ഇപ്പോള് ബസലിക്ക ആയ സെന്റ് ജോര്‍ജ് പള്ളി.\nഇതില് മലങ്കര സഭയുടെ മര്‍ത്തമറിയം പള്ളി അഞ്ചാം നൂറ്റാണ്ടില് സ്ഥാപിക്കപ്പെട്ടു എന്ന് മലങ്കര സഭ അവകാശപ്പെടുന്നു. സീറോ മലബാർ സഭയുടെ ബസലിക്ക അഞ്ചാം നൂറ്റാണ്ടില് സ്ഥാപിക്കപ്പെട്ടു എന്ന് സീറോ മലബാർ സഭയും അവകാശപ്പെടുന്നു.\nഅങ്കമാലിയില് പോയവര്‍ക്കറിയാം ഈ നാലാം നൂറ്റാണ്ടില് സ്ഥാപിക്കപ്പെട്ടു എന്നവകാശപ്പെടുന്ന ഈ രണ്ടു പള്ളിയുടെയും അതിര് ഒന്നാണ്. അതായത് ഒരു മതിലിൻ്റെ ദൂരമേയുള്ളൂ ഈ രണ്ട് പള്ളികളും തമ്മില്. നാലാം നൂറ്റാണ്ടില് ഇവിടെ രണ്ട് സഭയില്ലല്ലോ. അപ്പോള് തന്നെ ഒരേ അതിരില് മലങ്കര സഭയുടെ രണ്ട് പള്ളികള് ഒരിക്കലും വരില്ല. അപ്പോൾ അതില് ഒരു പള്ളി സഭയിലെ പിളര്‍പ്പിനു ശേഷം മാത്രം സ്ഥാപിതമായതാണെന്നതാണ് വാസ്തവം.\nഏതാണ് പിളര്‍പ്പിനു ശേഷം സ്ഥാപിതമായ പള്ളി ഏതാണ് തലപ്പള്ളി. സഭയൊന്നായിരുന്നപ്പോളുള്ള മലങ്കര മൂപ്പന് ഗീവര്‍ഗീസ് അര്‍ക്കദയാക്കോനെ കബറടക്കിയത് അങ്കമാലി മര്‍ത്തമറിയം പള്ളിയിലാണ്, അപ്പോള് മര്‍ത്തമറിയം പള്ളി പിളര്‍പ്പിനു മുമ്പ് തന്നെ ഉള്ള പള്ളിയാണ്. അതായതു പിളര്‍പ്പിനു ശേഷമാണ് ബസലിക്ക ഉണ്ടായത്. 10 കിലോമീറ്റര് പരിധിയില് ഒരേ സഭയുടെ രണ്ട് പള്ളികള് സ്ഥാപിക്കാന് തുടങ്ങിയിട്ട് ഒരു നൂറ്റാണ്ട് പോലും ആയിട്ടില്ല എന്നുള്ള യാഥാർഥ്യം ഓർക്കണം.\nഎന്നാല് റോമന് സുറിയാനി ചരിത്ര രചയിതാക്കള് പതിനേഴാം നൂറ്റാണ്ടില് സ്ഥാപിതമായ അങ്കമാലി ബസലിക്ക പള്ളിയെ അഞ്ചാം നൂറ്റാണ്ടിലാക്കി മാറ്റിയെഴുതി. ഇപ്രകാരമാണ് റോമന് കത്തോലിക്കരുടെ പഴയപള്ളികള് എന്നവകാശപ്പെടുന്ന പല പള്ളികളുടെയും ചരിത്രം.\nകൂനന് കുരിശു സത്യവും മലങ്കര നസ്രാണിയുടെ ആത്മാഭിമാനവും\n← മെത്രാപ്പോലീത്തായുടെ കത്ത്: അന്ത്യോഖ്യ പാത്രിയർക്കേറ്റും കിഴക്കിൻ്റെ കാതോലിക്കേറ്റും -2\nകട്ടച്ചിറ പള്ളിയില് സംസ്‌കരിച്ചത് അജ്ഞാത മൃതദേഹം: അന്വേഷണം ആവശ്യപ്പെട്ട് ഓര്‍ത്തഡോക്‌സ് സഭ →


ശ്രീധരന്‍പിള്ള നല്ല വക്കീലാണെങ്കിലും തലച്ചോറില്ലെന്ന് വെള്ളാപ്പള്ളി - RoundupKerala.com\nHome Current Affairs ശ്രീധരന്‍പിള്ള നല്ല വക്കീലാണെങ്കിലും തലച്ചോറില്ലെന്ന് വെള്ളാപ്പള്ളി\nശ്രീധരന്‍പിള്ള നല്ല വക്കീലാണെങ്കിലും തലച്ചോറില്ലെന്ന് വെള്ളാപ്പള്ളി\nശ്രീധരന്‍പിള്ള നല്ല വക്കീലാണെങ്കിലും\nതലച്ചോറില്ലെന്ന് വെള്ളാപ്പള്ളി. തുഷാര് വെള്ളാപ്പള്ളി അജ്മാനില് അറസ്റ്റിലായ സംഭവത്തില് രാഷ്ട്രീയ മുതലെടുപ്പ് നടത്താന് പിള്ള ശ്രമിച്ചതിനെതിരേ പ്രതികരിക്കുകയായിരുന്നു അദ്ദേഹം.\nകലക്കവെള്ളത്തില് മീന്‍പിടിക്കാന് ബിജെപി സംസ്ഥാന അധ്യക്ഷന് ശ്രീധരന് പിള്ള ശ്രമിച്ചത് ശരിയായില്ല. പിള്ള കുറച്ചുകൂടി മാന്യമായതും ബുദ്ധിപൂര്‍വവുമായ സമീപനം സ്വീകരിക്കണമായിരുന്നു. കമ്മ്യൂണിസ്റ്റുകാര് ഗൂഢാലോചന നടത്തിയെന്ന് വിവരം ശ്രീധരന് പിള്ളക്ക് എവിടെ നിന്ന് ലഭിച്ചുവെന്ന് അദ്ദേഹം ചോദിച്ചു. അയാള് നല്ലൊരു അഭിഭാഷകനാണ്. പക്ഷേ തലയില് തലച്ചോറില്ലെന്ന് ഇപ്പോള് മനസിലായെന്നും എസ്.എന്.ഡി.പി. യോഗം ജനറല് സെക്രട്ടറി വെള്ളാപ്പള്ളി നടേശന് പറഞ്ഞു.\nശബരിമല വിഷയം വന്നപ്പോള് അത് ഗോള്‍ഡന് ചാന്‍സാണ് എന്നു പറഞ്ഞ ശ്രീധരന്‍പിള്ളയുടെ രാഷ്ട്രീയ ഗ്രാഫ് അന്നുതൊട്ട് താഴോട്ടാണെന്നും വെള്ളാപ്പള്ളി ആഞ്ഞടിച്ചു.\nതുഷാറിന്റെ മോചനത്തിന് മുഖ്യമന്ത്രി പിണറായി വിജയന് നേരിട്ട് ഇടപെട്ടു. അത്യാവസ്ഥ എന്താണെന്ന് അറിഞ്ഞതിന് ശേഷം മുഖ്യമന്ത്രി യൂസഫലിയെ വിളിച്ച് വേണ്ട കാര്യങ്ങള് ചെയ്യണമെന്ന് ആവശ്യപ്പെട്ടിരുന്നു. അബുദാബിയിലെ യൂസഫലിയുടെ ഓഫീസില് നിന്നും അഭിഭാഷകര് അടക്കം ഏഴ് സംഘമായി ആളുകള് 200 കിലോമീറ്റര് അപ്പുറമുള്ള അജ്മാനിലേക്ക് എത്തി.\nസ്‌റ്റേഷനിലെ നടപടി ക്രമങ്ങള് പൂര്‍ത്തിയാക്കിയതും പണം കെട്ടിവച്ചതും അവരാണ്. നടന്ന സംഭവങ്ങള് സത്യസന്ധമായി ആണ് മാധ്യമങ്ങള് റിപ്പോര്‍ട്ട് ചെയ്തത്. അതില് സന്തോഷവും നന്ദിയുമുണ്ട്. എന്നാല് ശ്രീധരന്‍പിള്ള വിപരീതമായ കാര്യങ്ങളാണ് പറഞ്ഞതെന്നും വെള്ളാപ്പള്ളി നടേശന് വ്യക്തമാക്കി.\nPrevious articleചവിട്ടുപടിയാകാന് രജിഷയുടെ ‘ഫൈനല്‍സ്’\nNext articleഅരുണ് ജെയ്റ്റ്‌ലി വിട പറഞ്ഞു, സംസ്‌കാരം ഞായറാഴ്ച


ശബരിമല സന്നിധാനത്ത് നിന്നും വെടിമരുന്ന് പിടികൂടി – TruevisionNews\nശബരിമല സന്നിധാനത്ത് നിന്നും വെടിമരുന്ന് പിടികൂടി\nഎരുമേലി: ശബരിമല സന്നിധാനത്ത് അനധികൃതമായി സൂക്ഷിച്ചിരുന്ന വെടിമരുന്ന് പിടികൂടി. കന്നാസുകളിലാക്കി മണ്ണിനടിയിലാണ് വെടിമരുന്ന് സൂക്ഷിച്ചിരുന്നത്. പോലീസ് നടത്തിയ പരിശോധനയിലാണ് ഇവ കണ്ടെത്തിയത്. സംഭവത്തിൽ പോലീസ് അന്വേഷണം തുടങ്ങി.\nകലിയടങ്ങാതെ പോലീസ്; അരൂരില് പോലീസ് സ്റ്റേഷനില് യുവാവിന് നേരെ ക്രൂര മര്‍ദ്ദനം\nതിരുവനന്തപുരത്ത് യൂത്ത്കോണ്‍ഗ്രസ് പ്രവര്‍ത്തകരും പോലീസും ഏറ്റുമുട്ടുന്നു; സെക്രട്ടറിയേറ്റിലേക്ക് കല്ലേറ്\nശബരിമലയില് ബോംബ് ഭീഷണി; ഒരാള് കസ്റ്റഡിയില്\nനടിയെ ആക്രമിച്ച കേസ്; സാക്ഷിമൊഴികള് പ്രസിദ്ധീകരിച്ച മാധ്യമങ്ങള്‍ക്കെതിരെ പോലീസ് കോടതിയില്\nപോലീസിന്‍റെ വീട്ടില് മോഷ്ടിക്കാന് കയറി; അനാശ്യാസ്യത്തിനു വിളിച്ചതെന്ന് പറഞ്ഞ് തടിതപ്പാന് ശ്രമിച്ച യുവതി കുടുങ്ങിയത് ഇങ്ങനെ\nനട്ടപ്പാതിരയ്ക്ക് വീട്ടമ്മ ഒറ്റയ്ക്ക് താമസിക്കുന്ന വീട്ടില് പോലീസുകാരന്; കള്ളനെ പിടിക്കാന് നിന്ന നാട്ടുകാരുടെ വലയില് പോലീസുകാരന് വീണത് ഇങ്ങനെ..\nദിലീപിന്‍റെ ജാമ്യാപേക്ഷ ഇന്നും തള്ളും നാദിര്‍ഷ ഉള്‍പെടെ കൂടുതല് അറസ്റ്റുണ്ടാകും


യുവ പ്രതിഭകളാൽ ഇനി ഫ്രാൻസ് ഫുട്ബോൾ സമ്പന്നമാവും | Fanport | Football News Malayalam\nSaturday, Feb 27, 2021 05:30 AM\nHome Football യുവ പ്രതിഭകളാൽ ഇനി ഫ്രാൻസ് ഫുട്ബോൾ സമ്പന്നമാവും\nയുവ പ്രതിഭകളാൽ ഇനി ഫ്രാൻസ് ഫുട്ബോൾ സമ്പന്നമാവും\nഇന്ന് ലോക ഫുട്ബോളിൽ ഏറ്റവും മികച്ച യുവ താരങ്ങൾ ആർക്കാവും എന്ന് ചോദിച്ചാൽ അതിന് ഒരൊറ്റ ഉത്തരമേ ഒള്ളു- ഫ്രാൻസ്. ലോക ഫുട്ബോളിലെ എണ്ണം പറഞ്ഞ ടീമുകളുടെ ആദ്യ ഇലവനിൽ തന്നെ കളിക്കുന്ന ഒരുപറ്റം യുവ താരങ്ങളുണ്ട് അവർക്ക്. കൂടാതെ പോഗ്ബയും ഗ്രീസ്മാനും വരാനും അടക്കമുള്ള പ്രതിഭകൾ വേറെയുമുണ്ട്. ഇവരൊക്കെ യുവ താരങ്ങൾ ആണെങ്കിലും ഈയിടെ ഫ്രാൻസ് ഫുട്ബാളിലേക്ക് ചുവടുവച്ച ഏതാനും മികച്ച യുവ താരങ്ങളെ കുറിച്ചാണ് ഇവിടെ.\nഇന്ന് ലോക ഫുട്ബോളിൽ ഏറ്റവും മൂല്യമുള്ള യുവ താരം. മൊണാക്കോയുടെ ഫ്രഞ്ച് ഫുട്ബോളിന്റെ നെറുകയിലേക്കുള്ള തിരിച്ചു വരവിൽ ആക്രമണ ഫുട്ബോളിന്റെ പുതിയ മുഖമായ 19 വയസ്സുകാരൻ. ഈ ട്രാൻസ്ഫർ സീസണിൽ മ്പാപ്പെ മൊണാക്കോയിൽ നിന്ന് ഏതു ക്ലബ്ബിലേക്ക് ചുവടുമാറിയാലും അത് ഇന്നേവരെ ലോകം കണ്ട ഏറ്റവും പണ ചെലവുള്ള കൈമാറ്റമാവുമെന്ന് ഉറപ്പാണ്. ഏതാണ്ട് 130 മില്യൺ യൂറോയോളമാണ് മോണോക്കോ ഫ്രഞ്ച് താരത്തിനിട്ടിരിക്കുന്ന വില. റയൽ മാഡ്രിഡും ആഴ്സണലുമാണ് മ്പാപ്പെയുടെ ഒപ്പിനായി മത്സര രംഗത്തുള്ളത്.\nവേഗതയും കരുത്തുമാണ് മ്പാപ്പെയെ വ്യത്യസ്തനാക്കുന്നത്. ഫ്രാൻസ് ഇതിഹാസം തിയറി ഹെൻറിയുടെ കളി ശൈലിയുമായി ഏറെ സാമ്യമുള്ള മ്പാപ്പെയുടെ കളി താരത്തെ ലോകത്തിലെ ഏറ്റവും മികച്ച സ്ട്രൈക്കർമാരുടെ നിരയിലേക്ക് എത്തിക്കുമെന്നാണ് ഫുട്ബാൾ നിരീക്ഷകരുടെ വിലയിരുത്തൽ.\nമൊണാക്കോയുടെ തന്നെ യുവ താരം. ഇനിയുള്ള നാളുകളിൽ ലോകത്തെ തന്നെ മികച്ച ലെഫ്റ്റ് ബാക്ക് എന്ന് പേരെടുക്കാൻ സാധ്യതയുള്ള താരം. ആക്രമണത്തിലും പ്രതിരോധത്തിലും ഒരേ പോലെ തിളങ്ങുന്ന 22 വയസ്സുകാരൻ. മൊണാക്കോയിൽ എത്തുന്നതിന് മുൻപ് തന്നെ ഫ്രഞ്ച് ടീമായ മാർസെയ്യുടെ ആദ്യ ഇലവനിൽ ചെറിയ പ്രായത്തിൽ തന്നെ ഇടംനേടി. പെപ് ഗാര്ഡിയോള അടക്കമുള്ള പരിശീലകരുടെ ശ്രദ്ധയിൽ മെൻഡി ഉണ്ടെങ്കിലും മൊണാക്കോയിൽ തന്നെ തുടരാനാണ് സാധ്യത. ഈ വർഷം ആദ്യമായി ഫ്രാൻസ് ദേശീയ ടീമിൽ ഇടം നേടിയ താരം ലീഗ് വണ്ണിലും ചാമ്പ്യൻസ് ലീഗിലും മൊണാക്കോയുടെ കുതിപ്പിൽ എംബാപ്പക്കൊപ്പം മികച്ച പങ്ക് വഹിച്ചു. പട്രീസ് എവ്റക്ക് ശേഷം ഫ്രാൻസിന്റെ ലെഫ്റ്റ് ബാക്ക് പൊസിഷനിൽ സ്ഥിരതയോടെ മെൻഡി ഉണ്ടാകും എന്ന് തന്നെയാവും ഫ്രാൻസ് ദേശീയ പരിശീലകൻ ദേശാംപ്സിന്റെ പ്രതീക്ഷ.\nബയേർണിന്റെ ഏറ്റവും പുതിയ താരം. 41 മില്യൺ യൂറോയുടെ കരാറിൽ ഫ്രഞ്ച് ടീമായ ലിയോണിൽ നിന്ന് ഈ മാസം ജർമ്മൻ ചാംപ്യന്മാരുമായി കരാർ ഒപ്പിട്ട താരം നിലവിൽ ബുണ്ടസ് ലീഗെയിലെ ഏറ്റവും വിലപിടിപ്പുള്ള താരമാണ്. ബുണ്ടസ് ലീഗയുടെ ചരിത്രത്തിൽ വേറൊരു ക്ലബ്ബും ഒരു കളിക്കാരന് വേണ്ടി ഇത്ര വലിയ തുക മുടക്കിയിട്ടില്ല എന്നത് മാത്രം മതി ടോലീസോയുടെ കളി മികവ് അളക്കാൻ.\nസാബി ആലോൻസോയുടെ പിൻഗാമിയായാവും ടോലീസോ ജർമ്മൻ തലസ്ഥാനത്തെത്തുക. ഏതു പൊസിഷനിലും കളിക്കാനുള്ള കഴിവാണ് താരത്തെ ഈ വർഷം ദേശീയ ടീമിലും എത്തിച്ചത്. മധ്യനിരയിൽ ഏത് റോളിലും കളിക്കാനുള്ള കഴിവ് താര നിബിഡമായ ഫ്രാൻസ് മധ്യനിരയിലെ വിത്യസ്തനാക്കുന്നു. ഏതായാലും വരും നാളുകളിൽ ഫ്രാൻസ് ദേശീയ ടീമിലെ അഭിവാജ്യ ഘടകമായി താരം മാറുമെന്ന് ഉറപ്പാണ്.\nമൊണാക്കോ ടീമിൽ നിന്ന് ഈയടുത്ത കാലത്ത് ഫ്രാൻസ് ദേശീയ ടീമിൽ ഇടം നേടിയ യുവ താരം. മൊണാക്കോയുടെ ചാമ്പ്യൻസ് ലീഗിലെ മികച്ച താരങ്ങളിൽ ഒരാൾ. ഈ വർഷത്തെ ചാമ്പ്യൻസ് ലീഗ് ടീം ഓഫ് ദി ഇയറിൽ ഇടം നേടി. ഡിഫൻസീവ് മിഡ്ഫീൽഡറായ ബോകയോക്കോയെ പക്ഷെ യായ തുറെയോടാണ് മൊണാക്കോ ആരാധകർ താരതമ്യം ചെയ്യുന്നത്. മധ്യനിരയിൽ കളി നിയന്ത്രിക്കുന്നത് പുറമെ മികച്ച പാസിങ്ങുമാണ് താരത്തെ വ്യത്യസ്തനാക്കുന്നത്. തന്റെ നാട്ടുകാരനായ കാന്റെകൊപ്പം അടുത്ത സീസണിൽ ചെൽസിയുടെ മധ്യ നിരയിൽ താരം ഉണ്ടാകുമെന്നാണ് ട്രാൻസ്ഫർ വാർത്തകളിൽ നിന്ന് ലഭിക്കുന്ന സൂചന. ചെൽസി പരിശീലകൻ അന്റോണിയോ കോണ്ടേ താരത്തിന്റെ വലിയ ആരാധകനാണ്.\nപോൾ പോഗ്ബ പരിക്ക് പറ്റി പുറത്തായപ്പോൾ ദേശാമ്പ്സ് പകരം ടീമിൽ എത്തിച്ചതോടെ ആദ്യമായി ഈ വർഷം ഫ്രാൻസ് ദേശീയ ടീമിലും അംഗമായി. പക്ഷെ ഫ്രാൻസ് മധ്യ നിരയിൽ സ്ഥിരം ഇടം ലഭിക്കണമെങ്കിൽ ഇനിയും ഏറെ ദൂരം പോകാനുണ്ട് ബൊക്കോയകോക്ക്.\nസെന്റർ ബാക്ക് പൊസിഷനിൽ ഫ്രാൻസിന്റെ ഏറ്റവും പുതിയ താരങ്ങളിൽ ഒരാൾ. ദേശീയ ടീമിൽ ഇടം നേടിയെങ്കിലും ഇതുവരെ അരങ്ങേറാൻ സാധിച്ചിട്ടില്ല. പക്ഷെ 21 കാരനായ താരത്തിന് ഇനിയുള്ള നാളുകളിൽ അവസരം ലഭിച്ചേക്കും. പി എസ് ജി യുടെ താരമായ കിംപെബ്ബേ ക്ലബ്ബ് ഫുട്ബോളിൽ കൂടുതൽ അവസരങ്ങൾ ലഭിക്കുന്നതോടെ ഇനിയും വളരാൻ സാധ്യതയുള്ള താരമാണ്.\nഎംബപ്പേയോളം പോന്ന യുവ പ്രതിഭ. 20 വയസ്സിൽ തന്നെ ജർമ്മൻ ക്ലബ്ബ് ബൊറൂസിയ ഡോർട്ട്മുണ്ടിന്റെ പ്രാധാന താരങ്ങളിൽ ഒരാൾ. ബാഴ്സലോണ അടക്കമുള്ള യൂറോപ്യൻ വമ്പൻ ശക്തികൾ താരത്തിനായി രംഗത്തുണ്ട്. അറ്റാക്കിങ് മിഡ് ഫീൽഡറായ താരം ആക്രമണ നിരയിൽ ഏതു റോളിലും കളിക്കാൻ യോഗ്യൻ. പ്രായത്തിൽ കവിഞ്ഞ പക്വതയുള്ള താരം ഫ്രാൻസ് സൂപ്പർ താരം പോൾ പോഗ്ബയുടെ അടക്കം പ്രശംസ പിടിച്ചു പറ്റിയിട്ടുണ്ട്.\nഇത്തവണ ബാഴ്സലോണയിൽ മധ്യ നിര ശക്തമാക്കുന്നതിന്റെ ഭാഗമായി താരം ബാഴ്സലോണയിൽ എത്തുമെന്ന് പ്രതീക്ഷിക്കുന്നെങ്കിലും മാഞ്ചസ്റ്റർ സിറ്റിയും പി എസ് ജി യും ശക്തമായി തന്നെ രംഗത്തുണ്ട്.\nഫ്രാൻസ് ഫുട്ബാളിന് മൊണാക്കോയുടെ മറ്റൊരു സംഭാവന. ഒരു മധ്യനിര താരത്തിന് വേണ്ട എല്ലാ ഗുണവും ചേർന്ന 21 കാരൻ ഒരേ സമയം ഗോളടിക്കാനും ഗോൾ അവസരങ്ങൾ സൃഷ്ടിക്കാനും മിടുക്കൻ. കഴിഞ്ഞ സീസണിൽ മോണോക്കോകായി9ഗോളുകളും 10 അസിസ്റ്റും നേടി. ലമാർ ഇത്തവണ സ്പർസിലേക്കോ ആഴ്സണലിലേക്കോ എത്തിയേക്കും എന്ന് റിപ്പോർട്ടുകൾ ഉണ്ടെങ്കിലും മോണോക്കോ താരത്തെ നില നിർത്താൻ ശ്രമിച്ചേക്കും. പ്രത്യേകിച്ചും ലമാറിന്റെ പങ്കാളിയായിരുന്നു ബെർണാഡോ സിൽവ മാഞ്ചസ്റ്റർ സിറ്റിയിലേക്ക് ചുവടു മാറിയ സാഹചര്യത്തിൽ.\nവരും നാളുകളിൽ നിലവിലെ ഫ്രാൻസ് മധ്യ നിര താരങ്ങൾക്ക് കടുത്ത വെല്ലുവിളിയായി ലമാറൂം ഉണ്ടാകും. 2016 നവംബറിൽ ഫ്രാൻസിനായി ആദ്യ രാജ്യാന്തര മത്സരം കളിച്ചു.\nPrevious articleമുൻ ബാഴ്സലോണ താരം ഇനി ക്രിസ്റ്റൽ പാലസ് പരിശീലകൻ\nNext articleഐപിഎല് പ്രധാന സ്പോണ്‍സറായി വിവോ തന്നെ


മദ്യം നിർത്തി; വാറ്റു തുടങ്ങി; ഉപകരണങ്ങൾ സഹിതം പൊക്കി | Crime\nമദ്യം നിർത്തി; വാറ്റു തുടങ്ങി; ഉപകരണങ്ങൾ സഹിതം പൊക്കി\nസ്വന്തം ലേഖകൻ March 26, 2020 11:21 PM IST\nബവ്റിജസ് വില്‍പനശാലകള് പൂട്ടിയതിന് പിന്നാലെ വ്യാജമദ്യമൊഴുകാനുള്ള സാധ്യത കണക്കിലെടുത്ത് പൊലീസിന്റെ വ്യാപക പരിശോധന. ആറ് ലിറ്റര് വാറ്റുചാരായവും ഇരുന്നൂറ് ലിറ്റര് വാഷുമായി കോഴിക്കോട് നൂലന്‍പാറ സ്വദേശി സത്യനെ കാക്കൂര് പൊലീസ് അറസ്റ്റ് ചെയ്തു. മുത്തപ്പന്‍പുഴയോട് ചേര്‍ന്ന് സൂക്ഷിച്ചിരുന്ന വാഷും വാറ്റുപകരണങ്ങളും തിരുവമ്പാടി പൊലീസും കണ്ടെടുത്തു.\nഒരാഴ്ച മുന്‍പാണ് വാറ്റിനുള്ള ഒരുക്കം തുടങ്ങിയത്. വീടിനോട് ചേര്‍ന്നുള്ള ഓലപ്പുരയില് ഗ്യാസ് അടുപ്പും പാത്രങ്ങളും തയാറാക്കി. അടുത്തുള്ള കനാലില് നിന്ന് വേണ്ടത്ര വെള്ളം ശേഖരിച്ചാണ് കൂട്ട് തയാറാക്കുന്നത്. മദ്യശാലകള് പൂട്ടാനുള്ള സാധ്യത കണക്കിലെടുത്ത് പതിവ് ഇടപാടുകാര്‍ക്കുള്ള ചാരായം തയാറാക്കുകയായിരുന്നു ലക്ഷ്യം. വിവാഹം, ഗൃഹപ്രവേശം തുടങ്ങിയ ചടങ്ങുകള്‍ക്കായി വിശ്വസ്തര് ആവശ്യപ്പെടുന്നതിനനുസരിച്ച് ചാരായം വാറ്റി നല്‍കാറുണ്ടെന്ന് സത്യന് പൊലീസിനോട് സമ്മതിച്ചു. കോവിഡ് 19 പ്രതിരോധത്തിനായി ബവ്റിജസ് ഔട്ട്്്ലെറ്റുകള് പൂട്ടിയതോടെ മികച്ച വില്‍പനയും പ്രതീക്ഷിച്ചു. തയാറാക്കുന്നതിന്റെ അളവ് കൂട്ടിയതും ഈ സാധ്യത മുന്നില്‍ക്കണ്ടാണ്. ഹോട്ടല് നടത്തിപ്പിന്റെയും കാറ്ററിങ് സര്‍വീസിന്റെയും മറവിലാണ് ചാരായ വാറ്റും വില്‍പനയും.\nആറ് ലിറ്റര് ചാരായവും ഇരുന്നൂറ് ലിറ്റര് വാഷുമാണ് കണ്ടെടുത്തത്. ഇതോടൊപ്പം തിരുവമ്പാടി മുത്തപ്പന്‍പുഴയില് നിന്ന് വാഷും വാറ്റുപകരണങ്ങളും പൊലീസ് കണ്ടെടുത്തു. വ്യാജമദ്യമൊഴുകാനുള്ള സാധ്യത കണക്കിലെടുത്ത് പഴുതടച്ച പരിശോധനയ്ക്ക് നിര്‍ദേശം നല്‍കിയതായി വടകര റൂറല് എസ്.പി അറിയിച്ചു.


മറ്റു നടന്‍മാരില് നിന്നും വ്യത്യസ്തനായി ബാല; 1500 പേര്‍ക്ക് ഭക്ഷണം നല്‍കി ബാല; വീണ്ടും സഹായവുമായി താരം; വീഡിയോ വൈറല്\nFarsana Jaleel 05/04/2020\nകോവിഡ് 19 പ്രതിരോധ പ്രവര്‍ത്തനങ്ങളുടെ ഭാഗമായി ദുരിതമനുഭവിക്കുന്നവര്‍ക്ക് കൈത്താങ്ങായി നടന് ബാല. ലോക്ഡൗണ് കാലത്ത് താരങ്ങളെല്ലാം വീട്ടിലിരിക്കുമ്പോള് അവരില് നിന്നൊക്കെ വ്യത്യസ്തനാവുകയാണ് നടന് ബാല. കഴിഞ്ഞ ദിവസം ആരുമില്ലാത്ത വയോധികര്‍ക്കായി സാധനം വാങ്ങിക്കൊടുത്ത് താരം വാര്‍ത്തകളില് ഇടംപിടിച്ചിരുന്നു. ഇപ്പോഴിതാ 1500 പേര്‍ക്ക് ഭക്ഷണമൊരുക്കി നല്‍കിയിരിക്കുകയാണ് താരം.\nലോക്ഡൗണിനെ തുടര്‍ന്ന് ദിവസവേതനം മുടങ്ങിയവര്‍ക്ക് ഒരു സംഘടന വഴി ബാല ഭക്ഷണം എത്തിക്കുകയായിരുന്നു. കലൂരുള്ള ഒരു കൂട്ടായ്മയാണ് 1500 പേര്‍ക്ക് ഭക്ഷണം തയ്യാറാക്കി നല്‍കിയത്. ഇവര്‍ക്ക് വേണ്ട സാമ്പത്തിക സഹായമാണ് ബാല നല്‍കിയത്. കൂടാതെ നേരിട്ട് ഭക്ഷണമൊരുക്കുന്ന സ്ഥലത്തെത്തി താരം കാര്യങ്ങള് വിലയിരുത്തുകയും ചെയ്തു. ഇതിന്റെ വീഡിയോ ഇതിനോടകം തന്നെ സോഷ്യല് മീഡിയയില് വൈറലായി കഴിഞ്ഞു.\nഇതിന് മുമ്പും ലോക്ഡൗണില് ബുദ്ധിമുട്ടുന്നവര്‍ക്ക് സഹായവുമായി താരം രംഗത്തെത്തിയിരുന്നു. ഭക്ഷണം വാങ്ങിക്കൊടുക്കാന് ആരുമില്ലാതിരുന്ന വൃദ്ധരുടെ അവസ്ഥ കഴിഞ്ഞ ദിവസം താരം പൊലീസിന്റെ ശ്രദ്ധയില് പെടുത്തുകയും തുടര്‍ന്ന് അവര്‍ക്കൊപ്പം പോയി സാധനങ്ങള് വാങ്ങി വേണ്ടപ്പെട്ടവര്‍ക്ക് എത്തിച്ചു നല്‍കുകയും ചെയ്തു.\n“ഭാഷ മനസ്സില് ആയില്ലെങ്കില് എന്താ… പാട്ട് കൊള്ളാം” അല് മല്ലുവിലെ വീഡിയോ ഗാനം ഏറ്റെടുത്ത് ആരാധകര്\n“ചില സിനിമകള് ഫെസ്റ്റിവലില് റിലീസ് ചെയ്യും, ചില സിനിമ റിലീസ് ചെയ്യുന്ന ദിവസം ഫെസ്റ്റിവലായി മാറും”; നിങ്ങളാരും പ്രതീക്ഷിക്കാത്ത ട്വിസ്റ്റുകളുമായിട്ടാണ് ലൂസിഫര് എത്തുന്നതെന്ന് ബാല


വിഹരിച്ച കലാലയത്തിലേക്ക് വിലങ്ങണിഞ്ഞ് നസീമും ശിവരഞ്ജിത്തും | Sivaranjith and Naseem| SFI leader| University collage| Murder case| Evidence\nJul 20, 2019, 11:37 AM IST\nശിവരഞ്ജിത്തിനെയും നസീമിനെയും യൂണിവേഴ്സിറ്റി കോളേജില് തെളിവെടുപ്പിന് കൊണ്ടുവന്നപ്പോള്. കുത്താനുപയോഗിച്ച കത്തി ശിവരഞ്ജിത്ത് കന്റോണ്‍മെന്റ് സി.ഐ,ക്കു കൈമാറുന്നു\nതിരുവനന്തപുരം: നേതാക്കളായി വിലസിയിരുന്ന കലാലയത്തിലേക്ക് നസീമും ശിവരഞ്ജിത്തും വിലങ്ങണിഞ്ഞെത്തി. 'ഭാവി പോലീസുകാരെ' പ്രതികളായി കോളേജിലെത്തിച്ചത് എസ്.എഫ്.ഐ.യില് ഒരുമിച്ച് പ്രവര്‍ത്തിച്ച സഹപാഠിയെ കുത്തിവീഴ്ത്തിയ കത്തി കണ്ടെത്തുന്നതിനും.\nഅഖിലിനെ കുത്താനായി മടക്കിവെക്കാവുന്ന കൈപ്പിടിയില് ഒതുങ്ങുന്ന കത്തികള് ഓണ്‍ലൈനായാണ് വാങ്ങിയത്. പിടിയുടെ നിറത്തില് മാത്രമേ വ്യത്യാസമുണ്ടായിരുന്നുള്ളൂ. ഇവ യൂണിയന് ഓഫീസിലാണ് സൂക്ഷിച്ചതെന്നും ഇവര് പോലീസിനോട് പറഞ്ഞു.\nഇരുവരുടെയും കൈകള്‍ചേര്‍ത്ത് വിലങ്ങിട്ടിരുന്നു. വൈദ്യപരിശോധനയ്ക്ക് കൊണ്ടുപോയപ്പോള് പ്രതികളെ സ്വതന്ത്രരായി വിട്ടതും സുഹൃത്തുക്കളുമായി സംസാരിക്കാന് അനുവദിച്ചതും വിമര്‍ശനത്തിനിടയാക്കിയതുകൊണ്ട് ഇത്തവണ പോലീസ് ജാഗ്രതകാട്ടി. പഴി ഒഴിവാക്കാന് പോലീസ് ഇരുവരെയും ശരിക്കും 'പ്രതികളാക്കി'. കൈവിലങ്ങ് ഒഴിവാക്കിയില്ല. കോളേജ് വളപ്പിലേക്ക് മറ്റാരെയും പ്രവേശിപ്പിച്ചില്ല. മാധ്യമപ്രവര്‍ത്തകരെയും ഗേറ്റിനുപുറത്തുനിര്‍ത്തി.\nഅഖിലിനെ കുത്തിയ കത്തി കണ്ടെത്തിയശേഷം കോളേജ് യൂണിയന് മുറിയായിരുന്ന 'ഇടിമുറി'യിലേക്ക്. ഇവിടെയും തെളിവെടുപ്പ് പൂര്‍ത്തിയാക്കിയശേഷമാണ് പോലീസ് ജീപ്പിലേക്ക് പ്രതികളെ കയറ്റിയത്.\nമൂന്നുദിവസത്തെ കസ്റ്റഡി അവസാനിച്ചതോടെ പ്രതികളെ അന്വഷണസംഘം കോടതിയില് ഹാജാക്കി. തുടര്‍ന്ന് തിരിച്ച് ജയിലിലേക്കയച്ചു. പ്രതികളെ റിമാന്‍ഡ് ചെയ്യണമെന്നും ഇല്ലെങ്കില് യൂണിവേഴ്സിറ്റി കോളേജിന്റെ സമാധാന അന്തരീക്ഷം തകര്‍ക്കുമെന്നും കോടതിയില് സമര്‍പ്പിച്ച റിപ്പോര്‍ട്ടില് പോലീസ് ചൂണ്ടിക്കാട്ടുന്നു.\nനസീമിന് ഒമ്പത് കേസുകള്; ശിവരഞ്ജിത്തിന് ഏഴ്\nശിവരഞ്ജിത്തും നസീമും അടിപിടിയും കത്തിക്കുത്തുമടക്കം വേറെയും കേസുകളില് പ്രതികളെന്ന് പോലീസ്. പോലീസിനെ റോഡില് ആക്രമിച്ചതടക്കം ഒമ്പത് കേസുകളാണ് നസീമിന്റെപേരില് കന്റോണ്‍മെന്റ് സ്റ്റേഷനിലുള്ളത്. പൊതുമുതല് നശിപ്പിക്കല് കേസുകളിലും യൂണിവേഴ്സിറ്റി കോളേജിലും സമീപത്തുംവെച്ച് എസ്.എഫ്.ഐ.ക്കാരെയടക്കം ആക്രമിച്ച കേസുകളിലും ഇയാള് പ്രതിയാണ്. ഇതില് രണ്ട് കേസുകളില് ഒന്നാം പ്രതിയുമാണ്.\nശിവരഞ്ജിത്തിനെതിരെയുള്ള ഏഴ് കേസുകളില് അഞ്ചെണ്ണം ഫോര്‍ട്ട് പോലീസ് സ്റ്റേഷനിലും രണ്ടെണ്ണം കന്റോണ്‍മെന്റിലുമാണ്. ഫോര്‍ട്ട് സ്റ്റേഷനിലുള്ള കേസുകളില് അടിപിടി, ആയുധം ഉപയോഗിച്ചുള്ള ആക്രമണം എന്നിവയുണ്ട്. ബി.ജെ.പി.-സി.പി.എം. ഏറ്റുമുട്ടല് കേസുകളും ഇയാളുടെ പേരിലുണ്ട്. 2017-ലാണ് ഇതില് മിക്ക കേസുകളും രജിസ്റ്റര് ചെയ്തത്.\nContent Highlight: University collage student Akhil murder attempt case accused sfi leaders sivaranjith and Naseem in university college taken up evidence


അഫ്ഗാന്: താലിബാന് ഭരണത്തിലെത്തിയാല് വിജയിക്കുന്നത് ചൈനയാകും | Future Kerala\nന്യൂഡെല്‍ഹി: അഫ്ഗാനിസ്ഥാനില് വളരെ വലിയ ആഗോള രാഷ്ട്രീയനാടകമാണ് ഇപ്പോള് മറനീക്കി പുറത്തുവന്നുകൊണ്ടിരിക്കുന്നത്. യുഎസ് കാബൂളില് നിന്ന് പുറത്തുപോകുകയാണ്. അമേരിക്കയും നാറ്റോയും നാട് വിടുമ്പോള് ഉണ്ടാകുന്ന ഒരു ശൂന്യത നികത്താന് പാക്കിസ്ഥാന് പിന്തുണയുള്ള താലിബാന് ആഗ്രഹിക്കുന്നു.ഒരു പുതിയ ഗവണ്‍മെന്‍റ് രൂപീകരിക്കുന്നതില് താലിബാന് വിജയിക്കുകയാണെങ്കില്, അവിടെ യഥാര്‍ത്ഥ നേട്ടം കൈവരിക്കുന്നത് ചൈന ആയിരിക്കും. അയല്‍രാജ്യമായ പാക്കിസ്ഥാന്‍റെ പിന്തുണയും താലിബാനെ മുന്‍നിരയില് ഉള്‍പ്പെടുത്തുന്നതും വഴി അഫ്ഗാനിസ്ഥാനില് ഒരു പ്രധാന പങ്ക് വഹിക്കാന് ബെയ്ജിംഗ് ആഗ്രഹിക്കുന്നു. 2016 ല്, അമേരിക്കക്കാര് അവരുടെ പുറപ്പെടലിന്‍റെ ആദ്യകാല സൂചനകള് നല്‍കുമ്പോള്, ഒരു പ്രമുഖ ചൈനീസ് ചിന്തകന് അഭിപ്രായപ്പെട്ടത് യുഎസ് പോയതിനുശേഷം ചൈന അഫ്ഗാനിസ്ഥാന്‍റെ വിധിയുടെ സൂക്ഷിപ്പുകാരനാകുമെന്ന് എന്നായിരുന്നു.\n‘ഒസാമ ബിന് ലാദന്‍റെ വധം ഒരു അടയാളമായിരുന്നു. കാരണം അഫ്ഗാനിസ്ഥാനിലെ അമേരിക്കന് സാന്നിധ്യം കുറയ്ക്കുന്നതിനുള്ള ഒബാമ ഭരണകൂടത്തിന്‍റെ നയത്തെ ഇത് ശക്തിപ്പെടുത്തി. കൂടാതെ അഫ്ഗാനിസ്ഥാനുമായുള്ള ഉഭയകക്ഷി ബന്ധത്തിന് ചൈന കൂടുതല് കൂടുതല് പ്രാധാന്യം നല്‍കിയിട്ടുണ്ട്. കാരണം വണ് ബെല്‍റ്റ് വണ് റോഡ് സുരക്ഷിതമാക്കാന് ഇത് ആവശ്യമാണ്. ചൈന പാക്കിസ്ഥാന് സാമ്പത്തിക ഇടനാഴി (സിപിഇസി) സംരക്ഷിക്കാനും ഇത് ആവശ്യമാണ്. സിന്‍ജിയാങ്ങിന്‍റെ സ്ഥിരത മറ്റൊരു വലിയ ആശങ്കയാണ്. ആദ്യം, അഫ്ഗാനിസ്ഥാനെ അതിന്‍റെ ദിശയിലേക്ക് നയിക്കാനും കാബൂളിനെ ബെയ്ജിംഗിന്‍റെ ബെല്‍റ്റ്, റോഡ് പ്രോജക്ടുകള് ഉപയോഗിച്ച് പിടിച്ചുനിര്‍ത്താനും ഷി ജിന്‍പിംഗ് ആഗ്രഹിക്കുന്നു. സിപിഇസി അഫ്ഗാനിസ്ഥാനിലേക്ക് വ്യാപിപ്പിച്ചുകൊണ്ട് ആ ഘടനാപരമായ മാറ്റം സാധ്യവുമാണ്. ഇപ്പോള്, പാക്കിസ്ഥാനിലെ തുറമുഖമായ ഗ്വാദറില് നിന്നും ചൈനയിലെ സിന്‍ജിയാങ് പ്രവിശ്യയിലെ കശ്ഗറിലേക്ക് സിപിഇസി പോകുന്നു. എന്നാല് ഇത് അഫ്ഗാനിസ്ഥാനിലേക്കും ഉസ്ബെക്കിസ്ഥാനിലേക്കുള്ള കവാടത്തിലേക്കും മധ്യേഷ്യയുടെ ഹൃദയഭാഗത്തേക്കും വ്യാപിപ്പിക്കാം.\nപാക്കിസ്ഥാന് വഴി അഫ്ഗാനിസ്ഥാന്‍റെ പുനര്‍നിര്‍മ്മാണത്തിന് ചൈന ധനസഹായം നല്‍കും.കാരണം ചൈന പാക്കിസ്ഥാന്‍റെ വാലറ്റ് ആണ്. ഇസ്ലാമബാദിന്‍റെ അഭ്യര്‍ത്ഥന മാനിച്ച് ബെയ്ജിംഗ് താലിബാനെ പിന്തുണയ്ക്കുമെന്ന് നയതന്ത്ര വിദഗ്ധര് പറയുന്നു. ചൈനക്ക് താലിബാന് അപരിചിതമല്ല. താലിബാന് പ്രതിനിധി സംഘങ്ങള് പതിവായി ബെയ്ജിിംഗ് സന്ദര്‍ശിക്കുന്നുണ്ട്, ചൈന അവര്‍ക്ക് രാജ്യമെമ്പാടും ഉല്ലാസയാത്രകള്‍ക്കുള്ള സൗകര്യം നല്‍കുകയും ചെയ്യുന്നു. പുതിയ ഘടനാപരമായ ശൃംഖലകളില് അഫ്ഗാനിസ്ഥാനെ ആകര്‍ഷിക്കുന്നതിലൂടെ, ഇന്ത്യയെയും പടിഞ്ഞാറിനെയും ആശ്രയിക്കുന്ന കാബൂളിനെ തങ്ങളിലേക്ക് ആകര്‍ഷിക്കാന് ചൈന ശ്രമിക്കുന്നു. അടുത്തതായി അഫ്ഗാനിസ്ഥാന് ‘പുതിയ യുഗത്തിലേക്ക്’ പ്രവേശിച്ചുകഴിഞ്ഞാല്, അഫ്ഗാനിസ്ഥാന്‍റെ വിശാലമായ പ്രകൃതി വിഭവങ്ങളായ ലിഥിയം, അപൂര്‍വമായ മൂലകങ്ങള് എന്നിവ ചൈനയിലേക്ക് ഒഴുകും. അത് പുതിയ ഊര്‍ജ്ജ വാഹനങ്ങള്, സെല് ഫോണുകള് മുതല് മിസൈലുകള് വരെ ഉപയോഗിക്കപ്പെടുന്നു. ഗ്വാദറും കറാച്ചിയും ഈ അസംസ്കൃത വസ്തു വ്യാവസായിക കേന്ദ്രങ്ങളിലേക്ക് കൊണ്ടുപോകുന്നതിനുള്ള സ്വാഭാവിക കവാടങ്ങളായി മാറും, അവിടെ നിന്ന് ലോകമെമ്പാടും ഉയര്‍ന്ന ലാഭത്തില് വിപണനം നടത്തുകയും വില്‍ക്കുകയും ചെയ്യും.\nഎന്നാല് പാക്-താലിബാന് അവിശുദ്ധ കൂട്ടുകെട്ടുമായി ചേര്‍ന്ന് ചൈനയുടെ ഗെയിംപ്ലാന് ഒരു പൂര്‍ത്തിയായ ഇടപാടല്ല. പരമ്പരാഗതമായി മോസ്കോയുടെ വീട്ടുമുറ്റമായ മധ്യേഷ്യയിലേക്കുള്ള ചൈനീസ് കടന്നുകയറ്റത്തെ എതിര്‍ക്കാന് റഷ്യ ബാധ്യസ്ഥമാണ്. ശത്രുതാപരമായ ശക്തികള് ഒത്തുചേരുന്ന ഒരു സാഹചര്യം ഇന്ത്യയും അംഗീകരിക്കാന് സാധ്യതയില്ല.കാരണം അങ്ങനെ സംഭവിച്ചാല് ന്യൂഡെല്‍ഹിക്കെതിരെ പാക്കിസ്ഥാന് തന്ത്രപരമായ മുന്‍തൂക്കം ലഭിക്കും.\nഅടുത്തതായി ഉയ്ഗര് പോരാളികള്‍ക്കെതിരായ ലോഞ്ച്പാഡായി അഫ്ഗാന് പ്രദേശത്തിന്‍റെ ഉപയോഗം നിര്‍ത്താന് ചൈന ആഗ്രഹിക്കുന്നു. ഇസ്ലാമിക തീവ്രവാദികളെ ചൈനയിലേക്ക് കടക്കുന്നതില് നിന്ന് തടയുകയെന്നതാണ് ചൈനയുടെ ആഗ്രഹം. ചൈനയുടെ അതിര്‍ത്തിയിലുള്ള ബദാക്ഷന് പ്രവിശ്യയില് താലിബാനുമായി ഒത്തുചേര്‍ന്ന ഉയ്ഗര് പോരാളികളുടെ സാന്നിദ്ധ്യം സജീവമാണ്.\nയുറേഷ്യയുടെ യജമാനന്മാരാണെന്ന ചൈനയുടെ ഡയബോളിക് ഗെയിംപ്ലാന് മാറ്റുന്നതിനുള്ള താക്കോല് കാബൂളിലേക്കുള്ള താലിബാന്‍റെ മുന്നേറ്റം തടയുക എന്നതാണ്. അതിന് ഫ്ഗാന് സര്‍ക്കാര് സേനയ്ക്ക് വ്യോമശക്തി കൂടുതല് ലഭ്യമാകണം.താലിബാന് വിരുദ്ധ വ്യോമാക്രമണം നടത്താന് അമേരിക്കക്കാര്‍ക്ക് വ്യോമതാവളങ്ങള് നല്‍കാന് പാക്കിസ്ഥാനികള് വിസമ്മതിച്ചത് ഇതുമായി ചേര്‍ത്തുവായിക്കണം. അഫ്ഗാനിസ്ഥാനിലൂടെ തിരിച്ചുവിടുന്ന ചൈനയുടെ പ്രാദേശിക മുന്നേറ്റം പരിശോധിക്കുന്നതിനുള്ള ഒരു പദ്ധതി പരിഗണിക്കാന് ഇന്ത്യയും റഷ്യയും ഇപ്പോള് ആഗ്രഹിക്കുന്നു എന്നത് യാഥാര്‍ത്ഥ്യമാണ്.


karipur international airport കരിപ്പൂരില് ഒന്നര കോടി വിലമതിപ്പുള്ള സ്വര്‍ണം പിടികൂടി\nകരിപ്പൂര് അന്താരാഷ്ട്ര വിമാനത്താവളത്തില് വന് സ്വര്‍ണ വേട്ട. 1,50,00000 രൂപ വിലവരുന്ന സ്വര്‍ണമാണ് പിടികൂടിയത്. സംഭവത്തില് മലപ്പുറം സ്വദേശിയെ അറസ്റ്റ് ചെയ്തു. രണ്ട് വിത്യസ്ത കേസുകളിലായി കോഴിക്കോട് അന്താരാഷ്ട്ര വിമാനത്താവളം വഴി അനധികൃതമായി കടത്താന് ശ്രമിച്ച 2311 ഗ്രാം സ്വര്‍ണമാണ് എയര് കസ്റ്റംസ് ഇന്റലിജന്‍സ് വിഭാഗം പിടികൂടിയത്.\nകഴിഞ്ഞ ദിവസം ദുബായില് നിന്നെത്തിയ സ്പൈസ് ജെറ്റ് വിമാനത്തില് എത്തിയ മലപ്പുറം സ്വദേശി സലാമില് നിന്നാണ് 1568 ഗ്രാം സ്വര്‍ണം പിടികൂടിയത്. സ്വര്‍ണം മിശ്രിത രൂപത്തിലാക്കി ഹാന്റ് ബാഗേജില് വിദഗ്ധമായി ഒളിപ്പിച്ച് കടത്താന് ശ്രമിക്കുന്നതിനിടെയാണ് സലാം പിടിയിലായത്.\nഇതേ വിമാനത്തിന്റെ ശുചിമുറിയില് നിന്നാണ് ഒളിപ്പിച്ചു വച്ച നിലയില് 1262 ഗ്രാം സ്വര്‍ണ മിശ്രിതം പിടികൂടിയത്. തുടര്‍ച്ചയായി മൂന്നാം ദിവസമാണ് കരിപ്പൂരില് വലിയ തോതില് സ്വര്‍ണം പിടികൂടുന്നത്. സ്വര്‍ണ വിലയില് ഉണ്ടായ വിലവര്‍ധനവാണ് സ്വര്‍ണ കടത്ത് സംഘങ്ങള് വര്‍ധിക്കുന്നതിന് കാരണമാകുന്നത്.\nStory Highlights – gold caught, karipur international airport\nRead more on: gold caught | Karipur International Airport\nകരിപ്പൂരില് നാല് കിലോ സ്വര്‍ണം പിടികൂടി\nകരിപ്പൂര് വിമാനത്താവളത്തില് വന് സ്വര്‍ണവേട്ട; പിടികൂടിയത് ഒരു കോടിയില് അധികം വിലമതിപ്പുള്ള സ്വര്‍ണം\nകരിപ്പൂർ അന്താരാഷ്ട്ര വിമാനത്താവളത്തിൽ 1.10 കോടി രൂപ വിലവരുന്ന സ്വർണം പിടികൂടി


Malayalam news || വൈദ്യുതി കേബിള് സ്ഥാപിക്കുന്നതിനോടൊപ്പം പോസ്റ്റുകളും മാറ്റി സ്ഥാപിക്കണം: ടി.ആര്.എ\nവൈദ്യുതി കേബിള് സ്ഥാപിക്കുന്നതിനോടൊപ്പം പോസ്റ്റുകളും മാറ്റി സ്ഥാപിക്കണം: ടി.ആര്.എ\nആലപ്പുഴ: പട്ടണത്തിലെ വൈദ്യുതി വിതരണം സുഗമമാക്കുന്നതിന്റെ ഭാഗമായി എച്ച്ടി കെവി ലൈനും എല്‍ടി ലൈനും മാറ്റി ഏരിയല് ബഞ്ച്ഡ് കേബിള് (എബിസി) സ്ഥാപിക്കുന്ന ജോലിയോടൊപ്പം അപകടകരമായും ഗതാഗതത്തിനു തടസ്സമായും നില്ക്കുന്ന ഇലക്ട്രിക് പോസ്റ്റുകളും മാറ്റി സ്ഥാപിക്കാന് തയാറാകണമെന്നു കെ.എസ്.ഇ.ബിയോട് തത്തംപള്ളി റസിഡന്റ്‌സ് അസോസിയേഷന് (ടി.ആര്.എ) പ്രസിഡന്റ് തോമസ് മത്തായി കരിക്കംപള്ളില് ആവശ്യപ്പെട്ടു.\nചെരിഞ്ഞും ഒടിയാറായും റോഡിലേക്കു ഇറങ്ങിയും നില്ക്കുന്ന അനേകം പോസ്റ്റുകള് പട്ടണത്തിലുണ്ട്. അവയെല്ലാം റോഡിന്റെ വശത്തേക്കു ഒതുക്കി സ്ഥാപിച്ചാല് വാഹനങ്ങള്‍ക്കു സൗകര്യമായി കടന്നുപോകാനാകും. വളവുകളിലും മറ്റുമുള്ള അപകടകരമായ പോസ്റ്റുകളും നീക്കേണ്ടതുണ്ട്. പൊതുയിടങ്ങളിലെ പോസ്റ്റുകള് നേരേയാക്കുന്നതിനും മറ്റുമായി വ്യക്തികള് പരാതിപ്പെട്ടാല് മാറ്റി സ്ഥാപിക്കുന്നതിനു ആവശ്യമായ തുക അടയ്ക്കണമെന്ന നിലപാടാണ് കെ.എസ്.ഇ.ബി.യുടേത്.\nപട്ടണത്തില് ഒരു മാസം കൊണ്ട് പൂര്‍ത്തിയാക്കുമെന്നു പ്രഖ്യാപിച്ചിരുന്ന കേബിള് സ്ഥാപിക്കല് ഒരു വര്‍ഷമായിട്ടും പൂര്‍ണമായിട്ടില്ല. ഇക്കാര്യത്തിനു ഒരു മാസത്തെ വൈദ്യുതി തടസ്സം ഉണ്ടാകാനിടയുള്ളതിനാല് പൊതുജനങ്ങളുടെയും ഉപയോക്താക്കളുടെയും സഹകരണം ഇലക്ട്രിക്കല് ഡിവിഷന് എക്‌സിക്യൂട്ടീവ് എന്‍ജിനിയര് അഭ്യര്‍ഥിച്ചിരുന്നു. എന്നാല് ഇതിന്റെ പേരില് നാട്ടുകാര് ഒരു വര്‍ഷമായി സദാ വൈദ്യുതി തടസ്സം അനുഭവിച്ചുവരുകയാണ്. കേബിള് സ്ഥാപന വേളയില് തന്നെ ആവശ്യമായ പോസ്റ്റു മാറ്റവും മറ്റ് അറ്റകുറ്റപ്പണികളും നടത്തണമെന്നു ടി.ആര്.എ പല പ്രാവശ്യം ആവശ്യപ്പെട്ടിട്ടുണ്ട്. അല്ലെങ്കില് വീണ്ടും ഓരോരോ ചെറിയ കാരണങ്ങളുടെ പേരില് ജനങ്ങള് വൈദ്യുതി തടസ്സം തുടര്‍ച്ചയായി അനുഭവിക്കേണ്ടിവരുമെന്നും ചൂണ്ടിക്കാട്ടിയിരുന്നു.\nഅപകടങ്ങളും വൈദ്യുതി തടസ്സവും പ്രസരണ-വിതരണ നഷ്ടവും മറ്റും ഗണ്യമായി കുറയ്ക്കാന് എബിസിക്കു സാധിക്കുമെന്നാണ് പ്രതീക്ഷ. ഇതിനു മുന്നോടിയായി പുനരാവിഷ്‌കൃത ഊര്‍ജിത ഊര്‍ജ വികസന പരിഷ്‌കരണ പദ്ധതിയുടെ (ആര്-എപിഡിആര്‍പി) ഭാഗമായി 11 കെ.വി ഭൂഗര്‍ഭ കേബിളുകള് സ്ഥാപിക്കുന്നതടക്കമുള്ള പ്രവൃത്തികളുണ്ടായിരുന്നു. പട്ടണത്തില് വൈദ്യുതി മുടക്കം ഒഴിവാക്കാനായി കേന്ദ്ര സര്‍ക്കാര് സഹായത്തോടെയുള്ള പദ്ധതിക്കു അഞ്ചു വര്‍ഷം മുന്‍പാണ് തുടക്കമിട്ടത്. പക്ഷേ, ആലപ്പുഴയിലെ എല്ലാ വികസന പദ്ധതികളും ഇഴഞ്ഞാണ് നീങ്ങുന്നത്.\nഇതേസമയം, ഇലക്ട്രിക് പോസ്റ്റുകളില് അനധികൃതമായി സ്ഥാപിക്കുന്ന അപകടകരമായ രീതിയിലുള്ള കേബിളുകളും ബോര്‍ഡുകളും നീക്കം ചെയ്യാനും അധികൃതര് നടപടിയെടുക്കുന്നില്ല.


കൊച്ചി മനുഷ്യക്കടത്ത്: ലക്ഷ്യം ഓസ്‌ട്രേലിയ; സംഘത്തിലുണ്ടായിരുന്നത് 43 പേരെന്ന് സൂചന - The Newsrupt\nPosted 14 Jan 2019 at 8:05 AM\nകൊച്ചി മുനമ്പത്ത് മനുഷ്യക്കടത്ത് നടന്നത് സാധൂകരിക്കുന്ന നിര്‍ണായകനിര്‍ണായക തെളിവുകള് ലഭിച്ചതായി സൂചന. ഡല്‍ഹിയില് നിന്ന് എത്തിയ സംഘമുള്‍പ്പെടെ നാല്‍പ്പതില് അധികം പേര് വിവിധ ഹോട്ടലുകളിലായി ചെറായി ബീച്ചില് ആറ് ദിവസം തങ്ങിയെന്നാണ് വിവരം.\n12000 ലിറ്റര് ഡീസലും അഞ്ച് ടാങ്ക് കുടിവെള്ളവും നിറച്ച് ഒരു മാസത്തെ യാത്രക്കാവശ്യമായ സൗകര്യങ്ങളൊരുക്കിയാണ് സംഘം പുറപ്പെട്ടത്. മരുന്നും,ശീതളപാനീയങ്ങളും ശേഖരിച്ച് ബോട്ട് മാര്‍ഗം കടന്നവരില് സ്ത്രീകളും,കുട്ടികളും ഉള്‍പ്പെടെ 43 പേരുണ്ടെന്നും ഏഷ്യനെറ്റ് ന്യൂസ് റിപ്പോര്‍ട്ട് ചെയ്തു\n27 ദിവസത്തെ യാത്രയിലൂടെ ഓസ്‌ട്രേലിയയിലേക്ക് കടക്കാനുള്ള ശ്രമമാണ് സംഘം നടത്തുന്നതെന്നാണ് റിപ്പോര്‍ട്ടുകള്. ഡല്‍ഹിയില് നിന്ന് എത്തിയ സംഘത്തിലെ അഞ്ച് പേരുടെ രേഖകള് പൊലീസിന് ലഭിച്ചതായും റിപ്പോര്‍ട്ടില് പറയുന്നു. തിരിച്ചറിയല് രേഖകളും ഫോട്ടോകളിലൂടെയും ശ്രീലങ്കന് അഭയാര്‍ത്ഥികളാണ് ഇവരെന്നാണ് പ്രാഥമിക നിഗമനം. അതേ സമയം പുറംകടലില് ബോട്ട് കണ്ടെത്തിയാല് തിരികെ എത്തിക്കാന് പൊലീസ് കോസ്റ്റ്ഗാര്‍ഡിന് നിര്‍ദേശം നല്‍കിയിട്ടുണ്ട്.\nറിപ്പോര്‍ട്ടുകളില് പറയുന്നത് ഇങ്ങനെ:\nഡല്‍ഹിയില് നിന്ന് കഴിഞ്ഞ 22 തിയതിയാണ് ഇവര് ചെന്നൈയിലെത്തിയത്. ചെന്നൈയില് നിന്ന് സംഘം വിപുലപ്പെടുത്തി കഴിഞ്ഞ അഞ്ചാം തിയതി ഇവര് ചെറായി ബീച്ചിലെത്തി. തുടര്‍ന്ന് പതിനൊന്നാം തിയതി വരെ ഇവര് ബീച്ചിനടുത്തുള്ള ആറ് ഹോട്ടലുകളിലായി താമസിച്ചു.\n12-ാം തിയതി പുലര്‍ച്ചെയാണ് ഇവര് ഹോട്ടല് മുറി വിട്ടത്. ചെറായി ബീച്ചില് നിന്ന് കണ്ടെടുത്ത ആറ് ബാഗുകളും, വടക്കേക്കര മാല്യങ്കരയിലുമായി ഉപേക്ഷിച്ച നിലയില് കണ്ടെടുത്ത 13 ബാഗുകളില് നിന്നുമാണ് പൊലീസിന് കൂടുതല് വിവരങ്ങള് ലഭിച്ചത്. സ്ത്രീകളും കുട്ടികളുടേതും ഉള്‍പ്പടെ വസ്ത്രങ്ങളും,ചെരുപ്പുകളും, ദീര്‍ഘ ദൂര യാത്രക്ക് വേണ്ട പാക്കറ്റ് ശീതളപാനീയങ്ങളും,വെള്ളവും,ഉണങ്ങിയ പഴങ്ങളും പൊലീസ് ബാഗുകളില് നിന്ന് കണ്ടെത്തിയിരുന്നു.\nഇവരുടെ മൊബൈല് ഫോണ്‍കേന്ദ്രീകരിച്ചുള്ള അന്വേഷണവും പുരോഗമിക്കുകയാണ്. ഇവര് ബോട്ട് ലാന്റിംഗ് സെന്റര് വരെ എത്തിയിരുന്നൂവെന്നും എന്നാല് പിന്നീട് ഇവരെക്കുറിച്ചുള്ള വിവരങ്ങളൊന്നും ലഭ്യമല്ലെന്നും പൊലീസ് പറയുന്നു.\n2015-ല് സമാനമായ സാഹചര്യത്തില് 14 പേരടങ്ങുന്ന സംഘം മുനമ്പത്ത് നിന്ന് ഓസ്‌ട്രേലിയയിലേക്ക് കടക്കാന് ശ്രമിച്ചിരുന്നു. ഇവരുടെ നീക്കം നേരത്തെ കണ്ടെത്തിയ പൊലീസ് 14 പേരെയും അറസ്റ്റ് ചെയ്തിരുന്നു.അഭയാര്‍ത്ഥികളായി മാറി പിന്നീട് രാജ്യത്തെ പൗരത്വം സ്വന്തമാക്കുകയെന്നതാണ് ഇവര് ലക്ഷ്യം വെക്കുന്നത്. അതേ സമയം ഇതിനായി ഏജന്റുമാര് പ്രവര്‍ത്തിക്കുന്നതായും പൊലീസ് വ്യക്തമാക്കുന്നു.\nബോട്ട് വില്‍പ്പന നടത്തുന്ന ബ്രോക്കര്‍മാരെയും പൊലീസ് ചോദ്യം ചെയ്തു വരികയാണ്. കോസ്റ്റ് ഗാര്‍ഡും ഇത് സംബന്ധിച്ച് അന്വേഷണം തുടങ്ങിയിട്ടുണ്ട്.\nമാല്യങ്കരയിലെ ബോട്ട് കടവില് എട്ട് ബാഗുകള് ഉപേക്ഷിക്കപ്പെട്ടനിലയില് കണ്ടെത്തിയതിനെ തുടര്‍ന്നായിരുന്നു പൊലീസ് അന്വേഷണം ആരംഭിച്ചത്. തുടര്‍ന്ന് ബാഗുകള് പരിശോധിച്ചപ്പോള് വസ്ത്രങ്ങളും മരുന്നുകളും മൂന്ന് വിമാനടിക്കറ്റുകളും കണ്ടെത്തി. പിന്നീട് ഇതേക്കുറിച്ച് വിശദമായി അന്വേഷിച്ചപ്പോഴാണ് മനുഷ്യക്കടത്തിനെക്കുറിച്ചുള്ള വിവരങ്ങള് ലഭിച്ചത്. ഓസ്േ്രടലിയ, ന്യസിലന്‍ഡ് എന്നീ രാജ്യങ്ങളിലേക്കാണ് ഇത്തരത്തില് മനുഷ്യക്കടത്ത് നടത്തുന്നതെന്നാണ് പൊലീസിന് ലഭിച്ചിരിക്കുന്ന വിവരം.\nKerala PoliceHuman TraffickingHuman Trafficking Kochi


ക്രിസ്മസ് അപ്പൂപ്പനെത്തി; കൈനിറയെ സമ്മാനങ്ങള് നല്‍കി; ആളെ കണ്ടപ്പോള് ആ കുഞ്ഞുങ്ങള് വിസ്മയിച്ചു - Samakalika Malayalam\nക്രിസ്മസ് അപ്പൂപ്പനെത്തി; കൈനിറയെ സമ്മാനങ്ങള് നല്‍കി; ആളെ കണ്ടപ്പോള് ആ കുഞ്ഞുങ്ങള് വിസ്മയിച്ചു\nBy സമകാലിക മലയാളം ഡെസ്‌ക് | Published: 21st December 2019 04:30 PM |\nLast Updated: 21st December 2019 04:30 PM | A+A A- |\nകൊല്‍ക്കത്ത: ക്രിസ്മസ് അപ്പൂപ്പന് രഹസ്യമായി തങ്ങളെ ശ്രദ്ധിക്കുന്നുണ്ടെന്ന് ആ കുഞ്ഞുങ്ങള് കരുതുന്നു. നിറയെ സമ്മാനങ്ങളും ചോക്ലേറ്റുകളും ഒക്കെയായി അപ്രതീക്ഷിതമായി തങ്ങള്‍ക്ക് മുന്നില് സാന്തക്ലോസ് എത്തുമെന്നും അവര് വിശ്വസിച്ചു.\nഅനാഥ മന്ദിരത്തില് താമസിക്കുന്ന ആ കുഞ്ഞുങ്ങളുടെ സ്വപ്‌നം യാഥാര്‍ത്ഥ്യമായി മുന്നില് നിന്നപ്പോള് കുഞ്ഞു മുഖങ്ങളിലെ വിസ്മയങ്ങള് വിടര്‍ന്നു. സാന്തയ്ക്ക് പിന്നാലെ വണ്ടി നിറയെ സമ്മാനങ്ങളും എത്തിയപ്പോള് സന്തോഷം അണപൊട്ടി. തീര്‍ന്നില്ല. സാന്തയുടെ വേഷത്തില് അവര്‍ക്ക് മുന്നിലെത്തിയ ആളെ കണ്ടപ്പോള് കുട്ടിക്കൂട്ടം എഴുന്നേറ്റ് ഓടി സാന്തയെ കെട്ടിപ്പിടിച്ച് ചുറ്റും കൂടി.\nഅവര്‍ക്ക് മുന്നില് സാന്തയായി എത്തി സമ്മാനങ്ങള് നല്‍കിയത് മറ്റാരുമായിരുന്നില്ല. ഇന്ത്യന് ക്രിക്കറ്റ് ടീം ക്യാപ്റ്റന് വിരാട് കോഹ്‌ലി! സ്റ്റാര് സ്‌പോര്‍ട്‌സ് റിലീസ് ചെയ്ത ഇതിന്റെ വീഡിയോ ഇപ്പോള് സാമൂഹിക മാധ്യമങ്ങളില് വൈറലായി മാറുകയാണ്. കൊല്‍ക്കത്തയിലെ ഒരു ബാല സദനത്തിലാണ് കോഹ്‌ലി സാന്തയുടെ വേഷത്തിലെത്തി കുഞ്ഞുങ്ങളെ വിസ്മയിപ്പിച്ചത്.\nകുഞ്ഞുങ്ങള്‍ക്ക് ക്രിസ്മസ് ആശംസിക്കാനായി സാന്തയുടെ വേഷത്തിലെത്തിയ കോഹ്‌ലി അവര്‍ക്ക് സമ്മാനങ്ങള് കൈമാറി. കോഹ്‌ലിയെ കെട്ടിപ്പിടിച്ചും ചുറ്റും കൂടിയുമൊക്കെ അവര് ആഹ്ലാദം പങ്കിട്ടു. സാന്തയുടെ വേഷത്തിലെത്തിയ കോഹ്‌ലിയോട് അവര് തങ്ങളുടെ മറ്റൊരു ആഗ്രഹവും പറഞ്ഞു. കോഹ്‌ലിയെ സ്‌പൈഡര്‍മാനായും സൂപ്പര്‍മാനയുമെല്ലാം കാണണം.\nക്രിസ്മസ് സാന്തക്ലോസ് ക്രിക്കറ്റ് ഇന്ത്യ വിരാട് കോഹ്‌ലി ക്യാപ്റ്റന്


ഐ ഗ്രൂപ്പ് സഹകരിക്കില്ല | I Group will not Cooperate - Malayalam Oneindia\nഐ ഗ്രൂപ്പ് സഹകരിക്കില്ല\nകൊച്ചി: എറണാകുള ഉപതിരഞ്ഞടുപ്പില് പ്രചാരണ പ്രവര്‍ത്തനങ്ങളുമായി സഹകരിക്കണ്ടേതില്ലെന്ന് ഐ ഗ്രൂപ്പ് യോഗം തീരുമാനിച്ചു.\nസപ്തംബര് ആറ് ശനിയാഴ്ച കെ. കരുണാകരന്റെ സാന്നിധ്യത്തില് എറണാകുളത്ത് ചേര്‍ന്ന ഐ ഗ്രൂപ്പ് യോഗമാണ് ഈ നിര്‍ണായ തീരുമാനം കൈകൊണ്ടത്.\nതിരഞ്ഞെടുപ്പില് സ്ഥാനാര്‍ഥിയെ നിര്‍ത്തിയത് കെ. കരുണാകരനുമായി ആലോചിക്കാതെയാണ്. അതിനാല് തിരഞ്ഞെടുപ്പ് പ്രചാരണത്തിന് സഹകരിക്കേണ്ടെന്നാണ് തീരുമാനം.\nഅതേ സമയം എ ഗ്രൂപ്പ് തെറ്റ് മനസിലാക്കി ചര്‍ച്ചക്ക് മുന്നോട്ടുവരികയാണെങ്കില് അവരുമായി സഹകരിക്കാമെന്നും തീരുമാനിച്ചിട്ടുണ്ട്. സമാന്തര പ്രചാരണം നടത്തില്ലെങ്കിലും കോണ്‍ഗ്രസ് പ്രവര്‍ത്തകര് അതിന് തയ്യാറായാല് തടയില്ല.\nസപ്തംബര് ഒമ്പതാം തീയതി നിയോജക മണ്ഡല അടിസ്ഥാനത്തില് ഗ്രൂപ്പ് യോഗം ചേരാന് തീരുമാനിച്ചിട്ടുണ്ട്.